ועדת הכלכלה, כנסת 20, פרוטוקול מספר 892, 2018-12-18 12:00

איתן כבל: שלום לכולם.

איתן כבל: אני פותח את ישיבת ועדת הכלכלה.

איתן כבל: על סדר-היום: הצעת חוק הגבלת הפרסומת והשיווק של מוצרי טבק (תיקון מס' 7), התשע"ח-2018, של חברי הכנסת יהודה גליק, איתן כבל ואיל בן ראובן.

איתן כבל: שלום למנהלת הוועדה, ליועצים המשפטיים, ערוץ הכנסת, רשמת, חבריי וחברותיי חברי הכנסת.

איתן כבל: ברשותכם, אני רוצה להדגיש כמה נקודות.

איתן כבל: קודם כל, היום זה הצבעות.

איתן כבל: אנחנו מקריאים סעיפים ומצביעים.

איתן כבל: הסתיימו הדקלרציות.

איתן כבל: אנחנו יודעים בדיוק איפה אנחנו נמצאים בכל עניין ועניין.

איתן כבל: נושא שני שאני מבקש להבהיר בצורה מאוד ברורה.

איתן כבל: כל הקמפיין הזה שעושים על המייל שלי הוא לא לעניין.

איתן כבל: אם מישהו חושב שזה אפקטיבי, אז אני רק מתעצבן שאני צריך למחוק.

איתן כבל: גם ככה צריך לעשות ניקוי במייל שלי.

איתן כבל: אני מבקש לומר עוד נקודה מאוד ברורה.

איתן כבל: אני אומר את זה לחברים שלי ונמצאים פה גם החברים מהפיצוציות.

איתן כבל: תראו, זה לא עניין שאני מנהל פה עם אנשים משא ומתן.

איתן כבל: זה חוק שאני מאמין בו.

איתן כבל: זה חוק שאני מוביל אותו יחד עם חבריי יהודה גליק ואיל בן ראובן.

איתן כבל: אנחנו מאמינים בזה.

איתן כבל: זאת לא שאלה של משא ומתן.

איתן כבל: כאשר 8000 איש מתים כל שנה ומדינת ישראל בכלל בפיגור מול העולם.

איתן כבל: העולם נמצא בכלל במקומות תוכן אחרים.

הדבר הבא: זאת הנקודה וזה העניין.

הדבר הבא: בבקשה אדוני היועץ המשפטי.

איתי עצמון: הוועדה עצרה בדיון הקודם שהתקיים ב-21.11 בתיקון לסעיף 6 לחוק שנוגע לפרסומות בעיתונות, בהמשך להגבלות שהוטלו על פרסומות למוצרי עישון וההוראות לגבי מודעת הנגד שתהיה בעיתונות המודפסת.

איתי עצמון: אני מפנה את כולם לעמוד 9 בנוסח שמונח על שולחן הוועדה, שגם הופץ מבעוד מועד.

איתי עצמון: תיקון סעיף 6 8.

איתי עצמון: בסעיף 6 לחוק העיקרי –" (1) בכותרת השוליים, במקום האמור בה יבוא "הוראות לעניין פרסומת מותרת בעיתון מודפס"; זה תיקון טכני שנועד להתאים את כותרת השוליים לתוכן של הסעיף.

איתי עצמון: "(2) האמור בו יסומן "(א)", ובו, במקום הסיפה החל במילים "או במהדורה" יבוא "יותר מפרסומת מותרת אחת לפי סעיף 3(ב)(1)"; זאת הגבלה על מספר הפרסומות המותרות שניתן יהיה לפרסם בעיתונות המודפסת.

איתי עצמון: אדוני ביקש ממשרד הבריאות לבחון מבחינה מקצועית מה ההגבלה המקצועית הראויה שיש לקבוע או לעגן בהצעת החוק.

איתי עצמון: משרד הבריאות ביקש שתהיה אך ורק פרסומת אחת בכל מהדורה של עיתון.

איתן כבל: זה הרע במיעוטו, אבל זה בוודאי משהו שאנחנו יכולים לחיות איתו.

יהודה גליק: אחת בגודל מסוים?

איתן כבל: אחת.

איתן כבל: לאה פדידה, בבקשה.

לאה פדידה: אני רוצה להתייחס לסעיף הזה.

לאה פדידה: במהות החוק הזה נקרא חוק איסור פרסום.

לאה פדידה: באו הנוכחים הנכבדים בכל הוועדות והסבירו לנו שהעיתון זה עורק ראשי וכלכלי שלהם על מנת לפרסם את זה.

לאה פדידה: גם אני השתכנעתי.

לאה פדידה: אין לי כלום נגד העיתונות והצבעתי בעד הסעיף הזה.

לאה פדידה: אז האם אנחנו לא יכולים לעיתונות אבל חכמים על הפיצוציות?

לאה פדידה: גם שם זה עורק ראשי של החיים שלהם.

לאה פדידה: אני ממליצה להוסיף סעיף שגם בפיצוציות יהיה שלט אזהרה כמו שהדגשתם בעיתונות.

לאה פדידה: למה פה זה עורק חיים ראשי שלהם ואנחנו לא מסכימים ובעיתונות הסכמנו, וגם אני הצבעתי בעד, וגם זה עורק ראשי שלהם.

לאה פדידה: האם אפשר להוסיף את ההסתייגות הזאת?

יהודה גליק: לא, וגם לא הבנתי את השאלה.

איתן כבל: יהודה, אל תפריע לי לנהל היום את הדיון.

איתן כבל: תודה.

לאה פדידה: תסביר לי הגיונית.

לאה פדידה: אני רוצה להבין.

לאה פדידה: האם יש להם לובי גדול יותר?

איתן כבל: לאה, תודה.

אוסנת הילה מארק: בהמשך לדברי חברתי לאה בעניין של העיתונות.

אוסנת הילה מארק: אני מסכימה עם אדוני היושב ראש שהחוק הוא חוק חשוב ומתים מזה אנשים, אבל לא נראה לי נכון להחריג דווקא את העיתונות וזאת מהסיבה היחידה: אם יש פרסום בתוך העיתונות, אז היא מגבירה את קצב הקנייה, היא מעודדת את הקנייה.

אוסנת הילה מארק: אז אם אנחנו כבר מחריגים ואנחנו לא רוצים שאנשים ימותו, אז בואו נעשה סדר גם בנושא הפרסום ובעיתונות.

איתן כבל: תודה.

איתן כבל: ברשותכם, אני רוצה להשיב בקצרה.

איתן כבל: קודם כל, כבר קיימנו את הדיון בעניין הזה.

לאה פדידה: אבל יש רביזיה.

איתן כבל: שנייה.

איתן כבל: אין לי בעיה, אני יכול להצביע עכשיו על הרביזיות ולהפיל את כולן.

איתן כבל: יש לי פה רוב ברור וחד.

איתן כבל: אני לא רוצה להתנהג בצורה שכזאת.

לאה פדידה: תודה, כבוד היושב ראש.

איתן כבל: אני לא רוצה לעשות את זה.

איתן כבל: אני רוצה לומר את הדבר הבא באופן יותר ברור: אני אחזור ואומר זאת בפעם האחרונה גם לפרוטוקול.

איתן כבל: עמדתי היא, שהעיתונות לא היתה צריכה להיות מוחרגת.

איתן כבל: זאת גם עמדתם של חבריי.

איתן כבל: יתרה מכך, זאת עמדתם של רוב אלה שתומכים בחוק ובאו לכאן לתמוך בחוק.

איתן כבל: אף אחד מאיתנו לא אוהב את זה.

איתן כבל: בואו לא ניתמם, אנחנו חיים בעולם פוליטי.

איתן כבל: הממשלה, לא אני, ועדת השרים זאת היתה הכתבה שלה.

איתן כבל: כמו כל דבר בחיים, אני צריך לקבל החלטה, האם בגלל הסעיף הזה שהוא אחד מתוך 100, אני אוותר על כל ה-99 או הפוך?

איתן כבל: נקודה נוספת.

איתן כבל: אני רוצה להסביר את ההבדל הגדול בין הפיצוציות לבין אותה מערכת יחסי גומלין.

איתן כבל: יש הבדל בין פרסום לבין איסור מכירה.

איתן כבל: לא קבענו בשום מקום בחוק הזה איסור מכירה.

איתן כבל: יכול להיות שיום אחד גם זה יגיע.

איתן כבל: אני מניח שזה רק עניין של זמן.

איתן כבל: כל העניין הוא הנראות, במובן הזה שאתה בא לפיצוציה הוא לא אומר לך שלא תמכור.

איתן כבל: זה כמו שאתה נכנס לסופר ויש לך את הקופסאות מעל הקופאיות וזה סגור.

איתן כבל: זה הכול.

איתן כבל: לא אמרתי שלא ימכרו, לא אמרתי שלא יזכירו סיגריות בפיצוציה או בחנות הנוחות.

איתן כבל: לכן, ברשותכם, מנקודת המבט שלי, כפי שאמרתי, אני מבקש להעלות להצבעה, זה הרע במיעוטו.

לאה פדידה: אז אתה אומר שהממשלה מפחדת מהעיתונות אבל שמה פס על הפיצוציות.

איתן כבל: יכול להיות, אני לא נכנס לזה.

איתן כבל: עזבי, אנחנו כבר בתוך התהליך ואני רוצה להצביע.

יעל גרמן: אני רוצה לשאול שאלה.

יעל גרמן: זה שכולם מתנגדים להחרגת העיתונות, אני שמחה וזה ידוע.

יעל גרמן: למרות זאת, קרוב לוודאי שיש לך רוב להעביר עם זאת.

יעל גרמן: האם אתה לא חושש שמפני שבאמת אנחנו למעשה חסמנו את הפרסום באינטרנט ובאמצעים אחרים, כל התקציבים שהיו מיועדים לשם יעברו לעיתונות?

יעל גרמן: אנחנו נתקע את עצמנו את פרסומות - - -

איתן כבל: גברתי, אני לא עושה פיליבסטר לעצמי.

איתן כבל: אני לא רוצה להתנהל כמו שחברים שלנו נוהגים בוועדות אחרות, מי בעד?

איתן כבל: מי נגד?

איתן כבל: תודה רבה ושילכו הביתה.

איתן כבל: אל תיתנו לי להתנהל בצורה הזאת.

איתן כבל: זה דיון שקיימנו אותו, יעל.

איתן כבל: שלחנו את משרד הבריאות לנהל דיון.

איתן כבל: עמוס האוזנר הביע את עמדתו המקצועית בעניין הזה.

איתן כבל: אמרנו בצורה ברורה וגם קבענו את הכמות.

איתן כבל: זה דיון שלישי בעניין הזה.

יעל גרמן: זה בא לידי ביטוי בתוצאה הסופית?

איתן כבל: גברתי איחרה אמרנו שתהיה מודעה אחת בלבד בכל עיתון.

איתן כבל: בכל יום מודעה אחת.

איתן כבל: מול זה, גברתי, אני רוצה להזכיר שיש מודעה שהיא נגד.

איתן כבל: גם עמוס הוא מומחה יותר ממני בעניין הזה והוא לא חשוד כמי שמבקש לקדם את האנשים לעשן, אומר שהמשמעות של אותה מודעה, יש לה עוצמה לאין שיעור יותר גדולה.

יעל גרמן: איתן, ברשותך.

יעל גרמן: אני מבינה שאתה כועס ואתה רוצה להתקדם.

איתן כבל: לא כועס, אני רוצה להתקדם.

לאה פדידה: מה ההסבר ההגיוני?

יעל כהן-פארן: יש לי שאלה, מאחר - - -

יעל גרמן: סליחה, יעל, לא סיימתי.

יעל גרמן: דיברנו על אפשרות שנבוא ונאמר שמהתאריך של כניסת החוק, אנחנו לא נאפשר שמבחינת הכמות של הפרסומות יהיה יותר מאשר לפני.

יעל גרמן: זאת אומרת, מה שהיום זה מה שיהיה.

יעל גרמן: איפה זה?

איתן כבל: יעל, אני רוצה לומר את הדבר הבא.

איתן כבל: אני לא אאפשר שמה שקרה ב-2014 יקרה.

איתן כבל: מי בעד תיקון הסעיף?

לאה ורון: רגע, אדוני.

לאה ורון: חבר הכנסת איל בן ראובן מצביע במקום חברת הכנסת איילת נחמיאס ורבין.

לאה ורון: חברת הכנסת יעל גרמן מצביעה במקום חברת הכנסת עליזה לביא.

לאה ורון: חברת הכנסת תמר זנדברג מצביעה במקום חבר הכנסת עיסאווי פריג'.

לאה ורון: חבר הכנסת יהודה גליק במקום חברת הכנסת נורית קורן.

איתן כבל: מי בעד?

איתן כבל: מי נגד?

איתן כבל: בעד – 7

איתן כבל: נמנעים – אין

איתי עצמון: הסעיף הבא הוא סעיף 9 להצעת החוק.

איתי עצמון: "החלפת סעיפים 7 ו-7א.

העיקרי יבוא: "אזהרה בפרסומת מותרת 7. (א) בפרסומת מותרת כאמור בסעיף 3(ב)(1) ו-(2) תיכלל אזהרה, שתוצג במקום בולט, בגודל של 30 אחוזים לפחות משטחה של הפרסומת, בשפה שבה כתובה הפרסומת ולפי האמור בתוספת ובנוסח כמפורט להלן: (1) לעניין מוצר טבק – נוסחי האזהרה המתחלפים בהתאם להוראות לפי סעיף 9(ג); (2) לעניין מוצרי עישון שאינם מוצר טבק – נוסחי האזהרה האמורים בסעיף 9(א)(2) ו-(3), לפי סוג מוצר העישון.

העיקרי יבוא: " אני אסביר בקצרה את הסעיף.

העיקרי יבוא: הסעיף זה מחליף את סעיף 7 לחוק הקיים, שקובע גם היום שבפרסומת בעיתון או בדבר דפוס אחר תהיה אזהרה בשטח של 5% לפחות משטח הפרסומת.

העיקרי יבוא: לאור קביעת איסור כללי על פרסומות, למעט חריגים מצומצמים כפי שהוועדה אישרה, מוצע להחמיר את ההוראה הקיימת היום ולקבוע שבפרסומת מותרת בעיתונות ובחנות פיזית למוצרי עישון ואלכוהול, ניתן יהיה לפרסם ובלבד שבמסגרת הפרסומת תהיה אזהרה.

העיקרי יבוא: ההוראות לגבי האזהרה קבועות בתוספת המוצעת לחוק בעמוד האחרון של הנוסח בעמוד 23.

העיקרי יבוא: הוועדה יכולה לעיין בתוספת.

העיקרי יבוא: באופן עקרוני נקבעות שם עקרונות לגבי גודל, צבע האותיות, הגופן, ויחס האותיות שיהיו כלולות באזהרה.

לאה פדידה: האם למוצרי טבק יש כללים שונים מאשר למוצרי ניקוטין בלבד?

איתי עצמון: החוק החדש, לאחר שתעבור הצעת החוק, יחול על כל מוצרי העישון, מוצרי טבק, סיגריה אלקטרונית וחומרים אחרים ממקור צמחי שמיועדים לעישון, כפי שהוועדה אישרה כבר בדיונים הקודמים.

איתן כבל: אני רוצה להזכיר לנו שוב.

איתן כבל: ועדת הכלכלה והמציעים רצו שהחפיסות תהיינה כפי שמתקיים בכל מקום אחר בעולם.

איתן כבל: אני רוצה להזכיר שההצעה של שר הבריאות שזה יהיה כמו באוסטרליה, שהחפיסות תהיינה אחידות.

איל בן ראובן: יש סעיף שלם בעניין.

איתן כבל: סליחה, אני מתנצל.

האזרחי: אני מטעם ג'ול.

איתן כבל: אני רוצה לסיים את החוק היום, תודה.

האזרחי: אני אבקש את שימת ליבכם לגבי האזהרה למוצר אידוי, שהיא שונה בתכלית ממוצר טבק.

האזרחי: חברה לא יכולה להזהיר ממשהו שלא מוכח מדעית.

האזרחי: אנחנו מבקשים את ההסתייגות.

איתן כבל: תודה איתן האזרחי.

איתן כבל: אנחנו לא נחזור שוב על כל הדברים שאמרנו ועשינו.

איתן כבל: מי שיהיו לו לאחר מכן טענות או תלונות על האופן המקצועי, המשפטי, ממילא אתם כבר נמצאים בבית המשפט, תוכלו להוסיף עוד כמה עמודים.

איתי עצמון: אני רוצה להבהיר.

איתי עצמון: לגבי האזהרות, יהיו אזהרות שונות לפי סוג מוצר העישון.

איתי עצמון: אני אבהיר שמשמעות ההפניה כאן בסעיף 7א(2), לגבי סיגריה אלקטרונית האזהרה תהיה: "מוצר זה ממכר ביותר ומזיק לבריאותך".

איתי עצמון: לגבי מוצרי עישון אחרים שאינם מוצרי טבק או סיגריות אלקטרונית, דהיינו, חומרים ממקור צמחי שמיועדים לעישון והכלים שמשמשים לעישון טבק, האזהרה תהיה כדלקמן: "אזהרה - העישון גורם למחלות חמורות ולמוות בטרם עת".

איתי עצמון: אלה הנוסחים שקיבלנו ממשרד הבריאות.

תמר זנדברג: רק להבהיר שמוצר עישון זאת ההגדרה הכוללת?

איתי עצמון: כן.

איתי עצמון: כל סוגי המוצרים שעליהם יחול החוק.

איתן כבל: הרי בסופו של עניין, גם כשעותרים או יעתרו, התהליך הזה נבחן בצורה מאוד מעמיקה.

איתן כבל: מבחינתנו, אנשי המקצוע בתחום הזה זה משרד הבריאות.

איתן כבל: אם יש מאן דהוא שילך לבית המשפט ויוכיח שהמומחים של גרוטו וחבריו לא מבינים שום דבר ואז נצטרך להתמודד עם זה.

איתן כבל: לגופו של עניין, נחה דעתנו שהדברים כפי שמובאים על-ידי משרד הבריאות אכן נמצאים על אדני ברזל.

יעל כהן-פארן: יש סמכות לשר לשנות את הנוסח הזה, נכון?

איתי עצמון: כן.

איתי עצמון: אני אקריא את הסעיף הבא.

איתי עצמון: "(ב) שר הבריאות, באישור ועדת הכלכלה של הכנסת, רשאי לשנות את התוספת ואת נוסחי האזהרה כאמור בסעיף קטן (א), או לקבוע מסר אחר שייכלל בפרסומת מותרת כאמור באותו סעיף קטן, וכן רשאי הוא לקבוע הוראות נוספות בדבר שפות האזהרה או המסר, מיקומם, עיצובם, צורתם, תוכנם, הגודל המזערי שלהם ושל האותיות שלהם, ואופן תחלופתם של האזהרה או של המסר, ובכלל זה הוראות שונות ונוסחי אזהרה שונים לסוגים שונים של מוצרי עישון.

איתי עצמון: "

איתן כבל: באישור ועדת הכלכלה.

איתי עצמון: בוודאי.

לאה פדידה: אדוני היושב ראש, עד מתי אפשר להציע הסתייגויות?

לאה פדידה: לא אמרתם תאריך אחרון להסתייגויות.

איתי עצמון: את צריכה להציע הצעה.

איתי עצמון: אם ההצעה לא מתקבלת על-ידי הוועדה, ההצעה הזאת תהפוך להסתייגות אם תבקשי שאני אכלול בנוסח שיונח.

דב חנין: היא הציעה בזמנו הצעה בדיון לא התקבלה.

לאה פדידה: אני רוצה להפוך את זה להסתייגות.

איתן כבל: מה ההצעה?

לאה פדידה: כמו שהחרגנו את העיתונות להחריג גם את זה.

איתן כבל: זה לא הסעיף הזה.

איתן כבל: אין לנו בעיה להעלות את זה.

איתי עצמון: אולי במסגרת הדיון החדש שהתקיים.

לאה ורון: או כהסתייגות דיבור.

לאה פדידה: שיצביעו על זה.

עבד אל חכים חאג' יחיא: בקשת דיבור זה לא ישנה את הנוסח.

עבד אל חכים חאג' יחיא: אם היא מבקשת לשנות את הנוסח אז זאת הסתייגות לכל דבר.

איתן כבל: אני מעלה אותה להצבעה.

איתן כבל: תנו לי להתקדם ואני אשוב לזה.

איתן כבל: חברים, נתנו את הסמכות לשר.

איתן כבל: אני לא אכתיב לו באיזה ווליום של קול להשמיע את הדברים.

דב חנין: נדמה לי אדוני, שהמנגנון שאדוני מציע היא אפשרית לפי החוק.

איתן כבל: היא קיימת, זה מה שאני אומר.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין

איתי עצמון: סעיף 7 אושר.

איתן כבל: הסעיף אושר.

איתי עצמון: "הגבלות על שמות וצורות של מוצרים דומים למוצר עישון 7א.

איתי עצמון: (א) לא ייצר אדם מוצר שאינו מוצר עישון, לא ישווקו ולא יאחסנו לשם שיווקו, אם שמו, כינויו או הסמל המופיע עליו זהה או דומה לשם מסחרי או למותג של מוצר עישון שהיה קיים לפני קביעת שמו או כינויו של המוצר שאינו מוצר עישון או לפני הופעתו של הסמל על המוצר כאמור.

איתי עצמון: (ב) לא יכנה אדם עסק או פעילות מסחרית שאינם קשורים לסחר במוצרי עישון, בשם או בכינוי זהה או דומה לשם מסחרי או למותג של מוצר עישון, אם השם המסחרי או המותג היה קיים לפני מתן השם או הכינוי לעסק או לפעילות האמורים.

איתי עצמון: (ג) לא יכנה יצרן או יבואן מוצר טבק ששווק לראשונה לאחר יום י"ג בתמוז התשס"א (4 ביולי 2001), או מוצר עישון שאינו מוצר טבק ששווק לראשונה לאחר יום תחילתו של חוק הגבלת הפרסומת והשיווק של מוצרי טבק (תיקון מס' 7), התשע"ט-2018, בשם או בכינוי זהה או דומה לשם מסחרי או למותג של מוצר שאינו מוצר עישון.

איתי עצמון: " סעיף קטן ד' הוא הצעה של משרד הבריאות ואני אקרא אותו: "(ד) לא ייצר אדם, לא ישווק ולא יאחסן לשם שיווק צעצוע או ממתק, ובכלל זה גומי לעיסה, בצורה של סיגריה.

איתי עצמון: " אני אסביר בקצרה.

איתי עצמון: סעיף 7א הקיים היום קובע הגבלות על פרסומת עקיפה.

איתי עצמון: ההגבלות האלה מתייתרות מכיוון שהגדרת פרסומת מאוד מאוד הורחבה.

איתי עצמון: במקום ההגבלות שקיימות היום, מוצעות כאן הגבלות על מוצרים שדומים בשמם או בצורתם למוצרי עישון, כדי למנוע למעשה פרסום דרך המוצרים האלה.

איתי עצמון: אני אגיד עוד משפט לגבי סעיף קטן ד' שמוצע על-ידי משרד הבריאות.

איתי עצמון: הנוסח בעניין הזה נדון בעת הכנת הצעת החוק לקריאה הראשונה והיה רחב מאוד.

איתי עצמון: אדוני וגם חברי הכנסת ביקשו לצמצם אותו.

איתי עצמון: הוא צומצם ולכן הוא יחול עכשיו רק על צעצוע או ממתק שדומה לסיגריה.

אורי לרנר: אני מעמותת מדעת.

אורי לרנר: בהתייחס לסעיף 7ד ובהמשך להערה של איתי, אכן בדיון הראשון כשנדון הסעיף הזה ביקשתם לראות האם יש רגולציה כזאת בעולם.

אורי לרנר: בדקנו וגם העברנו לחברי הוועדה הנכבדים.

אורי לרנר: יש חקיקה בעולם.

אורי לרנר: ארגנטינה, ספרד, נורבגיה, מדינות מערביות לכל דבר, שאוסרות לא רק סיגריות אלא מוצרי עישון באופן כללי מבחינת דמיון.

אורי לרנר: יותר מזה, לא רק ממתק או צעצוע אלא כל מוצר שדומה.

אורי לרנר: המקור של זה הוא החשש היום שבבתי ספר, תופעה של אידוי ולעשות צורות בעשן הופכת להיות פופולארית.

אורי לרנר: מחר יבוא יזם ויוציא משהו שנראה כמו סיגריה אלקטרונית ומבוסס על מים, הוא עושה אדים אבל הוא לא חומר צמחי ולא טבק.

אורי לרנר: הוא יהפוך לאופנה בקרב הילדים והנוער ולמחרת הם יעברו לסיגריות אלקטרוניות.

אורי לרנר: זה החשש שלנו.

איתן כבל: תודה.

איתן כבל: מי בעד הסעיפים?

איתן כבל: בעד – 7

איתן כבל: נמנעים – אין

איתן כבל: הסעיף אושר.

איתי עצמון: "הוספת סעיפים 7ג ו-7ד 10.

העיקרי יבוא: "תנאים לייצור ולשיווק של סיגריה אלקטרונית, מחסנית וחומר מילוי 7ג.

העיקרי יבוא: (א) לא ייצר אדם, לא ישווק ולא יאחסן לשם שיווק סיגריה אלקטרונית, מחסנית או חומר מילוי, אם הם מכילים ניקוטין בריכוז העולה על 20 מיליגרם למיליליטר.

העיקרי יבוא: (ב) בלי לגרוע מהוראות סעיף קטן (א), לא ישווק אדם חומר מילוי אלא באריזה שנועדה למנוע פתיחה על ידי ילדים, שבר או דליפה.

העיקרי יבוא: (ג) הוראות סעיף זה לא יחולו על סיגריה אלקטרונית, חומר מילוי או מחסנית, שהם תכשיר הרשום בפנקס או תכשיר המשווק לפי היתר שניתן לפי סעיף 47א לפקודת הרוקחים [נוסח חדש], התשמ"א–1981‏.

העיקרי יבוא: " זאת הוראה שקובעת למעשה תנאים לייצור ושיווק של סיגריות אלקטרוניות, מחסניות וחומר מילוי בהגדרות כפי שאושרו בדיונים הקודמים.

העיקרי יבוא: זה סעיף שמשרד הבריאות ביקש להוסיף להצעת החוק ואני מציע שאנשי המקצוע במשרד יסבירו לוועדה את התשתית העובדתית להוספתו.

אודי קלינר: אני ראש שירות לבריאות הציבור בפועל.

אודי קלינר: אנחנו רואים בעולם שהמוצר הזה של סיגריות אלקטרוניות הולך ותופס תאוצה.

אודי קלינר: רק היום התפרסמו נתונים חדשים.

אודי קלינר: כמיליון בני נוער אמריקאים נוספו תוך שנה אחת למעגל המשתמשים בסיגריות אלקטרוניות.

אודי קלינר: הרקע הזה והעובדה שהמינון של הניקוטין שקיים בחלק ניכר הוא מאוד גבוה ויש איתו שתי בעיות.

אודי קלינר: בעיה ראשונה שהוא ממכר מאוד ובעיה שנייה, שהוא בפני עצמו יש לו נזק בריאותי לאדם, במיוחד לבני נוער ויש להם הרבה יותר קולטנים של הניקוטין.

אודי קלינר: המטרה פה היא באמת לא למנוע לגמרי, אבל כן להקטין את האפשרות שאם אותו בן נוער משתמש בפעם הראשונה או השנייה במוצר, הסיכוי שיתמכר יקטן.

אודי קלינר: כך בעצם אנחנו מגנים על הקהל הזה.

יעל כהן-פארן: זה נראה לי מקל, אני מצטערת לומר.

אודי קלינר: לא מקל.

אודי קלינר: המינון של הניקוטין הוא הרבה יותר קטן ואז הסיכוי להתמכרות הוא הרבה יותר נמוך.

אודי קלינר: אני מאפשר את המינון הנמוך.

אודי קלינר: המינון עצמו נקבע על-ידי הדירקטיבה האירופית.

יעל כהן-פארן: למה לאפשר?

איתן כבל: את ה-20 אפשר.

אודי קלינר: נכון.

אודי קלינר: זה המינון שקיים באירופה והמוצר הזה נמכר.

יעל כהן-פארן: זה גם בעייתי לאפשר את זה, בואו נשים את זה על השולחן.

יהודה גליק: הסעיף הזה וגם הסעיף שאחריו באים למנוע דבר מאוד מסוים.

יהודה גליק: החברות הציגו את המוצר הזה כאילו שהוא מוצר שנועד לעזור לאנשים להיגמל מהעישון.

יהודה גליק: מה קורה בפועל?

יהודה גליק: הם מייצרים מוצר שהם משווקים אותו לבני נוער, מכניסים בו טעמים לבני נוער, "מטרגטים" את הפרסום לבני נוער.

יהודה גליק: יש כאלה שמעולם לא עישנו, אלא אם כן הם עישנו כשהיו עוברים בבטן אימם.

יהודה גליק: כלומר, אם החברות האלה מעוניינות, יבואו ויתכבדו ויציגו את זה כמוצר גמילה.

יהודה גליק: ימכרו את זה בבתי מרקחת עם מרשם.

יהודה גליק: אני חושב שמשרד הבריאות הלך לאיזון הנכון.

יהודה גליק: קבע את ה-20.

יהודה גליק: זה גם מה שמקובל בעולם.

יהודה גליק: לכן אנחנו צריכים למנוע מצעירים להתמכר.

עמוס האוזנר: אני יו"ר המועצה הישראלית למניעת עישון.

עמוס האוזנר: הסעיף הוא בוודאי מוצדק.

עמוס האוזנר: הוא גם תואם את התקנות שאושרו בוועדת העבודה, הרווחה והבריאות ושהנוסח של סעיף א' כאן זהה לנוסח של התקנות שם.

עמוס האוזנר: הבעיה היחידה היא שכאן מתייחסים לעניין ההגבלה של כמות הניקוטין אך ורק בסיגריות האלקטרוניות ולא מתייחסים בכלל לסיגריות רגילות.

עמוס האוזנר: זאת אומרת, מפלים כאן - - -

איתן כבל: אדוני רוצה לעכב את החוק?

עמוס האוזנר: לא, חלילה.

איתן כבל: לא, אם יש דברים שאנחנו רוצים להוסיף, בבקשה, בהזדמנות הזאת.

עמוס האוזנר: הלכנו פה בהרבה מקרים לפי הסמכות שניתנה ל-FDA.

עמוס האוזנר: אני רוצה שתינתן לשר הבריאות הסמכות הכוללת לקבוע את כמות הניקוטין בכל מוצר עישון.

איתן כבל: אני בעדך אבל לא עכשיו.

איתן כבל: זה יעכב אותי בעניין הזה.

יעל כהן-פארן: לא ברור לי למה הסעיף הזה פה בחוק.

האזרחי: אני מבקש מכם כמה דקות של פתיחות אמיתית.

יעל כהן-פארן: מדוע נותנים לו כזה פתחון פה?

לאה פדידה: למה לא?

יעל כהן-פארן: זה מנוגד לסעיף 5 של האמנה.

יעל כהן-פארן: הוא לא צריך לשבת פה.

איתן כבל: יעל אל תעשי לי את זה.

איתן כבל: אל תעשי סיבוב על הגב שלי עכשיו.

איתן כבל: אני זה שנמצא פה כל הזמן מול כולם.

איתן כבל: אני לבדי כל יום.

יעל כהן-פארן: אני מכבדת אותך אבל למה אתה נותן לו לדבר?

איתן כבל: אל תעשי סיבוב על הגב שלי.

איתן כבל: כולם נהיו פה חוני המעגל.

איתן כבל: כולם עושים עלי עיגולים.

איתן כבל: די, חאלס, מספיק.

איתן כבל: אני מנהל את הדיון.

איתן כבל: החוק יעבור בצורה מאוד ברורה.

איתן כבל: אנחנו מכבדים אנשים.

איתן כבל: זה לא דיון ראשון.

איתן כבל: תודה רבה לכם, נא לא להפריע.

איתן כבל: מי שיפריע לי ימצא את עצמו בחוץ.

איתן כבל: האם ברור העניין הזה?

עיסאווי פריג': אבל השיטה לא יפה, איתן.

איתן כבל: תודה רבה.

עיסאווי פריג': עזוב תודה רבה, לא תודה רבה.

עיסאווי פריג': כולם עושים סיבוב עלי, החוק יעבור.

איתן כבל: עיסאווי, אתה יכול להתנגד.

עיסאווי פריג': זה לא כבוד לנו כחברי כנסת בוועדה, לשמוע את ההרצאה הזאת.

עיסאווי פריג': זה לא מתאים.

עיסאווי פריג': אני לא מתנגד לחוק אבל לא מתאים לי.

איתן כבל: אפשר לענות לך?

איתן כבל: מה מספר הדיון - - -

עיסאווי פריג': בסדר, אני מעריך את זה.

איתן כבל: אתה תגיד לי כמה דיונים דנו.

עיסאווי פריג': חבר'ה, לא יהיה כאן פיליבסטר גם בחברות בינינו.

עיסאווי פריג': זה לא עניין של פיליבסטר.

איתן כבל: אין יותר דיונים שיתקיימו.

איתן כבל: זאת לא הקדנציה הראשונה שזה נדון.

איתן כבל: גם בקדנציה הקודמת זה נדון.

עיסאווי פריג': זה תקוע לך בראש.

איתן כבל: לא אתן להפיל.

איתן כבל: די, מספיק.

איתן כבל: ברשותכם, איתן יש לך שתי דקות.

איתן כבל: אתה יודע שזאת לא פעם ראשונה שניתנת לך הזדמנות לומר את הדברים.

האזרחי: זאת פעם ראשונה שמוצב בפניכם נושא חדש לחלוטין שמתייחס לטעמי - - -

איתי עצמון: זה נכלל בחוק בקריאה הראשונה.

הדבר הבא: בג"צ קבע לגבי עמדה מקצועית של משרד הבריאות - נאמר שאין עמדה מקצועית והעמדה המקצועית לא ערכה את ההשוואה הנדרשת על-פי היועץ המשפטי לממשלה.

הדבר הבא: אתם נמצאים פה באיזה הליך ואתם חיים בהרגשה שאתם יודעים את האמת.

הדבר הבא: אתם לא יודעים את האמת המקצועית.

הדבר הבא: יושב פה פרופסור גרוטו, שיבוא ויתכבד ויסביר למה בעבר הוא פעל לפי ה-FDA והיום עובדים לפי הדירקטיבה האירופאית?

הדבר הבא: למה עכשיו, יומיים לפני ההצבעה, עושים מיש-מש בין ה-FDA לבין הדירקטיבה האירופאית ומחילים, לגבי המינון, לפי הדירקטיבה האירופאית 20 מיליגרם ופתאום יש טעמים מה-FDA, שגם שם זה לא נאסר וזה היה בדרך וולונטרית ובמקומות מסוימים ובמקומות אחרים.

הדבר הבא: למה מתעלמים מהמחקרים האנגלים מארגון הבריאות האנגלי, על זה שמדובר במוצר שהוא מפחית נזק.

יהודה גליק: תמכור אותו כמוצר גמילה.

האזרחי: יש הבדל בין מוצר לבין חלופה פחות מזיקה.

האזרחי: אתם פה, בשם הבריאות שכולנו רוצים, הולכים שבי אחרי היעדר קונספט.

האזרחי: אין לכם עמדה.

האזרחי: שיסביר פרופסור גרוטו את שינוי העמדה שלהם.

האזרחי: שיסביר על סמך איזה מחקר או איזה סקר שלא הם ערכו.

האזרחי: על סמך סקר שערך הארגון למיגור העישון על 14 נערים שעישנו בנובמבר ג'ול?

איתן כבל: תודה איתן.

איתן כבל: אנחנו גם קוראים עיתונים מחו"ל.

תמר זנדברג: אני רק רוצה לחזק את הוועדה.

תמר זנדברג: זה אחד הסעיפים החשובים ביותר ואני רוצה להסביר למה.

תמר זנדברג: התעשייה הזאת זה כמו בשליחות קטלנית 2, שפעם ראשונה היה את החומר הנוזל הזה שיורים בגיבור והוא מתחיל לנזול ולהיות בצורה אחרת.

איתן כבל: האמת שכבר שכחתי, אני אצפה בזה שוב.

תמר זנדברג: זה מאוד מומלץ.

תמר זנדברג: אגב, ראיתי את זה לא מזמן והסרט עומד במבחן הזמן.

תמר זנדברג: פעם ראשונה שהאפקט הזה נוצר.

תמר זנדברג: זה מה שחברות הטבק מנסות לעשות.

תמר זנדברג: כל פעם המוצר שלהם נהיה נוזל, עובר דרך פתחים לתצורה חדשה.

תמר זנדברג: עכשיו זה התצורה החדשה של הסיגריות האלקטרוניות.

תמר זנדברג: רק עכשיו יש לזה שמות חדשים: מפחית נזק ומפחית עשן.

תמר זנדברג: הם גם מקימים עמותות שלעמותות קוראים smoke free.

תמר זנדברג: יש מקדמי בריאות חדשים בעולם מטעם חברות הטבק.

תמר זנדברג: כמה משלמים לכם על - - -

האזרחי: ארגון הבריאות הריאות האנגלי אומר את זה.

תמר זנדברג: ואתה חסיד, ממש עוקב של ארגון הבריאות האנגלי.

האזרחי: אני עוקב של עובדות ונתונים רפואיים.

תמר זנדברג: אל תפריע לי, עם כל הכבוד.

תמר זנדברג: זה מה שקורה פה והסעיף הזה הוא מאוד חשוב כי זאת החסימה של התצורה המחודשת הזאת.

תמר זנדברג: בדיוק כמו שנאמר, בהרבה מאוד מקומות הסיגריות הולכות ונחסמות ואחר-כך הסיגריות האלקטרוניות אז עכשיו יש לנו ג'ול.

תמר זנדברג: הדבר הזה הולך ומשווק מתחת לרדאר בקידום מכירות ודרך כל מיני עמותות שבמסווה של הפחתת עישון דוחפים מוצר סופר ממכר, סופר מסוכן.

תמר זנדברג: בלי הסעיף הזה פשוט נפתח את הדלת לרווחה.

תמר זנדברג: לכן הסעיף חשוב.

רונן סולומון: אני מאיגוד לשכות המסחר.

רונן סולומון: לפני שבועיים בערך ועדת העבודה שלחה נוסח די דומה למה שמופיע כאן.

רונן סולומון: יש פה כנראה בעיה של כפל רגולציה שתהיה גם בתקנות הרוקחים, תנאים לייצור ושיווק סיגריות אלקטרוניות - - -

איתן כבל: עכשיו אתה רוצה להכניס אותי לכלא כמו שהכניסו את אל קפונה על מיסים?

איתן כבל: מה אתה מביא לי פה איזה עניין טכני.

יעל כהן-פארן: זה מתייחס לרגולציה.

יעל כהן-פארן: אין פה כפל רגולציה.

יעל כהן-פארן: זאת אותה רגולציה.

יעל כהן-פארן: שם זה בתקנות.

איתן כבל: עזוב.

איתן כבל: אח שלי יקר, אתה אורח ותיק אצלנו.

איתן כבל: אם יסתבר שזאת עודף רגולציה, נתקן את זה.

איתי עצמון: כאן זה חקיקה ראשית, שם זה תקנות.

איתי עצמון: אתה מתייחס לסעיף הזה?

ישי פרטיג: אנחנו יצרני נוזלים לסיגריות.

יהודה גליק: למה הרצועה שלך כחולה ולא כתומה?

איתן כבל: עשה לי טובה, בלי הטרלות כאלה.

איתן כבל: עשה לי טובה, תן לו להגיד את הדברים.

איתן כבל: בואו נתקדם, אתם רק מעכבים אותי אם השאלות הלא עוזרות האלה.

שי פרטיג: הערה קטנה לפני שאני מדבר בהרחבה.

שי פרטיג: לגבי סעיף 7ג יש את העניין של שיווק.

שי פרטיג: המושג שיווק מדבר גם על יבוא.

שי פרטיג: ברגע שאוסרים יבוא, בעצם מחסלים את כל המפעלים בארץ שמייצרים נוזלים.

שי פרטיג: אנחנו מייבאים ניקוטין טהור ומדללים אותו בארץ.

איתן כבל: ביום שבו יסגרו את חנויות הנשק, בעזרת השם, גם יפטרו אנשים.

שי פרטיג: זה יפריע לנו לייצר.

שי פרטיג: אנחנו סוגרים מפעלים שמייצאים מישראל.

איתן כבל: בעזרת השם, שזה לא יימכר יותר.

שי פרטיג: בנוגע לנושא הטעמים.

איתן כבל: עוד לא הגענו.

איתן כבל: כשנגיע לטעמים, יתאפשר לאדוני לדבר.

שי פרטיג: כמו שאמר עורך האזרחי, לגבי הנושא שלא יודעים שזה סיגריה אלקטרונית זה סיכון מופחת.

שי פרטיג: קיימת הסכמה בינלאומית על כך, כולל מה-FDA ורשות הבריאות הבריטית ומשרד הבריאות בקנדה, שמדובר בתחליף עם סיכון מופחת למעשני סיגריות.

האזרחי: גם משרד הבריאות כאן קבע את זה.

שי פרטיג: אפילו באתר של האגודה למלחמה בסרטן מופיע שזה סיכון מופחת.

שי פרטיג: לא רק סיכון מופחת, אלא סיכון מופחת כמעט 100 אחוז.

איתן כבל: יש לי שאלה אליך, אני רוצה ללכת לקראתך.

איתן כבל: אני מניח שהחברים כאן שלחו לי את המיילים.

איתן כבל: אם לא, אז התפוצה שלכם יותר גדולה מכם.

שי פרטיג: יש 30,000 משתמשים.

איתן כבל: אין לי טענה.

איתן כבל: אני לא נגדך, אני רוצה להבין.

איתן כבל: אם זה עוזר למניעת התמכרות למה - -

שי פרטיג: זה לא עוזר למניעת התמכרות.

שי פרטיג: זה מחליף את הסיגריות.

שי פרטיג: אתה מפסיק לעשן.

איתן כבל: אז אני עונה לאדוני.

איתן כבל: אם אתה מפסיק לעשן וזה חלופי אז זה מוצר גמילה.

איתן כבל: עוד אנחנו נעזור לג'ול לבקש מקופות החולים לסבסד.

איתן כבל: נכניס לסל הבריאות.

יעל גרמן: כן, לסל התרופות, אני בטוח שגרוטו לא יתנגד.

יהודה גליק: גם אתה, כשאתה משתמש במילה סיכון מופחת, מדבר על סיכון.

יהודה גליק: אל תיתנו לי משהו עם סיכון.

יעל גרמן: זה לא הרבה רעל, זה קצת רעל.

איתן כבל: זה לא דואט, אתה כבר אמרת את המשפטים שלך בדיונים הקודמים.

איתן כבל: אני באמת אומר לך.

איתן כבל: הרי ממה נפשך?

איתן כבל: אתה צריך לקבל את ההחלטה בעניין הזה.

איתן כבל: הרי הטענות שאתם שלחתם לי הן טענות – סליחה, לא טענות, קראתי.

שי פרטיג: אתה מדבר על סיפורים אישיים?

איתן כבל: כן, סיפורים אישיים של אנשים.

איתן כבל: בהן צדק, אין באמירה שלי טיפה של ציניות.

איתן כבל: אני אומר את זה כמעשן כבד לשעבר.

איתן כבל: יקירי, לך עוד צעד אחד קטן.

איתן כבל: אם אתה אומר לי שזה עוזר לך וזה תחליף – אני לא אגיד שזה יותר בריא, אבל מבחינתכם - - -

שי פרטיג: סיכון מופחת מאוד, כמעט 100 אחוז, 95 אחוז.

איתן כבל: מה כתוב פה?

איתי עצמון: "הוראות סעיף זה לא יחולו על סיגריה אלקטרונית, חומר מילוי או מחסנית שהם תכשיר רשום לפי פקודת הרוקחים".

איתן כבל: נכון.

איתן כבל: אין לי בעיה.

איתן כבל: אני אומר פה - - -

שי פרטיג: זאת הערה צינית של משרד הבריאות, לרשום את זה כתרשים רפואי.

יהודה גליק: כל יום אני מקבל סרטונים שזה הכלי שגומל מעישון.

יהודה גליק: כלי שגומל מעישון בעברית זה מוצר גמילה.

יהודה גליק: תשכנעו ותמכרו כמוצר גמילה.

איתן כבל: נחסוך להם כסף, זה יהיה מסובסד.

שי פרטיג: אבל זה מוצר צריכה שמכיל חומרים שנמצאים בהרבה מוצרי צריכה.

שי פרטיג: לגבי הנושא של ילדים ונוער שנחשפים למוצר.

שי פרטיג: אנחנו חד משמעית אתכם בעניין הזה.

איתן כבל: אני יודע, זה כל אחד בחלק שלו.

איתן כבל: אני מכיר את העניין הזה שכל אחד אומר: אני איתך.

שי פרטיג: המוצר הזה פותח על-ידי מעשנים למעשנים.

איתן כבל: אבל אין לי בעיה, לא אמרתי לך שלא.

איתן כבל: אני אומר שאם הוא עוזר לך להיגמל או שהוא תחליף לעניין הזה, יש מסגרת חוקית לעניין.

שי פרטיג: הוא עוזר לעשרות מיליונים בעולם להיגמל.

שי פרטיג: << אורח >> הנושא של נוער וצעירים, חד משמעית אנחנו אומרים שצריך להילחם בזה.

שי פרטיג: צריך להעביר חוק ולאכוף אותו בחומרה, כמו שעושים עם מוצרי אלכוהול.

אלון בליאבסקי: אנחנו גם מפעל לייצור נוזלים.

אלון בליאבסקי: יש לנו גם מספר מפעלים באירופה.

אלון בליאבסקי: אנחנו עומדים בתקנות של TPD באירופה.

אלון בליאבסקי: אנחנו קצת מכירים את הענף הזה גם עם ההתנהלות שלו האירופאית.

אלון בליאבסקי: אני כרגע שם בצד את הנושא האם זה יותר או פחות בריא.

אלון בליאבסקי: נשאלת השאלה שלי כאזרח ולא כבעל עסק: האם זאת זכותי היום לצרוך סיגריות, נרגילה, סיגריה אלקטרונית או מכשיר אידוי, כל אופן של צריכת ניקוטין שהוא חומר חוקי למיטב ידיעתי במדינת ישראל?

אלון בליאבסקי: האם לממשלה יש דרך להגביל אותי עם זה ולמנוע ממני את חופש הבחירה?

איתן כבל: אני רוצה לענות לך.

איתן כבל: באותו יום שהכנסת תסכים לחוקק שכל מי שיחלה כל ההוצאות תהיינה עליו וגם הנזק שהוא גורם לסביבה ולאנשים מסביב, אין לי בעיה.

איתן כבל: דרך אגב, גם להתאבד זה עניין שהמדינה אוסרת אותו.

איתן כבל: המדינה מתערבת בדברים האלה.

איתן כבל: האדם אומר אלה החיים שלי ואתם תקבעו לי איך לחיות?

איתן כבל: הטענה הזאת מוכרת.

איתן כבל: זאת טענה שקיימת בעולם כולו בעניינים אחרים.

איתן כבל: בארצות הברית לא מרשים לאנשים לעשן ברחוב.

אלון בליאבסקי: בעיניי, רגולציה זה דבר חשוב.

אלון בליאבסקי: יחד עם זאת, אתם לא בוחרים איזה סוג נרגילה.

איתן כבל: זה גם לא הסעיף שאנחנו עוסקים בו.

יהודה גליק: סמים אנחנו כן אוסרים.

יהודה גליק: דבר שני, הסיבה היחידה שסיגריות היום מותרות היא שלפני 70 שנה תעשיית הסיגריות שכנעה את העולם שזה בריא.

יהודה גליק: ברגע שזה היה בפנים, קשה לנו להוציא את זה.

יהודה גליק: אתה צודק שאם היינו לפני 70 שנה עם הידע שמתקיים היום, לא היינו מכניסים את זה.

רן שטרית: אני היועץ המשפטי של חברת ג'ול.

רן שטרית: אני רוצה לתקן חלק מהדברים שנאמרו כאן.

רן שטרית: אנחנו לא חברת טבק.

רן שטרית: אין במוצרים שלנו טבק.

רן שטרית: אנחנו לא בבעלות חברות טבק.

רן שטרית: אנחנו חברה עצמאית.

רן שטרית: אני מצטער - - -

תמר זנדברג: אבל אותי זה מצחיק.

איתן כבל: תמר, אני מבין אותך, אבל בבקשה.

רן שטרית: יש לנו משימה והמשימה שלנו להציע חלופה הרבה פחות מזיקה למעשנים.

רן שטרית: משרד הבריאות אמר את זה.

רן שטרית: אתם לא אוסרים סיגריות, אתם אוסרים את החלופה הפחות מזיקה.

רן שטרית: אנחנו מעולם לא טענו שאנחנו מוצר גמילה, אלא אנחנו טענו שאנחנו חלופה פחות מזיקה.

רן שטרית: לכן אנחנו מבקשים מכם, על-מנת להפחית את הנזק שיוצר העישון - עישון יוצר נזק, כולנו מסכימים בנושא הזה - תיתנו לנו את האופציה לתת חלופה יעילה.

איתן כבל: יש לי שאלה אליך.

איתן כבל: הרי החוק איננו אוסר מכירה.

איתן כבל: הוא אוסר מכירה של מוצרים בריכוז מסוים.

איתן כבל: זאת נקודה שצריך להדגיש אותה.

איתן כבל: דרך אגב, אני חוזר ואומר לאורך כל הדרך, גם לחברים שלי מהפיצוציות ולכל אחד מהמקום בו הוא בא.

איתן כבל: החוק הזה לא עוסק באיסור מכירה ובעזרת השם גם חוק כזה יהיה יום אחד.

איתן כבל: אבל זה לא הדיון.

איתן כבל: אנחנו לא עוסקים בו, אנחנו לא מבקשים למנוע מאנשים לעשן.

איתן כבל: לכן אנחנו מכניסים את זה למסגרת בעיקר בעולם הפרסום.

איתן כבל: בנקודה שנוגעת לתכשירים החדשים, דהיינו מוצרי עישון, יש לו 20 מיליגרם כפי שנאמר.

איתן כבל: אתה יכול לעשות פחות מזה.

איתן כבל: אחר-כך הם יצטרכו לתת את ההסברים.

איתן כבל: נכון לרגע זה, החוק מגדיר וקובע, זה הכול.

איתן כבל: אף אחד לא מנע מכם למכור בהגדרות שמתכתבות עם החוק.

איתן כבל: אני יודע שזה בעייתי.

רן שטרית: אני אענה.

רן שטרית: אנחנו רוצים לתת לצרכן את חופש הבחירה.

רן שטרית: אני לא עישנתי מעולם, אבל כבוד היושב ראש יודע שיש אנשים שמעשנים יותר ויש כאלה שמעשנים פחות.

רן שטרית: לכל אחד צריך להיות ריכוז הניקוטין שלו.

רן שטרית: לראייה, קנדה אישרה 6.6% ניקוטין, 66 מיליגרם למילילטר.

רן שטרית: אני חושב שקנדה זאת מדינה מתקדמת.

רן שטרית: אנחנו פשוט מבקשים לתת לצרכן את חופש הבחירה.

שבי גטניו: אני מנכ"ל העמותה לדמוקרטיה מתקדמת.

שבי גטניו: אני אקח היום את הכובע של המזדהים עם הקורבנות.

שבי גטניו: היום קמנו משבעה של אבא שלי החורג, מאיר בשן זכרו לברכה, שגסס במשך תקופה מאוד ארוכה בבית החולים.

שבי גטניו: הוא היה צרכן סיגריות ונשארה לו שמינית ריאה.

שבי גטניו: הייתם צריכים לבוא ולקיים דיון אחד במחלקה שם.

שבי גטניו: זה פשוט היה סבל בלתי נתפס.

שבי גטניו: אני בא לכל הדיונים ושומע כמה חשוב להילחם בזיופים של סיגריות וכמה חשובה העבודה של הקיוסקים וכמה חשובה העבודה ב"דובק".

שבי גטניו: חבר'ה, בואו נכניס את הדיון הזה לפרופורציות באמת אמיתיות.

שבי גטניו: החשוב ביותר מהכול זה החיים של האנשים האלה שצורכים את המוצרים האלה.

שבי גטניו: זה התחיל בשנות ה-80 כשאמרו ב"דובק" ו"פיליפ מוריס" שהפילטר הוא מופחת סיכון.

שבי גטניו: אנחנו שומעים את אותם דברים, מתגלגלים עם אותו דבר.

שבי גטניו: חבר'ה, בואו נשים את זה בפרופורציות.

שבי גטניו: סבל איום ונורא.

שבי גטניו: קיצור של 10 שנים בחיים ועוד 10 שנים איומות בסוף של סבל יום יומי.

שבי גטניו: בואו נעשה דיון אחד במחלקות שם אז תקבלו פרופורציות.

איתן כבל: תנוחמו מהשמיים.

יעל גרמן: רק כדי שידעו.

יעל גרמן: ג'ול מכילה ניקוטין וניקוטין ממכר.

יעל גרמן: ג'ול ממכרת.

עמוס האוזנר: בהמשך לזה, אי-אפשר לדבר על חופש בחירה כשאנחנו מדברים על מוצר שהוא ממכר.

איתן כבל: נכון.

איתן כבל: אני מבקש להעלות להצבעה את ההצעה כפי שהונחה כאן.

איתן כבל: מי בעד?

איתן כבל: מי נגד?

איתן כבל: בעד – 8

איתן כבל: נמנעים – אין

איתי עצמון: הסעיף הבא הוא סעיף שהציע משרד הבריאות בעניין תנאים לייצור ושיווק של מוצר עישון בטעמים.

איתי עצמון: 7"ד.

איתי עצמון: (א) לא ייצר אדם, לא ישווק ולא יאחסן לשם שיווק מוצר עישון בטעם או בריח מובחן, ובכלל זה בטעם או בריח של פירות, שוקולד, קקאו, וניל, ציפורן, קינמון, אניס, קפה או מנטה; לעניין זה "טעם או ריח מובחן" – ריח או טעם של צמחים, תבלינים או מוצרי מזון או צריכה אחרים, השונה מטעם או ריח של טבק והנובע מהוספת חומר טעם או ריח למוצר העישון שניתן להבחין בו לפני או בזמן השימוש במוצר העישון.

איתי עצמון: " (ב) הוראות סעיף זה לא יחולו על מוצר עישון כאמור בפסקה (2) להגדרה "מוצר עישון".

איתי עצמון: " הסעיף הזה שעניינו תנאים לייצור ושיווק של מוצר עישון בטעמים יחול למעשה על מוצרי טבק, על סיגריות אלקטרוניות, אבל לא יחול על חומר ממקור צמחי אחר שמיועד לעישון.

איתי עצמון: כל חומר ממקור צמחי שמיועד לעישון שאינו טבק.

לאה פדידה: תן דוגמה, שנבין מה זה.

איתי עצמון: אני לא יודע אם יש דבר כזה של עישון עלי וניל.

איתי עצמון: משרד הבריאות יכול להגיד.

אוסנת הילה מארק: לא הייתי בכל הדיונים אז אני לא יודעת לומר.

אוסנת הילה מארק: ממה שאני למדה ולמדתי בימים האחרונים, הסעיף הזה לא היה מלכתחילה.

אוסנת הילה מארק: זה משהו שהוא נושא חדש, נכון?

איתי עצמון: אני לא יודע אם זה נושא חדש כמשמעותו בתקנון.

איתי עצמון: זאת הוראה שלא נכללה בהצעת החוק.

אוסנת הילה מארק: זאת הוראה שלא נכללה.

אוסנת הילה מארק: אפשר להגיד שזה נושא חדש.

איתי עצמון: את יכולה לטעון, אני יכול לחוות את דעתי אם זה נושא חדש או לא.

אוסנת הילה מארק: אני רוצה לטעון טענת נושא חדש.

איתן כבל: חווה את דעתך, אדוני.

איתי עצמון: קודם כל, כמובן שכל חבר כנסת יכול לטעון טענת נושא חדש ומשנטענה טענה כזאת ועדת הכנסת תידרש להכריע בנושא.

איתי עצמון: לפני כן הוועדה לא תוכל לסיים את הדיונים להכנת הצעת החוק לקריאה השנייה ולקריאה השלישית.

איתי עצמון: לגופו של עניין, הצעת החוק הזה מאוד מקיפה ורחבה.

איתי עצמון: אין כמעט סעיף בחוק שלא מתקנים אותו.

איתי עצמון: היא כוללת הגבלות ואיסורים שונים בכל הנוגע הן לפרסומות והן לשיווק של מוצרי טבק והן מוצרי עישון בהגדרה הרחבה.

איתי עצמון: לכן אני חושב שלטעון שהנושא הזה הוא נושא חדש כמשמעותו בתקנון הכנסת, זה שימוש מעט מלאכותי בסעיף.

איתי עצמון: כמובן שהכנסת תכריע, זאת העמדה שלי.

איתן כבל: תודה.

איתן כבל: חברים יקרים, הרי ברור לי העניין.

איתן כבל: אני אשקול אם להצביע על זה, או להביא את זה כנושא חדש, או להסיר אותו מסדר-היום.

איתן כבל: אני לא אעכב את החוק בגלל העניין הזה.

עיסאווי פריג': אמרת שאתה לא רוצה לעכב את החוק.

איתן כבל: עיסאווי, אני אומר בצורה מאוד ברורה את העניין הזה.

איתן כבל: אתה יודע שאני לא משחק כאן עם אף אחד בעניין הזה.

איתן כבל: אני רק אומר לנו חברי הכנסת, שכל מי שמנסה בעניין כזה – גם אם זה היה נושא חדש וזה לא נושא חדש.

איתן כבל: אני ותיק כאן כדי להבין את העניין הזה.

איתן כבל: למרות זאת אני אומר לכם, מי שרוצה למצוא ותנוח דעתו להוציא את זה, אני לא יעכב את החוק בגלל זה.

איתן כבל: אני אשקול בסוף אם להביא את זה כנושא חדש.

יהודה גליק: אנחנו בעצם אומרים שאנחנו לא מעוניינים.

יהודה גליק: אנחנו רוצים למנוע מכניסת - - -

איתן כבל: יהודה, זאת לא מחלקת הסברה.

איתן כבל: הם מבינים את מה שאנחנו מבינים.

איתן כבל: הכול בסדר, תן לי להתקדם.

יהודה גליק: אולי מישהו ישתכנע.

איתן כבל: אף אחד לא ישתכנע, תודה.

איתן כבל: מי שישתכנע זה אומר שהוא לא יגיש בקשה.

איתן כבל: אני אחליט בסוף.

איתן כבל: חבל על הזמן ולהתעכב.

איתן כבל: הבנו עניין, יש טענה לנושא חדש.

איתן כבל: אני מבקש ממשרד הבריאות, כדי שתנוח דעתנו, מה הסיבה שהוא הביא את זה.

אודי קלינר: הנושא של טעמים מתמקד בבני נוער אבל לא רק.

אודי קלינר: הנושא של הטעם הוא גם מהווה משיכה להתחלת עישון.

אודי קלינר: הוא גם נותן איזו תפיסה של משהו לא מסוכן כי זה בטעם של פרי.

אודי קלינר: זה מראה של פרי, זה ריח של פרי וזה נותן איזו תחושה שזה משהו בריא.

אודי קלינר: עוד פעם, הוא מטעה בעיקר את בני הנוער ואז הם מתחילים לעשן.

אודי קלינר: הם לא מבינים שזה ממכר.

אודי קלינר: זה גם מרכך את התחושה של האדים שם מקבלים.

אודי קלינר: למשל למנטול יש אפקט כזה.

אודי קלינר: זה עוד פעם מקל על התחלת העישון וההתמכרות.

אודי קלינר: זה גם מקטין את הגמילה.

אודי קלינר: יש פחות דרייב להיגמל למישהו שמשתמש בטעמים.

אודי קלינר: אנחנו יודעים שבני נוער שמתחילים במוצר שיש לו טעם הסיכוי שלהם להתמכר הוא הרבה יותר גבוה.

אודי קלינר: רוב בני הנוער ואלה שמשתמשים כבר, משתמשים במוצר עם טעמים.

אודי קלינר: אני חושב שמכל המכלול הזה, זה די ברור שההשפעה של הכלי הזה של הטעמים היא מאוד שלילית.

אודי קלינר: היא מגדילה את התחלת העישון, מקטינה את הגמילה ולכן אנחנו רוצים את הפסקה הזאת.

איתן כבל: אם יש בעולם מקום - - -

קריאות: אין, אין.

איתן כבל: חברים יקרים, זאת דעתו האישית.

אודי קלינר: זאת לא דעתי האישית זה על סמך - - -

איתן כבל: לכל אחד יש את הדעה הנחשבת.

איתן כבל: תניחו לי עם הדעות, אנחנו כבר אחרי.

קריאה: לא צריך את הדעות שלנו, יש דברים מקובלים בעולם.

לאה ורון: כשאדוני יקבל זכות דיבור, הוא יאמר את דבריו.

אודי קלינר: איסור ומגבלות על טעמים קיימים גם בדירקטיבה האירופית וגם בארצות הברית.

אודי קלינר: אני אשלח לכם את הכול אם אתם רוצים.

איתי עצמון: שאלת ביניים.

איתי עצמון: האם ההגבלות שקיימות בעולם חלות על מוצרי טבק או על הגדרה רחבה של מוצרי עישון כפי שמוצע כאן?

אודי קלינר: בעיקר על מוצרי טבק.

אודי קלינר: לדוגמא, האמריקאים הוסיפו עכשיו הרבה מאוד מגבלות.

איתי עצמון: נקבעו מגבלות כאלה?

אודי קלינר: כן.

אודי קלינר: יש מדינות בארצות הברית שהחליטו לקחת את הצעד הבא.

אוסנת הילה מארק: זה משהו שכבר קיים או רק עכשיו מתחילים?

אודי קלינר: הם עכשיו הודיעו על זה.

אודי קלינר: יש מדינות שזה כבר קיים.

שבי גטניו: מה הבעיה להיות מקדימים?

אודי קלינר: העדויות מראות - - -

איתן כבל: יקירי, אני אאפשר לך מייד אחריו.

אודי קלינר: דעתנו המקצועית היא שאין מקום להפריד בין המוצרים, גם לא הסיגריות האלקטרוניות.

אודי קלינר: הנתונים שאנחנו רואים בעולם על שיעור המשתמשים והפוטנציאל, זה אין לתאר.

אודי קלינר: הרבה מזה זה הנושא של הטעם שמשנה את התפיסה.

ישי קריאף: יש לי חברה לסיגריות אלקטרוניות.

ישי קריאף: יש לנו אלפי לקוחות שהפסיקו לעשן.

ישי קריאף: הוא יודע ודיברתי איתו אישית, שסיגריה אלקטרונית עדיפה על סיגריה.

אודי קלינר: זה לא נכון, אתה לא מדייק.

ישי קריאף: דיברנו.

אודי קלינר: אם אתה מצטט אותי - - -

תמר זנדברג: מה אתם מבקשים?

תמר זנדברג: אתם רוצים פרס קידום בריאות?

תמר זנדברג: אתם אלה שמצילים את העולם?

ישי קריאף: אבל יש 100,000 איש שהפסיקו לעשן.

אודי קלינר: ומיליון בני נוער שמעשנים סיגריות אלקטרוניות.

תמר זנדברג: אתם משתמשים במוצר הזה לקידום מכירות.

תמר זנדברג: אנחנו רואים את הדוכנים.

תמר זנדברג: זה שזה נסתר מהעין בימי סטודנטים - - -

ישי קריאף: סליחה, אבל למה את קשורה לצריכה?

ישי קריאף: את מעשנת סיגריות?

ישי קריאף: היה בגלגל"צ פרסום שאחוז המעשנים בארץ הוא הכי גדול שהיה בכל הזמנים.

ישי קריאף: אנחנו עושים טוב לשוק.

תמר זנדברג: בדיוק, זה בגלל הפעילות שלכם.

ישי קריאף: אנחנו עושים טוב לשוק, אנחנו עוזרים להם להפסיק לעשן.

תמר זנדברג: לשווק סיגריות בטעמים לבני נוער שזאת פעם ראשונה שהם מתחילים לעשן.

ישי קריאף: מה היא רוצה ממני?

איתן כבל: היא חברת כנסת והיא מצביעה ואתה צריך לשכנע אותה.

איתן כבל: אתה יכול להגיד לגרוטו מה שאתה רוצה אבל היא בסוף צריכה להשתכנע.

תמר זנדברג: מה זה רלוונטי?

איתן כבל: פרופסור גרוטו, בבקשה.

איתמר גרוטו: אני רק רוצה להוסיף לגבי הנושא של הדחיפות.

איתמר גרוטו: בדיוק התפרסם עכשיו מאמר בארצות הברית לגבי כל השוק של הסיגריות האלקטרוניות.

איתמר גרוטו: זה שוק שמתרחב בקצב מדהים.

איתמר גרוטו: זאת אומרת, מ-2% ב-2011 עלה ל-16% ב-2015.

איתמר גרוטו: אני מדבר בקרב בני נוער ולא על מבוגרים.

איתמר גרוטו: זאת אומרת, יש פה מוצר חדש.

איתמר גרוטו: לכן אנחנו מחויבים בעצם כדעה מקצועית, לעשות את כל המאמצים לצמצם את הצריכה שלו.

איתמר גרוטו: לא צריך לחכות כי אז יגידו שזה כבר נמצא 10 שנים אז עכשיו אל תוציאו.

איתמר גרוטו: לכן צריכים להיות פרואקטיביים בעניין הזה.

איתמר גרוטו: נקודה נוספת לגבי האפקט.

איתמר גרוטו: אפשר להסתכל על האפקט של סיגריות אלקטרוניות בשני היבטים.

איתמר גרוטו: יש את ההיבט אולי האישי.

איתמר גרוטו: זה נתון להוכחה שזה פחות מזיק, אבל ברמה של הציבור, זה מכניס חזרה את הלגיטימציה של המוצרים האלה וזה מעלה את החשיפה לעישון.

האזרחי: אדוני, אני רוצה רק לתקן.

איתן כבל: אדוני לא יתקן.

איתן כבל: אדוני רוצה, בבית המשפט יתקן אותו.

איתן כבל: כאן אני לא מתקן אף אחד.

איתן כבל: עיסאווי פריג', בבקשה.

איתן כבל: אני לא מתכוון להצביע על העניין הזה.

עיסאווי פריג': איתן, זה לא הכי פופולרי לדבר או להסתייג על סעיף פה ושם.

עיסאווי פריג': למה?

עיסאווי פריג': כי זאת הצעת חוק שאסור לח"כ להביא הסתייגות או להתנגד כי זה לא מתאים, זה לא פופולרי.

עיסאווי פריג': אבל בכל זאת, איתן.

איתן כבל: בבקשה.

עיסאווי פריג': אתה התחלת ואמרת שאתה רוצה להעביר את החוק ולא רוצה לעכב אותו.

עיסאווי פריג': אני מסכים איתך.

עיסאווי פריג': צריך לשים מגבלה לכל ההשתוללות בעישון והגבלת הפרסום.

עיסאווי פריג': אני לא חולק על זה.

עיסאווי פריג': אבל הדרך שאנחנו באים ומציעים את זה והקיצוניות בהצגת הדברים בסעיפים, אנחנו נמצאים במדרון.

עיסאווי פריג': יכול להיות שהמדרון הזה יביא למצב שהצעת החוק לא תעבור.

עיסאווי פריג': כשאני מדבר על מדרון, אני מדבר לשני הצדדים.

עיסאווי פריג': כשאני רואה את סעיף 7ד עוד צעד בהקצנה, עוד צעד באצבע בעין.

עיסאווי פריג': חברים, אנחנו כולנו מאוחדים שצריך להגביל ביד קשה את קצב הפרסום של הטבק והסיגריות, אבל לא בצורה כזאת.

עיסאווי פריג': לשם כך, אני מציע שסעיף 7ד ירד מסדר-היום ואתה לא צריך לחכות לדעה של משרד הבריאות.

עיסאווי פריג': ממה שאני שומע ומה ששמעתי בדיונים רבים במשרד הבריאות וגם דעות שונות ומשונות בסעיפים שאני לא השתכנעתי.

עיסאווי פריג': למשל, משרד הבריאות היה בעד פרסום בעיתונות.

עיסאווי פריג': אם הוא היה בעד הוא היה צודק?

עיסאווי פריג': לא היה צודק.

עיסאווי פריג': בכל זאת הוא אמר שהוא רוצה להחריג את העיתונות.

עיסאווי פריג': לא מה שמשרד הבריאות אומר הוא קדוש.

עיסאווי פריג': איך הגיע למצב הזה אני לא יודע.

עיסאווי פריג': לשם כך, אדוני, אני חושב לעקור את זה מהשורש.

עיסאווי פריג': הסעיף הזה לא צריך להיות בהצעת החוק.

איתן כבל: דב חנין, בבקשה.

דב חנין: תודה אדוני היושב ראש.

דב חנין: אני אדבר בקיצור מכיוון שאני מאוד בעד שאנחנו נסכם את הדיון ונאשר את החוק היום לקריאה שנייה ושלישית.

דב חנין: לכן אני משתדל לא להרבות בדיבור בדיון הזה.

דב חנין: אני רק רוצה להגיב לדברי חברי הטוב, חבר הכנסת עיסוואי פריג', שחושב שאנחנו נוקטים פה בפתרון קיצוני.

דב חנין: אני רוצה לומר לכם עמיתיי חברי הכנסת וגם אורחים נכבדים, אני חושב שהחוק הזה הוא חוק מאוד מאוד מאוזן, מאוד שקול.

דב חנין: אנחנו עוסקים בדבר שהוא בסופו של דבר מסכן חיים של בני אדם ואנחנו מתמודדים איתו לא בדרך הכי קיצונית אלא בדרך מאוד מחושבת שהושקע בה הרבה מאוד מאמץ, הרבה מאוד התלבטות בוועדה.

דרור אטרי: הוא עלול לגרום לפגיעה ולפגוע בפרנסה, עם כל הכבוד.

דרור אטרי: אני שומע את הדברים האלה ואני נחרד.

דרור אטרי: אני אומר לך, לא יעלה על הדעת.

דרור אטרי: אני אומר לך שחבר הכנסת, ואני מוקיר אותו מאוד, לא מבין את המשמעות, מה זה עושה לפיצוציות ומה זה עושה לעסקים קטנים - - הרי בסופו של דבר כשבן אדם מגיע לבעל העסק, לאן הוא מגיע?

דרור אטרי: אני איתך, זה מאוד נגע לי ואני משתתף בצערך.

שבי גטניו: אז בוא לבתי חולים.

שבי גטניו: אתה פועל נגדם כרגע.

שבי גטניו: אתה נגד הקורבנות.

דרור אטרי: - - -

קריאות: - - -

שבי גטניו: - - אחרי שחברות הטבק טרפדו 13 שנה את החוק הזה.

דרור אטרי: קשה לי עם היושב ראש כי אני יודע כמה העסקים הקטנים קרובים לליבו.

דרור אטרי: אבל כשאני שומע אותך ואני יושב מזועזע ולא פוצה פה, אני אומר לך שאתה לא מבין מה זה בעל עסק.

שבי גטניו: אתה לא מבין מה זה קורבן.

דרור אטרי: - - -

יהודה גליק: שבוע שעבר היתה הפגנה על 24 איש שנהרגו- - - מאז תחילת הדיון עוד שניים מתו.

יהודה גליק: כל שעה מת בן-אדם.

איתן כבל: תודה.

דב חנין: אדוני היושב ראש, אני שומע את דבריו של דרור ואני רואה ויודע שאתה מדבר מדם לבך ומתרגש התרגשות אמיתית בגלל מצוקה אמיתית.

דב חנין: אגב, אני מכיר את זה לא רק ממך.

דב חנין: אני גם פוגש בעלי פיצוציות באזור שאני גר ואני שומע על המצוקה שלהם.

דב חנין: אני חושב שזאת בעיה שחייבת התייחסות.

דב חנין: לדעתי, התשובה על הקושי האמיתי שלכם היא לא בסיגריות אלא במישורים אחרים.

דב חנין: אני אשמח לעזור לכם ולהתגייס לצדכם, כי אני חושב שצריך לדאוג לבעלי הפיצוציות.

דב חנין: לא רק בשבילכם, אתם עושים שירות חשוב לציבור.

דב חנין: אתם תחום שחשוב שיתקיים.

אוסנת הילה מארק: איך ידאגו?

לאה פדידה: דרור, אתה יכול שנייה לתת לי?

דרור אטרי: 40 שנה בעל עסק, אתה יודע מה זה עושה לו?

איתן כבל: חברים די, תודה.

לאה פדידה: איתן, זה מאוד חשוב לי כי ספגתי מספיק שיימינג בפעם שעברה.

איתן כבל: ברשותכם, אני רוצה לומר.

איתן כבל: זה לא דיון בעד או נגד פיצוציות, זה בעד חיים או מוות.

איתן כבל: לאה, ראיתי גם את ההצעה שלך.

איתן כבל: אתה יודעת מה זה אומר?

איתן כבל: אני מבטל את הסיכום איתם שעוד לא אמרתי אותו.

איתן כבל: אם מישהו הולך איתי כך, אני אבקש שתביאו למליאה ושם תפילו את זה.

איתן כבל: מה, אתם מאיימים עלי?

לאה פדידה: איתן, אל תעשה עלי עכשיו סיבוב.

איתן כבל: לאה, עשי לי טובה.

איתן כבל: אני אומר לך את הדבר הבא ואני אומר לכולם.

איתן כבל: אני מתכוון להמשיך ולעסוק בעניין הזה.

איתן כבל: אני מבקש מחברי הכנסת שתומכים בחוק לעזור לי.

איתן כבל: לא עוזרים לי בעניין הזה.

איתן כבל: בסוף אנחנו לא נסיים היום, זה מה שכולם רוצים.

איתן כבל: איל בן ראובן ואחריו חאג' יחיא.

איל בן ראובן: אני מציע להוריד את הטונים כדי שיתקיים דיון כי מצעקות לא יוצא שום דבר.

איל בן ראובן: לחברי הכנסת שעובדים על החוק הזה יש מטרה למנוע את המוות של אלפי אנשים מידי שנה.

דרור אורי: בוא נעשה את זה מדורג, אנחנו איתך.

איתן כבל: דרור, נתתי לך מעל ומעבר.

איתן כבל: האמן לי, למישהו אחר לא הייתי נותן.

איל בן ראובן: אני מציע לכולם להבין פה את רוח חברי הכנסת שמתכוונים להעביר את החוק הזה.

איל בן ראובן: הרוח היא, שאנחנו נעשה כל מאמץ למנוע את האפשרות לבני נוער, או את האופציה לבני הנוער, להגיע לסיגריות.

איל בן ראובן: אנחנו ננסה ומנסים לעטוף את זה מכל הכיוונים.

איל בן ראובן: לנו חשוב שבני הנוער שלנו לא יעשנו סיגריות כדי שהם לא ימותו מזה.

איל בן ראובן: יש לנו מספרים איומים ונוראים ואנחנו מייצגים פה את הציבור בישראל.

איל בן ראובן: אני מבין שיש פה חילוקי דעות ושיש פה אינטרסנטים.

איל בן ראובן: אגב, אני חושב שמשרד הבריאות ואני חושב שצריך לעטוף גם את העניין של הטעמים.

איל בן ראובן: זה בהחלט עניין שמאוד נוגע לבני נוער, אבל אני מקבל את עמדתך לבחון את הדבר הזה.

איל בן ראובן: אני מציע להתקדם.

עבד אל חכים חאג' יחיא: אנחנו רצינו בעזרת החוק הזה לצמצם את עניין העישון בזה שלא יהיה פרסום.

עבד אל חכים חאג' יחיא: משרד הבריאות, עם כל הכבוד, בא - - -

איתן כבל: אני מזכיר לך את המשפט שהקראת מהקוראן.

עבד אל חכים חאג' יחיא: החוק הזה שאנחנו מעבירים, שלא ייתקע בבג"צ.

עבד אל חכים חאג' יחיא: אני לא כל-כך מרחם על הפיצוציות.

עבד אל חכים חאג' יחיא: אתה יודע מה?

עבד אל חכים חאג' יחיא: שיכעסו עלי.

לאה פדידה: הם לא העניין, העניין הוא שוויון.

קריאות: - - -

עבד אל חכים חאג' יחיא: אם זה היה בידי, לא הייתי רוצה לראות עישון בכלל.

עבד אל חכים חאג' יחיא: אני יודע באיזו מציאות אני נמצא.

עבד אל חכים חאג' יחיא: כבוד היושב ראש, דיברו איתי על הנרגילות.

עבד אל חכים חאג' יחיא: מבחינתי הנרגילות זה אסון באוכלוסייה הערבית.

עבד אל חכים חאג' יחיא: אני אומר לכם שזה אסון ואני אגיד את זה כמה פעמים.

עבד אל חכים חאג' יחיא: לכן, אני לא מתנגד שיאסרו פה על הנרגילות, אבל אני לא רוצה להגיע למצב שהחוק הזה ייתקע.

איתן כבל: הוא לא ייתקע, את זה אני מבטיח לך.

עבד אל חכים חאג' יחיא: לתת את האיזון הזה שלא נפסיד את החוק שלנו.

חגי לוין: אני מזכיר איגוד רופאי בריאות הציבור, ההסתדרות הרפואית.

חגי לוין: הנושא של הטעמים הוא חיוני ביותר.

חגי לוין: לכן אנחנו מציעים לוועדה לפצל את הנושא הזה כדי שכן יאפשר סיכוי שמשרד הבריאות מקדם את הנושא הזה ולאפשר לו להתקדם.

עבד אל חכים חאג' יחיא: שיקדמו חוק.

חגי לוין: אנחנו העלינו את נושא הטעמים בדיונים קודמים.

חגי לוין: יו"ר הוועדה אמר שנתקדם וכשנגיע נוכל להעלות את זה.

חגי לוין: הנושא הזה קיים בארצות הברית, באיחוד האירופי ובמדינות שונות בעולם.

חגי לוין: איסור טעמים מופיע באמנה הבינלאומי לפיקוח על הטבק.

חגי לוין: הוא מהווה חלק אינטגרלי מהגבלת השיווק.

חגי לוין: לכן לא מדובר על נושא חדש.

חגי לוין: חשוב מאוד לקדם אותו.

חגי לוין: הסתכלנו באתר של אותו נציג שישב פה קודם.

חגי לוין: משתמשים בנושא הטעמים כדי למשוך ילדים ובני נוער.

חגי לוין: לכן חייבים לקדם את זה.

כפיר גנור: אני אזרח וצרכן של מוצרי אידוי.

כפיר גנור: אין לי עסק בתחום הזה.

כפיר גנור: עישנתי קרוב לעשרים שנה.

כפיר גנור: היום אני משתמש במוצרי אידוי במשך שנה וחצי.

כפיר גנור: מאוד חורה לי ההשוואה שאתם עושים ושאתם אומרים שסיגריה אלקטרונית זה כמו טבק.

כפיר גנור: זה ממש לא נכון.

כפיר גנור: יש אלפי עדויות בכל העולם של אנשים שהפסיקו - - -

איתן כבל: אתה יודע שפעם עישנו ליד חדרי ניתוח ואמרו שזה הורג את החיידקים?

עבד אל חכים חאג' יחיא: בוועדת הכלכלה עישנו.

איתן כבל: איפה לא עישנו בתקופה ההיא?

כפיר גנור: זה נכון מה שאתה אומר, שבשנות השבעים ובשנות השישים, עישנו באוטובוסים, עישנו בבתי חולים ולא ידעו את מה שיודעים היום, שסיגריות הורגות.

כפיר גנור: היום יש מחקרים בכל העולם שמראים שהמוצר הזה פחות מזיק מסיגריה ב-95%.

כפיר גנור: אתם רוצים לשים עליו יד ולקחת אותו מאלפי נגמלים בזכות המוצר הזה.

כפיר גנור: אנשים שלא הצליחו להיגמל ממדבקות ניקוטין, אנשים שלא הצליחו להיגמל מסיגריות פלסטיק, אנשים שלא הצליחו להיגמל ממסטיקים שמכילים ניקוטין.

כפיר גנור: המוצר הזה שמוכיח את עצמו כל יום כתחליף - - -

תמר זנדברג: יש פה ספירה מתחילת הדיון כמה דוברים היו - - -

כפיר גנור: את משייכת אותנו לחברות הטבק.

כפיר גנור: אנחנו לא שייכים לחברות הטבק.

כפיר גנור: גם ג'ול לא שייכת לחברות הטבק.

תמר זנדברג: במקרה כולכם לבושים אותו דבר.

כפיר גנור: אני לא יודע מאיפה את מביאה את הדברים האלה.

איתן כבל: נהיית גם ורסאצ'ה.

כפיר גנור: אין בעיה שתיקחו את הבקבוקים ואת הנוזלים האלה ותרשמו עליהם שניקוטין זה חומר ממכר מאוד.

כפיר גנור: כך עושים בחו"ל.

כפיר גנור: זה לגיטימי וזה בסדר.

כפיר גנור: אין בעיה שתאסרו מכירה לקטינים, זה לגיטימי וזה בסדר.

כפיר גנור: אבל לקחת מוצר שב-95% פחות מזיק מסיגריה ועוזר לאלפי אנשים להיגמל מזה ולצאת ממעגל הסיגריות, אפילו שיש בזה ניקוטין.

איתן כבל: אני רוצה לעשות סוף לדיון הזה.

איתן כבל: די, נתתי לכם מעל ומעבר.

איתן כבל: חברים, אני יודע למה אני עושה את זה.

איתן כבל: תאמינו לי, שאני יודע בדיוק את העבודה שלי.

כפיר גנור: משפט אחרון.

כפיר גנור: את הטעמים מנוזלי אידוי, אל תיקחו את זה מאנשים.

כפיר גנור: זה יהרוס את הענף הזה ויחזק את חברות הטבק.

לאה פדידה: להפוך את הדיון הזה מי בעד ומי נגד החיים זה פופוליסטי.

שבי גטניו: זה הדיון.

לאה פדידה: לא דיברתי אליך, אל תפריע לי.

עיסאווי פריג': זה לא יעזור לך שאתה אומר.

עיסאווי פריג': זה נותן לך נקודות שליליות.

שבי גטניו: גם לך.

עיסאווי פריג': את האיומים שלך ראיתי ושמעתי.

עיסאווי פריג': מי שמדבר - אתה אוהב את החיים יותר ממני?

שבי גטניו: כן, כנראה.

עיסאווי פריג': נדמה לך.

לאה פדידה: השאלה היא לא פה.

לאה פדידה: אני בעד החיים, אני בעד שילדיי לעולם לא יהיו כמוני.

לאה פדידה: אני מעשנת והם לא והם בני 24 ו-25.

לאה פדידה: אני בעד הרבה דברים מהחוק הזה, דהיינו, שאנחנו נמנע פרסום ונמנע נגישות של ילדים ונוער לסיגריות.

לאה פדידה: אבל יחד עם זאת, אנחנו מחוקקים וחוק צריך להיות גזירה שהציבור יכול לעמוד בה.

לאה פדידה: חוק צריך להיות מאוזן וחוק צריך להכיל תוספות שונות ומגוונות.

לאה פדידה: עשינו צעדים ענקיים לפני החוק הזה.

לאה פדידה: יצאנו מהטלוויזיות ויצאו מכונות העישון.

לאה פדידה: כל הכבוד ואנחנו צריכים להילחם בזה.

לאה פדידה: אבל האמירות הצעקניות שלך לא מוסיפות שום דבר.

לאה פדידה: על החוק הזה שעות ישבתי ועל הרבה סעיפים הצבעתי כמו חבריי.

לאה פדידה: יש סעיפים אחרים, שמה לעשות, אנחנו לא פופוליסטים, אנחנו מחוקקים.

לאה פדידה: אנחנו כן צריכים לדעת שזאת גזירה שהציבור יכול לעמוד בה.

עיסאווי פריג': ההוא גורם לי להגיש לי אלף הסתייגויות - - אתה מזיק לרעיון שלשמו אתה כאן.

עיסאווי פריג': שולחיך כאן מזיקים לעצמך ששולחים אותך.

עיסאווי פריג': הבנת?

עיסאווי פריג': התנהלות מבישה שלך.

לאה פדידה: הרמתי יש על אותם סעיפים.

לאה פדידה: אנחנו מצביעים על עשרות סעיפים בעד ותפסיקו לזרוק לנו את זה בפנים.

לאה פדידה: זאת הסתייגות נורמלית.

עיסאווי פריג': זה כבר דיון רביעי שהוא מתנהג בצורה כזאת.

עיסאווי פריג': עוף לי מהפנים.

עיסאווי פריג': מה, הוא נותן לי ציונים?

לאה פדידה: בעד החיים, נגד החיים?

עיסאווי פריג': מי הוא בכלל, דמוקרטיה מתקדמת?

איתן כבל: יש לנו אורח מחו"ל.

איתן כבל: מייקל ריירינק (REERINK.

איתן כבל: סגן נשיא גלובאלי לרגולציה ואסטרטגיה של JPI, בבקשה.

איתן כבל: חברות וחברים, אני רוצה להזכיר לכל אלה שנותנים לי רוח גבית.

איתן כבל: אני הבאתי את החוק, לא אתם.

איתן כבל: אני נלחם עבורו, אל תטיפו לי.

איתן כבל: אני זה שצריך להילחם בחברים שלי.

איתן כבל: כל אחד יותר צדיק ממני.

איתן כבל: די, תנו לי לנהל את זה בדרך שלי.

איתן כבל: החוק יעבור רק אל תפריעו.

שלמה פרץ: יש לנו אורח, מייקל, שהוא סגן נשיא של תאגיד JTI, שהוא תאגיד יפני של טבק.

שלמה פרץ: הוא הגיע לכאן במיוחד לישיבה הזאת משווייץ.

שלמה פרץ: הוא ידבר על רגולציה בכמה וכמה מדינות וגם על ההשפעה שקשורה בסעיפים.

איתן כבל: יש לו ארבע דקות וזה מעל ומעבר.

מייקל ריירינק: (נשוא דברים בשפה האנגלית).

מייקל ריירינק: תודה רבה, אני אהיה קצר ולא אתפוס זמן רב מזמנכם.

מייקל ריירינק: הכוונות שלכם טובות אבל האמצעים שאתם לוקחים בחשבון ומצביעים עליהם הם לא נכונים.

מייקל ריירינק: כל אחד יודע שעישון הוא גורם למחלות רציניות.

מייקל ריירינק: אנחנו לא רוצים שילדים יעשנו וגם אתם לא רוצים שילדים יעשנו.

מייקל ריירינק: ילדים מעשנים מסיבות רבות, כולל לחץ - - -

לאה ורון: מר פרץ, בבקשה תתרגם אותו.

שלמה פרץ: אנחנו לא רוצים שילדים יצטרפו למעגל המעשנים.

שלמה פרץ: יש סיבות רבות לכך שהנוער מצטרף לעישון.

שלמה פרץ: אנחנו נגד הצטרפות של נוער לעשן סיגריות.

שלמה פרץ: אנחנו מתנגדים.

שלמה פרץ: במדינות מסוימות אנחנו שותפים למערכות של חינוך יחד עם הממשלות כדי להוריד את הנושא.

מייקל ריירינק: (נושא דברים באנגלית).

מייקל ריירינק: ילדים לא מתחילים לעשן בגלל צורך האריזה של מוצרי טבק ולכן הורדת שמות החברות מעל האריזות אינה אפקטיבית.

מייקל ריירינק: אפשר היה לראות זאת באוסטרליה, צרפת ובריטניה, שבהן הורידו את שמות החברות מהחפיסות.

יהודה גליק: הוא מדבר על-כך שחבילות אחידות לא מונעות מאנשים לעשן.

מייקל ריירינק: (נושא דברים באנגלית) אני אצטט את העמדה הרשמית של הממשלה האוסטרלית - - -

איתן כבל: זה עוזר לנו בשיח עם הפיצוציות, שזה לא מה שימנע את המכירה שלהן.

מייקל ריירינק: (נושא דברים באנגלית)

שלמה פרץ: הוא אומר שהחפיסות שנראות אותו דבר, ללא ציון של לוגו, על-פי מחקרים רשמיים באוסטרליה, לא הקטינו את כמות המעשנים אלא להפך.

מייקל ריירינק: (נושא דברים באנגלית) המחקר מראה שזה לא עבד בבריטניה ובצרפת.

מייקל ריירינק: בשנה שעברה שר הבריאות הודה במליאה בצרפת שהשימוש בסיגריות בצרפת גדל והשימוש באריזה אחידה לא תרם להורדה במספר המעשנים.

שלמה פרץ: קרה אותו דבר בצרפת.

שלמה פרץ: העניין של קופסאות אחידות, לא רק שלא הקטינו את כמות המעשנים בצרפת אלא אף עשו את ההיפך.

שלמה פרץ: אני מקצר פה את מה שהוא אומר.

דב חנין: לכן חברות הטבק תומכות בזה.

מייקל ריירינק: (נושא דברים באנגלית) זה לא עובד, זה משיג תוצאות הפוכות.

תמר זנדברג: יש פרס שנתי - - -

איתן כבל: אל תגיבו לו בבקשה.

איתן כבל: הוא בא מחו"ל, תנו לו להציג.

עיסאווי פריג': אז מה אם הוא בא מחו"ל?

תמר זנדברג: על מוות של אנשים, אז שיגיד תודה שנותנים לו לדבר וגם זה הרבה מעבר למה שמגיע.

עיסאווי פריג': הוא מחו"ל אז אני צריך להוריד את הראש?

עיסאווי פריג': בגלל שהוא מדבר באנגלית?

איתן כבל: חברים, אני מבקש לא להפריע לו.

איתן כבל: אני לא חשוד בתמיכה בדברים שהוא אומר.

איתן כבל: כנראה שלצערי לא הבינו את החוק.

איתן כבל: החוק הוא לא על מכירה.

איתן כבל: זה עניין של לשים כל מה שהוא מוצר סיגריה, לשים אותו תחת מסגרת.

יהודה גליק: תן לו לגמור.

איתן כבל: תודה רבה שאתה עוזר לי.

מייקל ריירינק: (נושא דברים בשפה האנגלית) הוצאת שם המותג הוא פגיעה בקניין האינטלקטואלי שלנו.

מייקל ריירינק: אנחנו משתמשים במיתוג שלי לא להגדיל את השוק אלא להגדיל את חלקנו בשוק ולהראות ללקוחות שאנחנו עומדים מאחורי המוצרים שלנו.

יהודה גליק: אני מציע לתת לו להדליק משואה בשנה הבאה.

לאה פדידה: את התעודה של הכול טוב שלך.

מייקל ריירינק: (נושא דברים בשפה האנגלית) הארגון הבינלאומי לסימנים מסחריים ברור לגבי הקשר בין מותגים בתעשייה והצלחת הכלכלה.

מייקל ריירינק: הם אומרים שחפיסות אחידות יגרמו לפגיעה בזכויות בעלות על סימנים מסחריים ולהפרה של אמנות בינלאומיות.

מייקל ריירינק: INTA גם מודאגת שאריזה אחידה תשפיע גם על מוצרים אחרים.

לאה ורון: בבקשה, פרץ, תתרגם.

שלמה פרץ: הוא לא מדבר על הנושא שדיברנו עליו.

לאה ורון: זה מה שביקשנו.

שלמה פרץ: אני מציע שהוא ייתן תמצית של הדברים כי חבל כל פעם לעצור.

שלמה פרץ: תודה.

מייקל ריירינק: (נושא דברים באנגלית) זה יגרום גם לתוצאות שלא נלקחו בחשבון.

מייקל ריירינק: יהיה קל יותר לזייף חפיסות סיגריות ולשוק שחור.

שלמה פרץ: החפיסות האלה, שהן חפיסות לא מזוהות מאפשרות לכל מיני יצרנים בלתי מזוהים.

שלמה פרץ: יש לנו תמונות מאתמול - - -

איתן כבל: קראתי.

איתן כבל: 375 מיליון דולר.

שלמה פרץ: זה מאתמול מראשון לציון.

איתן כבל: המייל שקיבלתי גם היה מאתמול.

מייקל ריירינק: הסיגריות המזויפות כבר משווקות בישראל וההיקף שלהן יגדל.

שלמה פרץ: אשאיר את זה אצלך, איתן.

מייקל ריירינק: (נושא דברים באנגלית) זה שם את ישראל ליד עירק.

מייקל ריירינק: אין צורך לומר שכולנו יודעים מאיפה מגיעות הסיגריות האלה, מכל מיני מקומות בגדה המערבית.

מייקל ריירינק: אריזות אחידות יעשו את המצב גרוע יותר.

מייקל ריירינק: ----------

איתן כבל: הוא המקור של אלי ציפורי, אני מבין.

שלמה פרץ: הלוואי.

מייקל ריירינק: במקום נקיטה באמצעים לא אפקטיביים שלא יפחיתו את העישון, ישנן אלטרנטיבות שכן יעבדו.

מייקל ריירינק: אני מבקש מכך לבחון אותן.

איתן כבל: תודה רבה לכם.

איתן כבל: חברים יקרים, אני חייב לסיים.

איתן כבל: אני לא יכול יותר עם העניין זה.

איתן כבל: אני אאפשר לך.

איתן כבל: עוד שניה אחת ואני מחליף שם, שלא תזהה אותי.

איתן כבל: חיים לנציצקי, בבקשה.

תמר זנדברג: איתן, אני חייבת להגיד עד שהוא יושב.

תמר זנדברג: בוועדת הסמים לפני איזה שנה וחצי שנתיים הודעתי שאני אוסרת כניסה של לוביסטים נציגי חברות הטבק לוועדה.

תמר זנדברג: כשאני יושבת כאן, אני חייבת להגיד לכם שאני מבינה למה.

תמר זנדברג: זה פשוט מדהים ההשתלטות שקורית כאן על הדיון.

תמר זנדברג: נציגים מכל הכיוונים, מאחורה, מקדימה.

תמר זנדברג: אותם טיעונים.

תמר זנדברג: מבריאות הציבור עברנו לזכות הקניין על המותג.

תמר זנדברג: זה פשוט, אין בכלל לתאר מה שהולך כאן.

תמר זנדברג: אני יודעת שעמדתך אחרת.

תמר זנדברג: אני לומדת כאן מה שלא למדתי בשש שנים בכנסת.

יהודה גליק: זה מגביר את השמחה לאיד כשאתה רואה את כל הנאומים האלה ובסוף נעביר את החוק.

תמר זנדברג: בעזר השם.

איתן כבל: יהודה, אני פה ותיק.

לאה פדידה: מעבירים חוק למען הבריאות, למה שמחה לאיד.

איתן כבל: אני גם יודע, לדיון הזה יש משמעות מאוד גדולה.

איתן כבל: חיים, בבקשה.

חיים לנציצקי: אני בעלים של חברה לייבוא ושיווק סיגריות אלקטרוניות בישראל.

חיים לנציצקי: כבוד אדוני היושב-ראש, חברי כנסת נכבדים.

חיים לנציצקי: במהלך שמונה השנים האחרונות הרבה מהיושבים סביב השולחן מושפעים מתהליך שקרה בכל שמונה השנים האחרונות, שגרם לכך שהסיגריות האלקטרוניות הן מזיקות, הן לא טובות.

חיים לנציצקי: הן שוות ערך פחות או יותר לסיכון כמו סיגריות רגילות.

חיים לנציצקי: חברי כנסת נכבדים, ההסתכלות שלכם והציניות שהיתה פה כשהוזכר שלפני ארבעים שנה עישנו, ברכבות, באוטובוס ובוועדות למיניהן.

חיים לנציצקי: סליחה, הדיון הזה אכן הוא חיים ומוות.

חיים לנציצקי: 8,000 אנשים מתים מדי שנה.

חיים לנציצקי: נמצאות פה כמה חברות של סיגריות אלקטרוניות שמשווקים בארץ.

חיים לנציצקי: מאחורינו 60,000 מאיידים שהיו מעשנים סיגריות רגילות ועברו לאיוד.

חיים לנציצקי: דיברנו על 8,000 אנשים שמתים מידי שנה.

חיים לנציצקי: מדובר על אחד מתוך שני אנשים שמעשנים, שמגיע למחלות, או לא עלינו, למוות, בגלל סיגריות רגילות.

חיים לנציצקי: כל הגבלה שהיא שתתבצע על הסיגריות האלקטרוניות תגרום ל-60,000 אנשים להגיע למחלות ולמוות.

חיים לנציצקי: אני רוצה לחזור על המשפט הראשון שאמרתי.

חיים לנציצקי: אתם מוזנים ממידע מוטעה שהגיע במהלך השנים האחרונות.

חיים לנציצקי: סיגריות אלקטרוניות מצילות חיים.

חיים לנציצקי: סיגריות אלקטרוניות מצילות חיים, סימן קריאה.

איתן כבל: אנחנו הולכים לסבסד אותן.

חיים לנציצקי: זו הועדה שלנו, וצריך לקדם את המוצר הזה.

איתן כבל: מיכל ואני ברשות

איתן כבל: כם רוצה להחליט מה אני עושה עם הסעיף הזה.

מיכל גולדברג: עו"ד מיכל גולדברג, משרד הבריאות.

מיכל גולדברג: לטענה שנטענה קודם על-ידי האורח מחו"ל לגבי האריזות האחידות ושיש כאן הפרה של אמנות בינלאומיות.

מיכל גולדברג: נמצא כאן האחראי על הנושא של אמנות בינלאומיות ממשרד המשפטים, ונשמח שהוא יגיב לטענה.

עיסאווי פריג': הם רוצים לפרוטוקול להגיד את זה.

יהודה גליק: עוד לא הגענו.

יהודה גליק: אנחנו בסעיף של הטעמים.

איתן כבל: תודה.

איתן כבל: אני רוצה לסכם.

איתן כבל: אני החלטתי להעלות להצבעה את הסעיף הזה.

איתן כבל: אני חושב שזה נושא יותר מדי דרמטי, הנושא של הטעמים, מכדי שאוותר עליו.

איתן כבל: מי שירצה לטעון טענה של נושא חדש.

איתן כבל: דבר אחד אני לא עושה – אני לא גונב זמן.

דודו מתיתיהו: אמרת שלא מעלים ופתאום חזרתם אחורה.

דודו מתיתיהו: מה, הלחץ פה עובד אליכם?

דודו מתיתיהו: - - אמרתם שלא מעלים את הטעמים, פתאום הכול שקט.

לאה פדידה: טעמים זה מעודד עישון.

לאה פדידה: אני נגד טעמים.

איתן כבל: יקירי, מספיק.

איתן כבל: אפשרתי לכם והעניין ברור.

איתן כבל: אני מתכוון להצביע על העניין של הטעמים ומי שירצה לטעון טענה של נושא חדש יהיה מוזמן אחרי שנצביע לטעון את הטענה של נושא חדש.

איתן כבל: זה לגיטימי ביותר לטעון את הטענה.

איתן כבל: העניין ברור.

איתן כבל: בבקשה, תני לי להתקדם, ברשותך.

איתן כבל: קודם כל, אני מתכוון להצביע על העניין של הטעמים, יהיה מוזמן אחר כך, אחרי שנצביע, לטעון את הטענה של נושא חדש.

אוסנת הילה מארק: למה?

אוסנת הילה מארק: בטענה של נושא חדש אנחנו לא יכולים להצביע.

אוסנת הילה מארק: אנחנו צריכים לחזור לוועדת כנסת, נכון?

איתי עצמון: אפשר להצביע.

איתי עצמון: זה יהיה בכפוף להחלטת ועדת הכנסת.

איתי עצמון: ברור שוועדת הכנסת צריכה להכריע.

איתן כבל: בחוק הזה אני לא יכול להרשות לעצמי אפילו בסעיף אחד לא לעשות אותו הכי מדויק שיש.

איתן כבל: האמיני לי.

איתן כבל: אבל יש רגעים שאתה עושה את זה בקל וחומר, כי ברור לי שיהיו כאלה שינסו לפנות לבית משפט או דברים מהסוג הזה.

קריאה: החוק הזה יחזיר אנשים - - -

יהודה גליק: אנחנו לפני שבוע קיבלנו פה חוק שאוסר זנות בישראל למרות שזה פוגע במיליון משתמשים כל שנה.

יהודה גליק: אל תשכנע כי זה פוגע.

יהודה גליק: אם יש אנשים נפגעים בדרך.

אוסנת הילה מארק: יהודה, על העניין של הטעמים כבר דיברנו.

יהודה גליק: תעלי נושא חדש.

איתן כבל: מספיק, די.

איתן כבל: עשיתם ממני אידיוט?

איתן כבל: כל רגע מישהו עושה לי בתורו?

איתן כבל: אתם חושבים שאסיים את הדיון עד השעה 16:00 כך?

איתן כבל: עשיתם ממני אידיוט?

איתן כבל: לכן אני קובע הכללים מתי די.

איתן כבל: נתתי מעל ומעבר.

איתן כבל: יושבת ראש הרשימה שלך אפילו לא מאפשרת דבר כזה.

עיסאווי פריג': נכון.

איתן כבל: אז תודה רבה.

איתן כבל: אין ועדה שמאפשרת לכל הגורמים לדבר.

איתן כבל: עיסוואי << דובר >> חברי היקר, אתה הולך לוועדות אחרות שבראשם אנשי ליכוד, חוקים דרמטיים, דרקונים – מי בעד?

איתן כבל: מי נגד?

איתן כבל: מי בעד?

איתן כבל: מי נגד?

איתן כבל: אז אנא, כבדו גם אותי וזהו.

יהודה גליק: לא מהסעיף הזה.

איתן כבל: אה, רק מהאריזות.

איתן כבל: אם הם לא רוצים, תודה רבה.

עיסאווי פריג': למה איפה ואיפה?

עיסאווי פריג': לך עד הסוף.

איתן כבל: עיסאווי, אתם רוצים שאני אלך נגד כולם?

עיסאווי פריג': אנחנו אתך.

איתן כבל: אל תעשה סיבוב על הראש שלי.

לאה פדידה: למה?

לאה פדידה: למה?

עיסאווי פריג': למה אתה אומר את זה?

איתן כבל: אתה לא מתנהג אליי בחברות עכשיו.

איתן כבל: אני אסביר לך למה.

איתן כבל: הם באו אלי ואמרו לי – תראה, אני היחיד פה שמנסה ללכת בין הטיפות, באמת.

איתן כבל: אתם עושים עליי, מוציאים אותי זה?

איתן כבל: אין לי בעיה.

איתן כבל: אף אחד מהחוק הזה מרגע זה לא מוחרג.

איתן כבל: זה הכול.

איתן כבל: באמת.

לאה פדידה: איתן, אם הרציונל שלך אומר שסיגר צריך קופסא אחרת - - -

דב חנין: אנחנו לא שם, בואו נתקדם עם הדיון.

איתן כבל: אין יותר החרגות.

איתן כבל: אני אומר את זה פה.

איתן כבל: חברים שלי, אתם רוצים, תעשו מה שאתם רוצים.

איתן כבל: קצה נפשי מזה שאני נמצא פה האידיוט שכל אחד מהחברים שלי מנסה לעשות סיבוב על הגב שלי.

איתן כבל: אני חוזר ואומר את דעתי.

איתן כבל: כבר קיימנו את הדיונים האלה, כבר הטיסו מומחים מיפן, כבר הביאו מומחים מכל העולם.

איתן כבל: לא היה דיון כל כך ארוך, כל כך מתמשך יותר שניתנו לאנשים את כל האפשרויות לדבר, יותר מהדיונים שנעשו כאן.

איתן כבל: נכון לרגע זה אני מודיע את הדבר הבא: הטעמים, אני לא כולל אותו עכשיו, כי זה מצריך ממני להפסיק עכשיו וללכת לוועדת הכנסת.

איתן כבל: אני אבדוק עד סוף הדיון מה אני עושה.

איתן כבל: אדוני, מנכ"ל משרד הבריאות, אני לא רוצה להתעכב בעניין הזה.

אוסנת הילה מארק: אז בעניין הנושא חדש?

איתן כבל: אני לא מעל את הטעמים, נקודה.

איתי עצמון: סעיף 7ג אושר.

איתי עצמון: אנחנו עוברים לסעיף 11 להצעת החוק.

איתן כבל: לא מצביע עליו.

איתן כבל: הלאה.

איתן כבל: אני בסוף הדיון אחליט מה אני עושה עם זה.

עיסאווי פריג': דילגת על ד7.

איתן כבל: נכון.

איתן כבל: תמשיך להקריא.

איתי עצמון: "תיקון סעיף 8 11.

איתי עצמון: בסעיף 8 לחוק העיקרי, במקום סעיף קטן (ב) יבוא: "(ב) לא יפיץ אדם, לא יחלק ולא ישאיל מוצר עישון לאדם אחר במסגרת מסחרית, לרבות באירועי שיווק וקידום מכירות של מוצרים שאינם מוצרי עישון, בלא תמורה, בתמורה סמלית או בתמורה למוצר עישון אחר או נלווה לרכישת מוצר אחר, ובכלל זה בעד השתתפות בסקר צרכנים, רישום ברשימת דיוור או מסירת פרטים אישיים.

איתי עצמון: " אסביר בקצרה.

איתי עצמון: סעיף 8 כנוסחו היום אוסר על צירוף מתנות למוצרי טבק ועל הענקתם ללא תמורה.

איתי עצמון: כאן מוצע לקבוע איסורים חדשים על הפצה וחלוקה או השאלה של מוצרים באירועי קידום מכירות, אירועי שיווק וכדומה.

איתן כבל: תודה.

איתן כבל: אני חושב שכבר דנו מספיק בעניין הזה.

איתן כבל: אני רוצה להצביע על זה.

איתן כבל: מי בעד הסעיף?

איתן כבל: מי נגד?

איתן כבל: בעד – רוב

איתן כבל: נמנעים – אין

איתן כבל: הסעיף אושר.

איתי עצמון: "תיקון סעיף 8א 11א.

איתי עצמון: בסעיף 8א לחוק העיקרי – (1) בכותרת השוליים, במקום ", השכרה או השאלה" יבוא "או השכרה"; (2) בסעיף קטן (א1), המילים "ולא ישאיל" – יימחקו; (3) בסעיף קטן (ג), במקום "מוצרי טבק או מוכרים, משכירים או משאילים" יבוא "או משכירים".

איתי עצמון: " זה תיקון נלווה לתיקון שהקראתי קודם לכן בסעיף 8.

איתי עצמון: מכיוון שהסיטואציה שבה אדם משאיל מוצר עישון לקטין לא באמת מתרחשת בפועל, בתיאום עם משרד הבריאות ומשרד המשפטים - - -

לאה פדידה: אני חייבת להבין, מה הסיטואציה?

איתי עצמון: לכן הסיטואציה הזאת תימחק מהסעיף.

איתי עצמון: הסיטואציה הזאת לא באמת מתרחשת בפועל ובתיאום עם משרד המשפטים ומשרד הבריאות נמחקה ההתייחסות להשאלת מוצרי עישון בסעיף שנוגע לאיסור מכירה לקטינים.

איתי עצמון: התיקון הזה הוא בעצם תיקון נלווה לתיקון שהקראתי בהתחלה.

איתן כבל: העניין ברור.

יהודה גליק: בסעיף הקודם כן דיברת על להשאיל.

איתי עצמון: כן, כי שם מדובר על השאלה במסגרת קידום מכירות.

איתן כבל: תודה.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין.

איתן כבל: הסעיף אושר.

איתי עצמון: "תיקון סעיף 9 12.

איתי עצמון: בסעיף 9 לחוק העיקרי – (1) בסעיף קטן (א), אחרי "בחפיסה" יבוא "או באריזה אחרת" ובמקום הסיפה החל במילים "אלא אם" יבוא "אלא אם כן מודפסת או מודבקת עליה אזהרה באותיות דפוס ברורות וקריאות, והמילה "אזהרה" תודגש על ידי קו מתחתיה, ובהתאם להוראות אלה: (1) לעניין מוצרי טבק – נוסח האזהרה יהיה אחד הנוסחים המתחלפים בהתאם להוראות לפי סעיף קטן (ג), ושטח האזהרה יהיה 65 אחוזים לפחות משטחו של כל אחד משני הצדדים הרחבים ביותר של החפיסה או האריזה, בחלק העליון של כל צד או שיעור אחר משטח האריזה בהתאם להוראות לפי סעיף קטן (ג); (2) לעניין סיגריה אלקטרונית, מחסנית או חומר מילוי, נוסח האזהרה יהיה: "אזהרה – מוצר זה ממכר ביותר ומזיק לבריאותך", ושטח האזהרה יהיה 30 אחוזים לפחות משטחו של כל אחד משני הצדדים הרחבים ביותר של החפיסה או האריזה, בחלק העליון של כל צד, או שיעור אחר משטח האריזה בהתאם להוראות לפי סעיף קטן (ג); (3) לעניין מוצר עישון שאינו מוצר כאמור בפסקאות (1) ו-(2), נוסח האזהרה יהיה: "אזהרה – העישון גורם למחלות חמורות ולמוות בטרם עת", ושטח האזהרה יהיה 30 אחוזים לפחות משטחו של כל אחד משני הצדדים הרחבים ביותר של החפיסה או האריזה, בחלק העליון של כל צד, או שיעור אחר משטח האריזה בהתאם להוראות לפי סעיף קטן (ג);";" אני אסביר בקצרה בכמה משפטים.

איתי עצמון: סעיף 9 כנוסחו היום קובע חובה להדביק או להדפיס אזהרה על חפיסות של מוצרי טבק.

לאה פדידה: אז אין חפיסה אחידה?

איתי עצמון: זה סעיף אחר.

איתי עצמון: התיקון שמונח בפניכם בעצם מתאים את הרחבת תכולת החוק על סוגים נוספים של מוצרי עישון וקובע במפורש מה יהיו נוסחי האזהרה ומה השטח שהאזהרה תתפוס על החפיסות או האריזות של המוצרים לפי סוגי מוצרי העישון.

איתי עצמון: דהיינו, לגבי מוצרי טבק קיים היום כבר בתוקף צו מכוח החוק, צו הגבלת הפרסומת והשיווק של מוצרי טבק, שינוי נוסחי אזהרה.

איתי עצמון: הנוסחים הם קבועים היום בצו.

איתי עצמון: לגבי סיגריה אלקטרונית, מחסנית או חומר מילוי ומוצרים אחרים, מוצרים שהם ממקור צמחי, או הכלים שמשמשים לעישון טבק, הנוסח יהיה כפי שהקראתי בפסקה 3.

איתי עצמון: יש סמכות לשר הבריאות לשנות בצו.

עיסאווי פריג': ב-1 ו-2.

עיסאווי פריג': העישון 65% וכאן 30%.

עיסאווי פריג': את שניהם אנחנו שמים תחת אותה הגדרה.

עיסאווי פריג': למה יש שינוי באחוזים?

איתי עצמון: משרד הבריאות ביקש לקבוע אחוז הרבה יותר גדול לגבי מוצרי טבק בגלל פוטנציאל הסיכון.

איתי עצמון: אני מניח שהם יוכלו להרחיב בעניין.

עיסאווי פריג': אז אתה מודה ואנחנו מודים שהסיכון שם פחות?

אודי קלינר: לא.

אודי קלינר: הסיכון תמיד קיים.

אודי קלינר: אנחנו לקחנו את המודל של הדירקטיבה האירופית והעתקנו אותה.

אודי קלינר: אם הוועדה תחשוב שהיא רוצה - - -

איתי עצמון: אבל מה התכלית שלה?

עיסאווי פריג': למה כאן לקחתם דירקטיבה אירופאית ובהגדרה לא?

דב חנין: אתה רוצה 65% לכל המצבים?

עיסאווי פריג': אני שואל כדי להבין את ההיגיון.

עיסאווי פריג': כאן הוא אומר שהוא אימץ את הדירקטיבה.

איתן כבל: מה הוא אומר לך?

איתן כבל: אנחנו פה הקלנו עליהם.

איתן כבל: אם אתם רוצים, אין שום בעיה.

איתן כבל: דרך אגב, בכל מה שקשור להחמרה, אין לי בעיה.

עיסאווי פריג': אני מבקש שנהיה עקביים, זה הכול.

דב חנין: עיסאווי מציע 65% על כולם.

<< אורח >> דוד קינן: אנחנו מסכימים.

איתן כבל: עיסאווי, אין בעיה, נגיד על כולם 65%.

<< אורח >> דוד קינן: אני היועץ המשפטי של "פיליפ מוריס בע"מ".

<< אורח >> דוד קינן: שמחתי לשמוע שאתם מאמצים את הדירקטיבה האירופאית.

<< אורח >> דוד קינן: הדירקטיבה האירופאית בסעיף הזה מבחינה בין מוצרי טבק לעישון לבין מוצרי טבק ללא עשן.

<< אורח >> דוד קינן: לגבי מוצרי טבק לעישון, אזהרת הבריאות היא כפי שכתבתם ולא תשמע ממני התנגדות אחת בעניין, 65% אם אזהרות בריאות של מלל משתנה.

<< אורח >> דוד קינן: לפי אותה דירקטיבה אירופאית, מוצרי טבק ללא עשן, דהיינו, שלא שורפים טבק, אזהרת הבריאות 30% והמלל שונה לחלוטין.

<< אורח >> דוד קינן: מה שנעשה כאן זה פשוט לקיחה סלקטיבית של הוראות ספציפיות מתוך הדירקטיבה והחלה אותם על סיגריה אלקטרונית של 30%, מצד אחד.

<< אורח >> דוד קינן: מצד שני, התעלמות מוחלטת מהעובדה שמוצרי טבק לעישון שונים לחלוטין ממוצרי טבק ללא עשן.

<< אורח >> דוד קינן: מה עשיתם?

<< אורח >> דוד קינן: בעצם את כל מוצרי הטבק, בין אם עישון ובין אם ללא עשן, החלתם את אותה הערה מכלילה של 65%.

אודי קלינר: התשובה שלי היא כפי שאמרנו.

אודי קלינר: אין בעיה שהכול יהיה 65%.

איתן כבל: עיסאווי, אתה עומד על דעתך שיהיה 65% או ההצעה שלנו?

עיסאווי פריג': אני לא עומד על דעתי אבל אני רוצה להיות עקבי.

עיסאווי פריג': לשם כך אני הגשתי את הרביזיה על ההגדרה אם אתה זוכר.

<< אורח >> דוד קינן: אני העליתי כאן שאלה.

איתן כבל: הוא הסביר.

<< אורח >> דוד קינן: הוא אומר שאין לו בעיה אבל הוא לא מסביר את האפליה.

<< אורח >> דוד קינן: יש פה אפליה ברורה.

<< אורח >> דוד קינן: אני מנסה להבין מה הבסיס לאפליה.

<< אורח >> דוד קינן: זאת לא תשובה שאני מוכן שהכול יהיה 65%.

איתן כבל: אין עם זה שום בעיה.

איתן כבל: הוא שואל למה ההבחנה?

אודי קלינר: אנחנו לקחנו את המקור מהדירקטיבה.

אודי קלינר: אמרנו שיש להם שם כנראה איזה היגיון.

אודי קלינר: אנחנו לא מנסים להסביר את ההיגיון שלהם.

<< אורח >> דוד קינן: זה לא מה ששאלנו, זה לא כתוב בדירקטיבה.

איתן כבל: אתה תצא החוצה.

איתן כבל: אתה מרים לעצמך?

איתן כבל: אני מכבד אותך, נותן לך.

<< אורח >> דוד קינן: סליחה אדוני, אני מצטער.

איתן כבל: הוא שואל שאלה מאוד פשוטה.

איתן כבל: הטענה היא שאתם לקחתם את זה בצורה סלקטיבית.

איתן כבל: תסביר מה שהוא שואל.

אודי קלינר: הוא מדבר על מוצר טבק.

אודי קלינר: בישראל המוצר שלו נחשב כמוצר טבק ולא כמוצר עישון.

עיסאווי פריג': זה על-פי ההגדרה.

דב חנין: אני לא בצד שלו, אני רק שואל.

דב חנין: השאלה היתה לגבי הניסוחים.

דב חנין: הוא טוען שהניסוחים לפי הדירקטיבה האירופית הם ניסוחים אחרים.

דב חנין: האם אדוני יכול להתייחס לשאלה הזאת?

אודי קלינר: אני לא יודע על איזה ניסוח הוא מדבר.

לאה פדידה: מה זאת אומרת אתה לא יודע?

לאה פדידה: תשאל אותו, הוא פה.

<< אורח >> דוד קינן: אני יכול להראות לך את הדירקטיבה עכשיו.

<< אורח >> דוד קינן: אני אשמח להראות מה קורה בכל העולם.

אודי קלינר: יש הגדרות המיקום והגדרות של המוצרים.

אודי קלינר: מוצר טבק הוא מוצר טבק מבחינתנו, אנחנו לא מבחינים.

<< אורח >> דוד קינן: אז אתה לא הולך לפי הדירקטיבה.

איתן כבל: חברים יקרים, אני רוצה להבהיר.

איתן כבל: גם אם מי מחברי הכנסת שלנו חושב אחרת, אני מעלה את זה להצבעה.

איתן כבל: אני מקבל את העמדה.

איתן כבל: לכל מדינה יש גם את הניואנסים שמותר לה לקחת, זה הכול.

<< אורח >> דוד קינן: אדוני, על איזה בסיס?

איתן כבל: אדוני יעתור לבג"צ נגדם.

<< אורח >> דוד קינן: אני רוצה לדעת על איזה בסיס.

איתן כבל: די, אין בסיס.

איתן כבל: אני רוצה לומר לך שההיגיון בחקיקה הזאת שהקואליציה תאשר הוא לעין שיעור יותר מחוסר ההיגיון בהרבה חקיקות שהם קיבלו.

איתן כבל: מספיק, די.

<< אורח >> דוד קינן: זה סעיף חדש, למה לא לדבר עליו?

איתן כבל: דיברת.

איתן כבל: גם אם דעתך לא נחה, זה בסדר.

דב חנין: אדוני היושב ראש.

דב חנין: לשאלתו של אדוני, אני רוצה לענות לך.

דב חנין: היושב ראש נושא בנטל המאוד כבד של ניהול ישיבה מורכבת.

דב חנין: החוק הזה הוא חוק מסובך.

דב חנין: אנחנו נעזרים בדירקטיבה האירופאית, אנחנו לא חייבים לאמץ אותה כלשונה.

דב חנין: יש לנו גישה כללית מאחורי הכללית הזאת.

דב חנין: הגישה הכללית בוטאה בדיונים הרבה הרבה שעות.

דב חנין: אנחנו חושבים שעישון ומוצרים דומים לו הם מזיקים לציבור בדרגות שונות, אבל הם מזיקים לציבור.

דב חנין: לכן אנחנו מנסים לצמצם את זה.

דב חנין: זה הרציונל מאחורי כל המהלך.

איתן כבל: האמן לי, הוא הבין את זה גם קודם.

<< אורח >> דוד קינן: זה שני מוצרים שהם - - -

איתן כבל: אדוני בבקשה, קיימנו דיון על העניין הזה.

איתן כבל: אנחנו נצביע על זה, זה הכול.

איתי עצמון: אני חייב משפט בעניין ההבחנה שאתה עושה.

איתי עצמון: אם אינני טועה, לבקשת חברות מוצרי העישון, הוספו בהצעת החוק הוראות שמתייחסות לסוגים שונים של מוצרי עישון.

איתי עצמון: אז יש מקרים שבהם, בגלל מאפיינים שונים של המוצרים יהיה צורך לקבוע הוראות שונות.

<< אורח >> דוד קינן: אין לי בעיה עם זה.

<< אורח >> דוד קינן: הבעיה היא שהתחלנו עם 30 או 65 – אם היית קובע - - -

מיכל גולדברג: קודם כל, החוק היום קובע חובת אזהרה על גבי חפיסות של כל מוצרי הטבק בגודל של 30%.

מיכל גולדברג: אנחנו מחמירים את הדרישות של החוק היום.

מיכל גולדברג: לגבי מוצרי טבק, וזה כל מוצרי הטבק כמו שהחוק קובע היום, אנחנו מחמירים מ-30% ל-65%.

מיכל גולדברג: ה-65% גם כן הדירקטיבה האירופית מחייבת את כל מוצרי הטבק באזהרה של 65%.

<< אורח >> דוד קינן: זה לא נכון.

מיכל גולדברג: זה נכון שהדירקטיבה מאפשרת למדינות, ברמת המדינה, למוצרי טבק מסוימים שהם לא סיגריות – הדירקטיבה מאפשרת למדינות לקבוע על מוצרי טבק שהם לא סיגריות ונרגילות אזהרות בשיעור קטן יותר מ-65% כשהמינימום הוא 30%.

מיכל גולדברג: היום, לכל מוצרי הטבק חייבים ב-30%.

מיכל גולדברג: לגבי סיגריות אלקטרוניות וכל מוצרי העישון האחרים שהוספנו כיום לחוק, אין היום שום חובה של אזהרה ולגביהם פעם ראשונה החוק היום יקבע חובת אזהרה בשיעור של 30%.

איתן כבל: העניין ברור.

איתן כבל: אני חושב שהבהרנו אותו.

יהודה גליק: האם יש מקום אחר בעולם שיש 65% על סיגריות?

יהודה גליק: בעוד רגע נאשר את החפיסות האחידות.

יהודה גליק: אם אנחנו נעשה 65%, כבר לא יישאר כלום לחפיסה האחידה.

לאה פדידה: פה זה 50%.

יהודה גליק: 65% נשמע לי די הרבה.

אודי קלינר: זאת הדירקטיבה האירופית.

<< אורח >> דוד קינן: משרד הבריאות אישר – אנחנו עכשיו הולכים לעשות שוני מהותי בעניין הזה.

<< אורח >> דוד קינן: זאת פשוט אפליה שאין לה שום בסיס.

<< אורח >> דוד קינן: אנחנו נעתור, גברת זנדברג, אבל אני עדיין מבקש לעשות צדק פה.

איתן כבל: מי בעד סעיף 12 (1) להצעת החוק?

איתן כבל: בעד – רוב

איתן כבל: נמנעים – אין סעיף 12(1) נתקבל.

איתן כבל: הסעיף אושר.

איתי עצמון: "(2) בסעיף קטן (ג), אחרי "וכן לשנות את" יבוא "את שטח האזהרה הקבוע בסעיף קטן (א)", המילים "וסעיפים 4 או 7" יימחקו ובמקום הסיפה החל במילים "לגבי פרסום כאמור" יבוא "בתקנות לפי סעיף קטן זה רשאי שר הבריאות לקבוע הוראות שונות ונוסחי אזהרה שונים לסוגים שונים של מוצרי עישון".

איתי עצמון: " הסעיף הזה מתקן את סעיף 9ג שמסמיך את שר הבריאות, באישור ועדת הכלכלה, לשנות בתקנות את ההוראות שהקראתי עכשיו, את נוסחי האזהרה, את שטח האזהרה וכן לקבוע הוראות נוספות בעניין זה.

איתי עצמון: כמו כן, מוצעים כמה תיקונים טכניים שנובעים ממחיקת סעיפים 4 ו-7 לחוק.

איתן כבל: תודה.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין סעיף 12(2) נתקבל.

איתן כבל: הסעיף אושר.

איתי עצמון: "תיקון סעיף 9א 13.

איתי עצמון: בסעיף 9א לחוק העיקרי – (1) בסעיף קטן (א), במקום "פרסומת, קידום מכירות ומתן חסות, למוצרי הטבק" יבוא "פרסומת מותרת, למוצרי העישון" ובמקום "שר הבריאות או למי שהוא הסמיך לכך" יבוא "לממונה" ובסופו יבוא "לעניין סעיף זה, "הממונה" – המנהל הכללי של משרד הבריאות או עובד משרד הבריאות שהוא מינה לעניין סעיף זה; הודעה על מינוי כאמור תפורסם ברשומות ובאתר האינטרנט של משרד הבריאות.

איתי עצמון: ";

קטן יבוא: "(א1) הממונה רשאי להורות ליצרן או ליבואן להמציא לו סקירה, אישור או חוות דעת לאימות המידע שמסר לפי סעיף זה".

קטן יבוא: ; (3) בסעיף קטן (ב), במקום הסיפה החל במילים "כמפורט להלן" יבוא "לפי סוגי הפרסומות המותרות המפורטים בסעיף 3(ב)(1) ו-(2), ולעניין פרסומת מותרת כאמור בסעיף 3(ב)(1) – מספר הפרסומות למוצרי עישון שפורסמו בעיתונים מודפסים, שמות העיתונים שבהם הופיעו הפרסומות, תאריך הפרסום, החלק בעיתון או המוסף ומספר העמוד שבו פורסמה הפרסומת, וכן כל הפרטים כאמור לעניין המודעה שפורסמה לגבי אותה פרסומת לפי סעיף 3(ב)(1)(ב) עד (ד); דיווח לגבי פרסומת מותרת כאמור בסעיף 3(ב)(1) יוגש בצירוף תצהיר מאת היצרן או היבואן שבו יצהיר כי המידע שהגיש אמיתי ושלם, ואם הוא תאגיד – בצירוף תצהיר כאמור מאת המנהל הכללי של התאגיד."; (4) בסעיף קטן (ג), המילים "או בדרך אחרת כפי שימצא לנכון" יימחקו ובמקום הסיפה החל במילים "כמפורט להלן" יבוא "לפי סוגי הפרסומות המותרות המפורטים בסעיף 3(ב)(1) עד (4)."; (5) בסעיף קטן (ד), במקום "פרסומת לשם מסחרי" יבוא "פרסומת לאותו שם מסחרי".

קטן יבוא: " אני אסביר בקצרה.

קטן יבוא: סעיף 9א נוגע לחובת יצרן או יבואן של מוצרי עישון לדווח למשרד הבריאות על הוצאות הפרסום שהוא הוציא.

קטן יבוא: הסעיף הזה קיים גם היום והתיקונים שמוצעים בו נועדו להתאים את הוראותיו לאיסור הפרסומת הכללי שקבענו בסעיף 3 להצעת החוק והחריגים שהן הפרסומות שמותרות.

קטן יבוא: למעשה, התיקונים המוצעים אמורים להתאים את חובות הדיווח לצמצום הדרסטי בכמות הפרסומות לפי החוק המוצע, תוך התייחסות ספציפית לדיווח על הפרסום שיהיה מותר בעיתונות מודפסת ויקבעו כאן חובות דיווח מוגברות כדי באמת לפקח שהחוק מיושם כפי שהתכוון המחוקק.

קטן יבוא: בנושא הפרסום של הדיווח, מוצע למחוק את האפשרות לפרסם בדרך אחרת שלא באינטרנט, ולקבוע במפורש שהדיווחים האלה יהיו שקופים לציבור ויפורסמו באתר האינטרנט של משרד הבריאות.

דרור אטרי: אם הבנתי את אדוני, זאת אחריות היצרן.

איתי עצמון: החובה גם היום חלה על יצרן או יבואן של מוצרי טבק.

איתן כבל: יש הערות?

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין סעיף 13 התקבל.

איתן כבל: סעיף 13 אושר.

איתי עצמון: "הוספת סעיפים 9א1 עד 9ד 14.

העיקרי יבוא: "חפיסות ואריזות אחידות של מוצרי טבק 9א1.

העיקרי יבוא: (א) לא ישווק אדם מוצר טבק בחפיסה או באריזה אחרת, ובכלל זה במארז הכולל מספר חפיסות או אריזות, אלא בחפיסה או באריזה בצבע Pantone 448 C, שתכלול פרטים אלה בלבד: (1) אזהרה לפי סעיף 9; (2) שם המותג, שמו ומענו של היצרן ואם המוצר מיובא – שמו ומענו של היבואן; פרטים כאמור יופיעו בחלק התחתון של החפיסה או האריזה, ויהיו בגופןLucida Sans ובצבע Pantone Cool Gray 2C, וגודל האותיות לא יעלה על 14 נקודות; (3) סימון לפי סעיף 9ב.

העיקרי יבוא: (ב) שר הבריאות, באישור ועדת הכלכלה של הכנסת, רשאי לשנות את הפרטים האמורים בסעיף קטן (א)(2), ובכלל זה לקבוע גודל מרבי אחר לאותיות כאמור באותו סעיף קטן.

העיקרי יבוא: (ג) אין בהוראות לפי סעיף זה כדי לגרוע מהוראות לפי כל דין, המחייבות סימון על גבי חפיסות או אריזות מוצרים.

העיקרי יבוא: " אדוני, זה סעיף שהוצג על-ידי סגן שר הבריאות באחת הישיבות הקודמות וזאת ההצעה של משרד הבריאות.

העיקרי יבוא: הם יסבירו את ההצעה.

איתן כבל: דרור, אני רוצה להגיד לך משהו.

איתן כבל: אם אתם תתנגדו לסעיף זה, זה אומר שמישהו מפעיל אתכם.

איתן כבל: אני אומר לך בחברות.

איתן כבל: יש הבדל גדול בין הבקשה שלך לגבי הסתרה לבין זה שאתה אומר לי: מה שנכנס לא אומר לי, אח שלי, תביא לי את זאת או את זאת.

איתן כבל: הוא נכנס, אומר לי, אני רוצה לקנות סיגריה.

איתן כבל: אין לזה שום קשר לגודל הגופן.

לאה פדידה: התגובה שלך לא מפעילה כי גם אני נגד הסעיף הזה.

לאה פדידה: מישהו מפעיל אותי?

איתן כבל: לאה, דיברתי איתך?

יהודה גליק: איזה צבע את רוצה?

איתן כבל: אני רוצה לומר בצורה ברורה ואני אומר את זה גם למשרד הבריאות.

איתן כבל: אנחנו תובעים.

איתן כבל: אנחנו רצינו את הכיתוב היותר איום ונורא, שהוא לאין שיעור יותר.

איתן כבל: בסוף בסוף ההצעה הזאת היא הצעת פשרה שמפחיתה את העניין.

איתן כבל: אני אומר את זה לכם, אני משתגע שאתם לא מבינים את זה.

לאה פדידה: אני שואלת את הדוקטור.

לאה פדידה: יש מחקרים שזה מפחיד?

לאה פדידה: 60% זאת אזהרה.

קריאה: הוא מדבר על המיקום.

איתן כבל: לא, ממש לא.

איתן כבל: אנחנו מדברים על חפיסת סיגריות איך היא תיראה.

איתן כבל: אני חוזר ואומר לאט.

איתן כבל: החקיקה במקור, וזה מה שאני ביקשתי להביא, שזה יהיה כמו בכל העולם.

איתן כבל: בכל העולם מתקיים כיתוב איום ונורא.

איתן כבל: זה בא עם תמונות קשות.

איתן כבל: בא סגן השר ואמר, חברות וחברים בעיניי זה לא אסתטי.

איתן כבל: אני מבקש להפחית את העוצמה של העניין הזה, למרות שבעולם יש לזה כוח.

איתן כבל: בסוף החיים בנויים מסוג של פשרות.

איתן כבל: נמצא כאן גם מנכ"ל משרד הבריאות.

איתן כבל: איל בן ראובן, יהודה ואנוכי והחברים שתומכים בחוק, נקודת המוצא - - -

איתי עצמון: נכתב במפורש בדברי ההסבר, שיהיו תמונות שימחישו את נזקי העישון.

איתן כבל: נכון.

איתן כבל: בא סגן השר ואמר - - -

עיסאווי פריג': השאלה איך זה ייראה?

איתן כבל: זה יהיה פחות גרוע - - -

עיסאווי פריג': איך הקופסא תיראה יום לאחר מעבר החוק?

איתן כבל: זה יהיה צבע אחיד.

יהודה גליק: תהיה אזהרה וצבע חלק.

אוסנת הילה מארק: יהיה השם של הסיגריות?

איתן כבל: בוודאי שיהיה.

איתן כבל: שם קטן של הסיגריות, זה הכול.

איתן כבל: מה אתם מבקשים?

איתן כבל: אתם רוצים להחמיר פה?

איתן כבל: כמו שאני אומר לך לאה, החיים בנויים מסוג של פשרות.

לאה פדידה: אני רוצה להציע משהו.

לאה פדידה: לא סתם הבאתי את הקופסא הזאת.

לאה פדידה: יש בה משהו שאתם לא עשיתם בתוך החוק הזה.

לאה פדידה: כתוב שם בצהוב:

לאה פדידה: get help to stop smoking ומפנה למשרד הבריאות.

איתן כבל: תודה.

איתן כבל: מיכל, בבקשה.

לאה פדידה: אל תגיד לי תודה, אני מבקשת להוסיף את זה.

לאה פדידה: בוא נצביע על זה.

איתן כבל: אני רוצה לשמוע עמדה.

איתן כבל: את רוצה שאני אפיל את זה?

איתן כבל: יש לי רוב להפיל כל דבר, זה לא העניין.

איתן כבל: אני רוצה לשמוע.

איתן כבל: אני מנסה להבין.

מיכל גולדברג: אנחנו כמובן לא מתנגדים לזה.

מיכל גולדברג: בסעיף 9ב הוספנו ששר הבריאות בתקנות יוכל לקבוע הוראות נוספות שצריך לסמן על אריזה, לרבות מלל, כולל לגבי גמילה.

מיכל גולדברג: זאת היתה אחת מהמטרות של ההוראה הזאת.

לאה פדידה: למה לא עכשיו?

איתן כבל: זה מופיע בחוק.

איתן כבל: לא הכול בחקיקה ראשית.

קריאה: אנחנו עובדים על מוקד טלפוני לאומי.

לאה פדידה: אם לא תתקן שזה יופיע על הקופסא, מה זה יעזור לך?

איתן כבל: יופיע על הקופסא.

יהודה גליק: רעיון מצוין.

צח לייבוביץ: אני רואה חשבון מפורום יבואני הסיגרים.

צח לייבוביץ: אנחנו מייצגים עסקים קטנים בתחום הסיגרים והעישון של הסיגרים.

צח לייבוביץ: כמו שדיברתם עד עכשיו, הצרכנים שלנו זה לא נוער.

צח לייבוביץ: אנחנו לא מעודדים נוער.

צח לייבוביץ: נוער לא מעשן סיגרים.

צח לייבוביץ: בנושא של האריזות האחידות אין בשום מדינה בעולם, למעט אוסטרליה, נושא של אריזות אחידות בתחום הסיגרים.

צח לייבוביץ: יש לנו מכתבים מספקים שלנו שאומרים שאם אנחנו ניישם פה אריזות אחידות, הם יפסיקו את היצוא לישראל ויוציאו את המוצרים מהשוק.

אוסנת הילה מארק: איתן, הם ממילא מוחרגים, לא?

איתן כבל: לא, הם מבקשים להיות מוחרגים.

לאה פדידה: אני רוצה שזה יהיה בחקיקה ראשית.

צח לייבוביץ: מטרת החוק היא בעצם הגבלה של שיווק ופרסום.

איתן כבל: העניין ברור, תודה.

הערה טכנית: הערה שנייה.

הערה טכנית: שמעתי כאן שרוצים להוסיף מיני הפניות.

הערה טכנית: אין לנו התנגדות לכך, כמובן, ובלבד שזה יבוא על חשבון ה-65%, שזה גם כך שטח עצום ולא בנוסף.

אייל דוידס: אני יבואן של סיגריות, טבק וסיגרים.

לאה פדידה: אתה יושב ליד יהודה גליק.

אייל דוידס: אני יושב ליד מר גליק.

אייל דוידס: מר גליק מכיר אותי ושמע אותי.

אייל דוידס: ספקים בחו"ל, כולל אוסטרליה, לא מסוגלים למכור סיגרים באריזות כאלה.

אייל דוידס: באוסטרליה אין סיגרים.

<< אורח >> דוד קינן: אני מ"פיליפ מוריס".

<< אורח >> דוד קינן: מאיתנו לא תשמעו התנגדות אחת לסעיף הזה, ככל שהוא חל על סיגריות ועל טבק לגלגול, שזה 99%.

<< אורח >> דוד קינן: אני רק רוצה להפנות את תשומת לבכם, בהתאם להוראות הסעיף, המוצרים שיהיו כפופים לחפיסות אחידות הן כלל מוצרי הטבק.

<< אורח >> דוד קינן: זאת אומרת, סיגריות אלקטרוניות הוחרגו גם מהסעיף הזה, בעוד שמוצרי טבק ללא עשן, שהם בדיוק פועלים על אותו מנגנון שלא כוללים שריפה של טבק כן כפופים.

<< אורח >> דוד קינן: שוב, אדוני, מדובר באפליה.

<< אורח >> דוד קינן: אני מאוד אשמח לשמוע את משרד הבריאות על איזה בסיס.

איתן כבל: תכף נברר את זה.

חגי לוין: ח"כ פדידה ואני התפייסנו אחרי הדיון הקודם והיא כמובן צודקת בעניין.

חגי לוין: בסך הכול, בסעיף אחר שכתוב אזהרה, צריך לכתוב: אזהרה או ייעוץ לגמילה מעישון.

הסעיף נפתח: אני רוצה להגיד שבכל העולם יש מחקרים שמראים את האפקטיביות של החפיסות האחידות במספר רב של מדינות.

הסעיף נפתח: נכון שזה נעשה עם אזהרות גרפיות ואני מקווה שיום אחד יהיה גם בישראל.

האזרחי: אני רוצה להדגיש, שגם על-פי הדירקטיבה האירופאית, יש הבחנה בין מוצרי אידוי למוצרי עישון.

האזרחי: אפשר להראות את ההבדל בינינו לבין חברת הטבק בהתייחסות לנושא הזה.

האזרחי: יותר מכך, אתם וגם משרד הבריאות רואים את "אייקוס" כמוצר שונה ממוצר אידוי.

האזרחי: אז אם הוא מוצר שונה ממוצר אידוי, אז גם ההתוויות צריכות להיות שונות.

קריאה: אבל הדירקטיבה לא אומרת את זה.

האזרחי: בדירקטיבה יש הבחנה בין מוצרי אידוי למוצרי עישון.

האזרחי: לכן פה, במקרה הזה אנחנו סבורים שמשרד הבריאות נוהג נכון בהבחנה הזאת.

יצחק רוזנברג: אני הבעלים של "יעליק נוזלים בע"מ".

יצחק רוזנברג: אנחנו מייצרים פה נוזלים לסיגריות אלקטרוניות ומייצאים לחוץ לארץ.

יצחק רוזנברג: אנחנו מייצרים נוזלים שממלאים איתם את המחסניות או את הסיגריה האלקטרונית.

יצחק רוזנברג: חומר מילוי לסיגריה אלקטרונית.

יצחק רוזנברג: השאלה, האם זה נוגע לחומר מילוי שלא מכיל טבק או ניקוטין?

איתי עצמון: כתוב מוצר טבק.

יצחק רוזנברג: אני לא מייצר מוצרי טבק, אין לי טבק במפעל.

יצחק רוזנברג: אז שיהיה ברור בפרוטוקול אם זה ללא טבק וללא ניקוטין, אני לא צריך את ה-65%?

יצחק רוזנברג: מוצר שמותר לאייד אותו?

איתן כבל: קח עורך דין.

איתן כבל: אנחנו נבדוק.

יצחק רוזנברג: כל סעיף שרוצים למנף פה, מדגישים את העניין של מכירה לקטנים.

יצחק רוזנברג: אפילו טעמים שלא דנים בהם היום זה מכירה לקטינים.

איתן כבל: השאלה אם נצביע עבור הסעיף הזה?

יצחק רוזנברג: איפה האכיפה והענישה של מדינת ישראל?

יצחק רוזנברג: 10 שנים בית סוהר למי שייתפס מוכר לקטין וגמרת את כל העניין הזה.

יצחק רוזנברג: אם הפחד הוא מהקטין, אני בחיים לא מכרתי לקטין ולא אעשה זאת.

אייל דוידס: רציתי לחדד עוד מספר נקודות על-מנת שהעניין יהיה יותר מובן.

אייל דוידס: אנחנו מייבאים את המוצרים שלנו.

אייל דוידס: יש אלפי אריזות שונות.

אייל דוידס: כל אריזה כזאת מגיעה בכמויות קטנות.

אייל דוידס: זה בלתי אפשרי לעשות אריזות אחידות.

אייל דוידס: דבר שני, המוצרים נמכרים בחנויות טבק ובחנויות אלכוהול שבהן מותר לפרסם.

אייל דוידס: אז מותר לפרסם בתוך החנויות ולהציג את המוצרים, אז מה הקטע של האריזה?

אייל דוידס: המוצרים נמכרים בחנויות ייעודיות.

איתן כבל: אני באופן אישי אמליץ בפני חבריי להחריג את הכיתוב באריזות לסיגרים.

איתן כבל: על זה נאמר: "התכונן לאדם דעת וללמד אנוש בינה".

איתן כבל: כפי שאמרתי, החוק הזה הוא לא חוק שבא למנוע עישון.

איתי עצמון: יש עוד נקודה בעניין הזה.

איתי עצמון: אם מחריגים סיגרים, יש צורך להגדיר לדעתי מה הוא סיגר.

איתי עצמון: כרגע אין הגדרה בחוק.

קריאה: יש מודל של 1.3 גרם, זה נחשב לסיגר.

איתי עצמון: שאלה נוספת, מה לגבי טבק למקטרת?

אודי קלינר: גם אפשר להחריג.

איתן כבל: רציתי תשובה לגבי האייקוס ולא עניתם לי.

אודי קלינר: אני אענה.

אודי קלינר: אני רוצה קודם להתייחס למשהו אחר.

אודי קלינר: שאלו כאן על היעילות של הצעד הזה.

אודי קלינר: אוסטרליה תוך 3 שנים מהסעיף הזה הורידו את העישון.

אודי קלינר: הם נטרלו את שאר הדברים ביותר מחצי אחוז.

אודי קלינר: המשמעות היא 60,000 איש שמעשנים בישראל רק מהסעיף הזה של האריזות האחידות.

אודי קלינר: לנושא הזה יש עוד הרבה מאוד השפעות, אבל זאת השורה התחתונה.

אודי קלינר: ההתייחסות לאייקוס היא כמוצר טבק.

אודי קלינר: זה גם הגיע לבג"צ ובג"צ אישר את העמדה הזאת.

אודי קלינר: זאת העמדה המקצועית שלנו וזה חלק מההגדרה של הטבק.

לאה פדידה: אז למה סיגריה ניקוטין אתה מחריג?

אודי קלינר: אני אגיע גם לזה.

אודי קלינר: אגב, מבחינתנו, אין לנו התנגדות שהחוק יחול גם על סיגריות אלקטרוניות.

אודי קלינר: חיפשנו מודל בעולם.

אודי קלינר: האמת היא שגם בעולם אין שום מקום שבו זה חל עליהם.

אודי קלינר: אם פה הוועדה תחליט שהיא רוצה להחיל את הסעיף הזה גם על סיגריות אלקטרוניות, אנחנו נברך.

אודי קלינר: אני מדבר לגבי האריזות האחידות.

קריאה: גם באנגליה ובצרפת האייקוס הוחרג באופן מפורש.

איתן כבל: אני אוהב את הקטע בין אייקוס לג'ול.

קריאה: אדוני, מבקשים לקבל החלטה על בסיס עובדות.

איתן כבל: מותר לי גם להתענג עם כל העצבים.

אודי קלינר: עוד נקודה אחת.

אודי קלינר: לגבי ההחרגה של הסיגר.

אודי קלינר: יש בזה היגיון מסוים כי זה לא שער הכניסה לעישון.

איתי עצמון: תקריאו את ההגדרה.

אודי קלינר: יש את ההגדרה של פקודת המכס, 1.3 גרם.

איתי עצמון: תוכלו להקריא את ההגדרה?

מיכל גולדברג: "סיגר – טבק מגולגל העטוף בעלה טבעי או טבק עטוף בעלה טבק משוחזר בצבע הסיגר, המכסה את הסיגר במלואו לרבות הפילטר, במידה וקיים ושמשקלו הכולל ללא הפילטר עולה על 1.3 גרם והוא מסווג כסיגר לפי פקודת המכס".

איתי עצמון: רק אם הוא מוצר מיובא או שבלי קשר?

מיכל גולדברג: ללא קשר.

מיכל גולדברג: הסיווג הוא ללא קשר מכיוון שמוטל מס קנייה גם כשהמוצר אינו מיובא.

מיכל גולדברג: אנחנו גם מציעים להוסיף "שר הבריאות רשאי בצו לשנות את התנאים האמורים ולקבוע הוראות ותנאים נוספים ככל שיידרש".

יהודה גליק: אני רוצה להעיר הערה קטנה.

יהודה גליק: אדוני המכובד ממשרד הבריאות טען שהנושא שמטריד אותנו הוא בעיקר שער הכניסה לבני נער.

יהודה גליק: נדמה לי שהצהרנו לפני כן שגם הג'ול הוא שער הכניסה לבני נוער.

יהודה גליק: אני מציע שלא נעשה הפרדה וגם הג'ול וגם האייקוס בחבילה אחידה.

יעל גרמן: בוודאי שאסור להפריד את ג'ול ואייקוס.

<< אורח >> דוד קינן: גם לפי הוועדה המייעצת בארצות הברית ל-FDA, המוצר אייקוס נמצא בפה אחד לא אטרקטיבי למי שהוא לא מעשן ולא אטרקטיבי לילדים.

<< אורח >> דוד קינן: זה שוני שמאוד חשוב שתיקחו בחשבון.

<< אורח >> דוד קינן: אני לא מדבר על ג'ול, אני מייצג את "פיליפ מוריס".

<< אורח >> דוד קינן: לכן קריטי להבין את הנקודה הזאת כשמדברים עלינו ועל ג'ול.

קריאה: בארצות הברית לא מוכרים אייקוס.

<< אורח >> דוד קינן: לכן באנגליה ובצרפת, שהניפו את דגל החפיסות האחידות, החריגו באופן ברור ומפורש את יחידות הטבק לחימום של אייקוס מאותו דבר.

<< אורח >> דוד קינן: גם כששמענו את סגן השר ליצמן, הוא דיבר על סיגריות וטבק לגלגול.

<< אורח >> דוד קינן: לא שמעתם מאיתנו התנגדות אחת להחלת האמצעי הדרסטי הזה על סיגריות ועל טבק לגלגול.

<< אורח >> דוד קינן: אל תיתנו למעשנים לקבל את הרושם שמוצרי טבק לחימום הם בדיוק כמו סיגריות, כי זה לא נכון.

איתן כבל: איתן, בבקשה.

האזרחי: אייקוס שונה מג'ול ומשרד הבריאות אמר את זה בריש גלי במסגרת העתירה בבג"צ.

האזרחי: מדובר במוצר אחר לגמרי.

האזרחי: זה מוצר על בסיס טבק זה מוצר שאיננו על בסיס טבק, נקודה.

לאה פדידה: הוא לא ממכר?

האזרחי: ממכר זה דבר אחד, אבל לא הורג ולא מסרטן.

<< אורח >> דוד קינן: גם אייקוס לא.

האזרחי: במסגרת הדברים שנאמרו פה על-ידי אודי נאמר מפורשות שאין אף מדינה בעולם שהחריגה את מוצרי האידוי.

האזרחי: אנחנו שונים ולא בכדי משרד הבריאות עשה הבחנה בין שני המוצרים האלה.

האזרחי: לכן, הניסיון היום לבוא ולטעון לאפליה – אם זאת אפליה, זה בלהכניס אותנו לקטגוריה שלהם.

<< אורח >> דוד קינן: הדירקטיבה מבחינה בין מוצרי טבק ללא עישון למוצרי טבק לעשן.

<< אורח >> דוד קינן: זה לא נכון מה שאתה אומר.

<< אורח >> דוד קינן: הם לוקחים חלקים מהדירקטיבה.

איתי עצמון: אני מייד אסכם את ההחלטות לגבי הסעיף.

איתי עצמון: הערה לגבי המינוח שמשתמשים בו.

איתי עצמון: כמובן שלא קובעים סעיף לעניין ג'ול או אייקוס, קובעים הוראות לגבי סוג של מוצר, דהיינו, סיגריה אלקטרונית, מוצר טבק וכדומה.

איתי עצמון: זה כדי לדייק את הדברים.

איתי עצמון: הערה נוספת ואני מפנה את השאלה לנציג משרד המשפטים.

איתי עצמון: מכיוון שזאת הצעה שמגיעה מהממשלה וממשרד הבריאות, האם בחנתם את השאלה האם הסעיף הזה מעלה איזה קשיים לגבי התחייבויות בינלאומיות של ישראל?

ניר דויטש: אני עורך דין במחלקת ייעוץ וחקיקה משפט בינלאומי במשרד המשפטים.

ניר דויטש: תודה על השאלה.

ניר דויטש: אני מתייחס גם לאמירה שנאמרה כאן בנוגע לסעיפי החוק, כשביכול נטען לגביהם שהם מפרים אמנות בינלאומיות.

ניר דויטש: עיינו בטענות.

ניר דויטש: אנחנו מתואמים בעניין הזה עם שאר משרדי הממשלה.

ניר דויטש: אנחנו כל הזמן עוקבים אחרי התפתחויות במישור הבינלאומי בנושא בכלל ובנושא הספציפי של מוצרי הטבק.

ניר דויטש: עיינו בטענות שנשלחו לחברי הוועדה ולכבוד היושב ראש.

ניר דויטש: לא מצאנו טענות של ממש ביחס למחויבויות בהסכם בינלאומי ספציפי שלכאורה החוק מפר.

ניר דויטש: לצד זאת, נציין כי על-פי המידע שהובא בפנינו, מדובר בין היתר באמצעי שננקט לטובת שמירה על בריאות הציבור וכי קיימת חקיקה דומה במדינות מתקדמות בעולם.

ניר דויטש: נוכל לפרט אם חברי הוועדה יהיו מעוניינים.

איתי עצמון: אתה מתייחס לעניין החפיסות האחידות או גם לאיסור שיווק בטעמים?

איתי עצמון: לאיזה סעיפים אתה מתייחס?

ניר דויטש: הטענות שלנו בנויות מהתייעצות שקיימנו עם משרד הבריאות לפיהן החקיקה הזאת מבוססת גם על חקיקה במדינות מתקדמות בעולם וגם על סטנדרטים ובדיקות מדעיות.

יהודה גליק: על איזה סעיף?

ניר דויטש: על כל היבטי החקיקה שמטרתם להגביל - - -

איתי עצמון: בפרט על הסעיף הזה שעכשיו הוועדה דנה בו?

ניר דויטש: הנושא של החפיסות האחידות מוכר לנו היטב.

ניר דויטש: גם לגביו טענתנו עומדת.

איתן כבל: תודה.

קריאה: האם גם משרד הכלכלה, מנהל סחר חוץ מאשר?

ניר דויטש: נציגי משרד הכלכלה נמצאים כאן, הם יכולים להשיב.

איתן כבל: עורכת הדין תהילה ורון מודיעה בשם משרד הכלכלה שהוא מתואם עם משרד המשפטים.

אודי קלינר: לגבי הסיגרים זה רק בתנאי שנמכר בחנויות ייעודיות לעישון.

איתן כבל: ברור.

איתי עצמון: את זה צריך להוסיף.

איתי עצמון: גם לגבי טבק למקטרת?

אודי קלינר: כן.

איתי עצמון: רק על מכירה בחנויות ייעודיות או חנויות לאלכוהול ומוצרי עישון?

יהודה גליק: לא.

יהודה גליק: לכן אמרנו מוצרי טבק לעישון.

איתי עצמון: מוצרי טבק מוגדרים בחוק כטבק - - -

יהודה גליק: צריך להוסיף ו"מוצרי טבק עישון".

איתי עצמון: אם רוצים להרחיב את תחולת הסעיף, צריך לקבוע במקום מוצר טבק "לא ישווק אדם מוצר עישון".

לאה פדידה: אז תשנה את זה.

יהודה גליק: מוצרי טבק או עישון.

קריאה: אי-אפשר להחיל את כל מוצרי העישון בדיוק כמו הסיגרים כי יש אלפי מוצרים ואלפי סוגים.

קריאה: אתם סוגרים את העסקים.

קריאה: יש אלפי אלפי מוצרים מסוגים שונים.

איתן כבל: אני לא רוצה להיכנס עכשיו לקרבות בין ג'ול לבין סיגריות אלקטרוניות.

יהודה גליק: מה שאכפת לנו זה הנושא של הנוער.

יהודה גליק: אנחנו רואים שג'ול זה לנוער.

יהודה גליק: אין שום סיבה שלא יהיה כתוב "לא ישווק אדם מוצר טבק או עישון".

איתן כבל: לא.

איתן כבל: אנחנו מדברים על מוצרי טבק.

איתן כבל: כאן יש את ההבדל ועדיין הוא מתקיים.

איתן כבל: אני לא נכנס ביניכם עכשיו.

איתן כבל: לא קניתי מניות לא שלכם ולא שלהם.

איתן כבל: אני רוצה להצביע על הנוסח כפי שאתם הבאתם.

איתן כבל: אם ירצה השר להוסיף ולהכניס מוצרים נוספים - - -

יהודה גליק: הם אומרים שאין להם התנגדות שיהיה כתוב "מוצר עישון".

איתן כבל: עזוב, יביא צו באישור הוועדה.

איתי עצמון: אפשר להסמיך את השר להרחיב.

<< אורח >> דוד קינן: אדוני, אבל למה להתחיל מלכתחילה באפליה?

<< אורח >> דוד קינן: אני באמת מנסה להבין.

<< אורח >> דוד קינן: אלא אם כן יש הסבר.

יהודה גליק: אין התנגדות לאף אחד.

קריאה: יש הסבר בעתירה של בג"צ במסגרת ההתייחסות שלהם שרואה את ההבדל בין המוצרים.

<< אורח >> דוד קינן: בסדר, מג'ול שמעתי את ההסבר.

<< אורח >> דוד קינן: ממשרד הבריאות לא שמעתי הסבר.

האזרחי: מעניין ש"פיליפ מוריס" מובילה את המהלך, מעניין.

<< אורח >> דוד קינן: "פיליפ מוריס" מובילה את המהלך להחריג מוצרי טבק לחימום מהתחולה.

<< אורח >> דוד קינן: אין לנו שום אינטרס.

<< אורח >> דוד קינן: פשוט להתאים את מה שנעשה בכל העולם לישראל.

האזרחי: אתה מבקש להחריג - - -

<< אורח >> דוד קינן: אני לא ביקשתי להחריג את הדבר הזה.

<< אורח >> דוד קינן: ביקשתי פשוט לעשות מה שנעשה בכל העולם.

יהודה גליק: מוצר עישון יכלול גם את ג'ול.

קריאה: הם החריגו את זה כך שאפשר למכור את זה בחנויות ייחודיות.

קריאה: אני מבקשת שזה יכלול גם אזור חסום בחנות.

אודי קלינר: לא, זה בדיוק ההבדל.

קריאה: זה אזור חסום.

אודי קלינר: לא בהקשר הזה.

יהודה גליק: איתן, היא צודקת.

יהודה גליק: ברגע שהגדרנו את החנות שלה.

איתן כבל: גרוטו, אני חושב שהיא צודקת.

איתן כבל: חברים יקרים, בעניין הזה כבר שמנו אותם במצורעים.

איתן כבל: הרבה יותר גרוע, שמנו אותם בתוך איזה משהו.

איתן כבל: אני אומר לכם בצורה ברורה, אני מקבל את העניין של הסיגרים בדיוטי.

יהודה גליק: לגבי הסיגרים והטבק.

יהודה גליק: זה מאוד חשוב איתן.

איתי עצמון: זה יחול גם על מכירה בחלק נפרד של חנות?

איתן כבל: שלהם.

איתי עצמון: זה לא גלוי לעין.

יהודה גליק: היא צודקת.

איתן כבל: אני אשאל את חבריי חברי הכנסת.

איתן כבל: אני מתייעץ איתם בדילמה הזאת.

איתן כבל: האם לקרוא לזה מוצרי עישון.

איתן כבל: אם השר ירצה לאחר מכן להעיר הערה, שיבוא וייתן לנו את ההערות.

לאה פדידה: יש לי שאלה לפני זה.

לאה פדידה: כבודו, אתה החרגת את הטבק למילוי מקטרת, שזאת אריזה אחרת.

לאה פדידה: למה הטבק המגולגל לא מוחרג.

יהודה גליק: התשובה פשוטה מאוד, לאה.

יהודה גליק: את הטבק למקטרת מוכרים רק בחנויות ייעודיות.

יהודה גליק: את הטבק לגלגול מוכרים בכל החנויות.

יהודה גליק: בדיוק זה ההבדל.

לאה פדידה: אני רוצה רציונל.

איתן כבל: יש רציונל.

איתן כבל: ברשות

איתן כבל: כם אני מעלה להצבעה עם התוספת שביקשה לאה פדידה, שיהיה המשפט הפנייה למוקד גמילה.

איתי עצמון: השאלה אם נקבע את זה במפורש או שזה ייקבע בתקנות לפי הסעיף הבא?

איתי עצמון: מה הנוסח שנכתוב?

איתן כבל: הנוסח המדויק ייקבע.

קריאה: על חשבון ה-65% ולא בנוסף.

לאה פדידה: שזה יהיה בתוך ה-65%.

איתן כבל: יהיה נוסח להפניה למוקד שירותי גמילה.

אוסנת הילה מארק: אם כבר, הפנייה לאתר של משרד הבריאות.

אוסנת הילה מארק: זה הכי נכון.

אוסנת הילה מארק: גמילה נשמע לא טוב.

איתן כבל: באופן עקרוני, המשמעות היא שהשר יהיה חייב ולא רשאי.

איתן כבל: לגבי התוכן המדויק, זה ייקבע בתקנות.

קריאה: כבוד היושב ראש, רק על חשבון ה-65% ולא בנוסף.

איתן כבל: זה בתוך ה-65%.

שבי גטניו: שאלה למשרד המשפטים.

שבי גטניו: כאשר מכניסים אזהרה כזאת על המוצר הזה, האם בעתיד, כשנרצה לתבוע את חברות הטבק על המוצר והנזקים, האם זה לא מכניס את משרד הבריאות כאחראי גם כן בגלל המשפט הזה.

אוסנת הילה מארק: תתייעץ עם עורך דין.

שבי גטניו: תסלחי לי, אל תזלזלי.

דן פרידמן: אני מזכיר גם את הגופן בעברית.

אודי קלינר: יש אותו בעברית.

איתן כבל: אומר עורך דין פרידמן שאין גופן כזה בעברית.

מיכל גולדברג: בדקנו.

מיכל גולדברג: יש גופן יוניקו.

גיא אהרנסון: אני עורך-דין ואנחנו מייצגים את JTA.

גיא אהרנסון: דיבר פה קודם מיכאל שהוא סגן רגולציה עולמית של JTI.

גיא אהרנסון: בעניין החפיסות האחידות, אני רוצה להגיד כמה דברים.

יהודה גליק: הוא אמר.

גיא אהרנסון: אני אקצר.

גיא אהרנסון: מדברים פה כל הזמן על שער כניסה.

גיא אהרנסון: אף אחד לא מתחיל לעשן בגלל שחפיסת סיגריה נראית כך או כך.

גיא אהרנסון: זה לא שער הכניסה לעישון.

גיא אהרנסון: דיברו פה ומדברים פה באקסיומות לא נכונות.

גיא אהרנסון: במקומות שאימצו את החפיסות האחידות, כמו אוסטרליה לפני 6 שנים, גם שם המחקר שמדבר על 0.55% מובהקים, זה נתון ששנוי המחלוקת רבה מאוד ויש מחקרים אחרים.

גיא אהרנסון: יש מי שמפסיד מהסיפור של חפיסות אחידות.

גיא אהרנסון: דיברו פה על העניין של סחר הלא חוקי, על הקלה בזיוף, על המקומות שמהן מגיעות הסיגריות האלה.

גיא אהרנסון: לדעתי הדבר הזה צריך להיות על השולחן.

אוסנת הילה מארק: אני בהחלט מסכימה שבקופסאות זהות אפשר לזייף.

איתן כבל: גם ברגילות אפשר.

גיא אהרנסון: בעיניי זה מובן מאליו שקל יותר לזייף כשאומרים לך מה צבע הגופן ושכל החפיסות נראות אותו דבר, מאשר חפיסות שמשתנות למותגים שונים.

גיא אהרנסון: דבר אחרון בהקשר הזה.

גיא אהרנסון: יש השלכות שליליות לדבר הזה גם בהקשר של חדשנות, של היעדר מוטיבציה לייצר מוצרים שהם מזיקים פחות, גם בהקשר למוצרי טבק.

גיא אהרנסון: לא תשמעו פה את החברות המובילות, בעלות נתחי השוק הגדולים ביותר, מתנגדות לאמצעי הזה בגלל שזה מקבע נתחי שוק.

גיא אהרנסון: זה לא מקטין את מספר המעשנים אלא זה פשוט מקפיא את השוק כפי שהוא ויוצר מוצרים נחותים יותר.

לאה ורון: חבר הכנסת יוסי יונה יצביע במקום חברת הכנסת איילת נחמיאס ורבין בהיעדרו של איל בן ראובן.

איתן כבל: אני רוצה להעיר הערה אחת בקצרה.

איתן כבל: יש כאן בלבול.

איתן כבל: אני אחזור על המשפט בפעם המיליון: אני רק נראה טוב.

איתן כבל: עברתי כבר כמה וכמה דברים בחיי.

איתן כבל: הסיפור הזה שכל אחד מספר לנו מה מזיק ומה לא מזיק?

איתן כבל: בוודאי לא לאדם כמוני.

איתן כבל: אני התחלתי לעשן כי כל החבר'ה התחילו לעשן.

איתן כבל: אף אחד לא המציא את זה.

איתן כבל: זה לא בגלל איך החפיסה ולא נכנסתי לפיצוציה לקנות בגלל שנראה או לא נראה.

איתן כבל: העניין הוא פשוט.

איתן כבל: הרצון של הוועדה, מעבר לכל הפעולות אשר אנחנו עושים, זה להפוך את המוצרים האלה למוצרים שצריך להכניס אותם, במחילה, לכלוב.

איתן כבל: לכן, אם היינו יכולים לעשות חקיקה שאומרת שהחל מעוד חודש אסור לעשן בכלל, היינו עושים את זה.

איתן כבל: אבל זה לא מידתי ולא ולא.

איתן כבל: יום אחד זה יגיע.

איתן כבל: כיוון שכך, אנחנו מנסים רק לייצר מסגרות פעולה.

איתן כבל: אין בחוק הזה עד לרגע זה, לצערי, סעיף אחד שאומר לא יעשן, לא יקנה.

איתן כבל: בשום מקום זה לא כתוב ותפסיקו לבלבל את המוח כאילו פה החוק הזה מנסה למנוע מאנשים.

איתן כבל: ממש לא.

איתן כבל: כל העניין זה חוק שהוא בראש ובראשונה חוק של נראות.

איתן כבל: זה אומר שיש בזה משהו שהוא לא לעניין.

איתן כבל: זה בעיקר כלפי הצעירים, כי המעשנים הכבדים, זה לא יעזור.

איתן כבל: אני זוכר את עצמי מסתובב בשתיים בלילה לחפש סיגריות.

איתן כבל: לא שאלתי איזה כיתוב, לא שאלתי מה כתוב, לא שאלתי מאיפה, לא שאלתי באיזה צבע החפיסה.

איתן כבל: כל מה שרציתי זה סיגריה.

איתן כבל: אם לא מצאתי מרלבורו אדום שרציתי, הייתי מעשן אפילו מזרן באותו יום.

איתן כבל: אז אנא מכם אל תלמדו אותי מה התחושה והאם התבלבלתי מאיך שהקופסא נראית.

איתן כבל: גם אם היא היתה נראית כולה צבועה בשחור, הכי נורא והכי דוחה, זה לא היה עוזר.

איתן כבל: לכן באמת אני אומר לכם – די.

איתן כבל: נכון שאנחנו חברי כנסת, אבל יש גבול לחשוב שאנחנו לא מבינים.

איתן כבל: תודה רבה.

איתן כבל: אני מבקש להעלות את זה להצבעה ודב חנין יחליף אותי לחמש דקות.

איתי עצמון: אני רוצה לסכם את ההחלטות כפי שהבנתי אותן לגבי הסעיף: 1.

איתי עצמון: הסעיף יחול על מוצרי טבק למעט סיגרים וטבק למקטרת.

איתי עצמון: לא הבנתי אם יש החלטה ברורה, האם הסעיף הזה יחול על כל סוגי מוצרי העישון או שאנחנו מסמיכים את שר הבריאות באישור ועדה?

איתן כבל: חברי הכנסת ביקשו את הכול.

יעל גרמן: כל מוצרי העישון.

קריאה: היושב ראש אמר שהוא לא אוסר לקנות ולמכור.

קריאה: אתה סוגר לנו את העסק.

קריאה: אתה לא נותן לנו למכור ולקנות.

קריאה: זה בדיוק כמו סיגרים.

קריאה: מה זה שונה מסיגרים?

קריאה: אני רוצה תשובה מה זה שונה מסיגרים.

איתן כבל: בבקשה תמשיך.

איתי עצמון: אם תיתנו לי לסיים את ההחלטות אז הכול יהיה ברור.

איתי עצמון: ההחרגות האלה יחולו רק על מכירה בחנויות ייעודיות למוצרי עישון או למוצרי עישון באלכוהול, או בחלק נפרד שסגור ומיועד רק למכירה של מוצרי עישון שאינו בולט לעיין.

איתי עצמון: לעניין הגופן, יתוקן כך שיתווסף גופן לוסידה סנס יוניקוד, שמאפשר גם כיתוב בעברית.

איתי עצמון: לגבי הסימון לפי סעיף 9ב, אנחנו נכתוב כאן שהוא יכלול גם הפנייה לטיפול בגמילה מעישון או בנוסח אחר, כפי שיקבע שר הבריאות באישור ועדת הכלכלה.

איתי עצמון: כמובן שזה יהיה במסגרת ה-65%.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין סעיף 14 עם התיקונים התקבל.

איתן כבל: הסעיף אושר.

רן שטרית: מה הנוסח?

דב חנין: הנוסח שפה בתיקונים שהוסיף היושב ראש.

רן שטרית: אבל מה הנוסח?

רן שטרית: לא ברור על מה זה חל?

דב חנין: חברים, לגמרי ברור לנו על מה אנחנו מצביעים.

דב חנין: אנחנו מצביעים על הנוסח שאושר בתיקונים ובתוספות שדיבר עליהם היועץ המשפטי של הוועדה.

דב חנין: אדוני היועץ המשפטי, הסעיף הבא.

איתי עצמון: הסעיף הבא 9ב.

איתי עצמון: "סימון מוצרי עישון 9ב.

איתי עצמון: (א) שר הבריאות, באישור ועדת הכלכלה של הכנסת, רשאי לקבוע הוראות נוספות על ההוראות לפי חוק זה בדבר סימון מוצרי עישון, ובכלל זה הוראות שמטרתן סימון לשם זיהוי או עקיבות, לרבות באמצעים אלקטרוניים, והוראות בדבר חובת סימון, לרבות מלל, או איסור סימון על אריזה או חפיסה של מוצר עישון; בתקנות לפי סעיף קטן זה רשאי שר הבריאות לקבוע הוראות שונות לסוגים שונים של מוצרי עישון.

איתי עצמון: " גם כאן אנחנו נבהיר את התוספת שהציעה חברת הכנסת לאה פדידה בנושא הפנייה לטיפול בגמילה.

איתי עצמון: "(ב) לא ישווק אדם מוצר עישון, אלא אם כן חפיסתו או אריזתו של המוצר מסומנת לפי הוראות סעיף קטן (א).

איתי עצמון: " הסעיף הזה מסמיך את שר הבריאות להתקין תקנות שיחייבו סימון מוצרי עישון, בין היתר כדי ליישם את האמנה בנושא מיגור סחר בלתי חוקי למוצרי טבק.

איתי עצמון: לכן יש כאן התייחסות לזיהוי או עקיבות, לרבות באמצעים אלקטרוניים.

איתי עצמון: ברגע שיהיו תקנות כאלה, ברגע שהתקנות האלה יאושרו בוועדת הכלכלה, יחול איסור שיווק מוצרי עישון, אלא אם כן הם מסומנים בסימון הזה שנקבע בתקנות.

דב חנין: תודה.

דב חנין: הנושאים שבסעיף הזה נדונו בוועדה למכביר.

דב חנין: אני מעמיד להצבעה את הסעיף.

דב חנין: מי בעד?

דב חנין: מי נגד?

דב חנין: בעד – רוב

דב חנין: נמנעים – אין סעיף 9ב התקבל.

דב חנין: אין מתנגדים, אין נמנעים, הסעיף אושר.

איתי עצמון: "צירוף עלון למוצר עישון 9ג.

איתי עצמון: (א) לא ישווק אדם מוצר עישון בחפיסה או באריזה, אלא אם כן מצורף לחפיסה או לאריזה עלון בנושא נזקי העישון ודרכי סיוע לגמילה מעישון, לפי הוראות סעיף קטן (ב) (בסעיף זה – עלון).

איתי עצמון: (ב) שר הבריאות יקבע הוראות לעניין סעיף קטן (א), ובכלל זה הוראות בדבר גודל העלון, תוכנו, עיצובו, צורתו, השפות שבהן יפורסם והגודל המזערי של האותיות; בתקנות כאמור רשאי השר לקבוע כי בעלון ייכללו בין היתר תמונות, לרבות מצוירות, את אופן תחלופתם של המסרים על גבי העלון וחלוקתם בין חפיסות או אריזות של אותו מותג, והוראות שונות לסוגים שונים של מוצרי עישון.

איתי עצמון: " גם כאן יש הסמכה לשר הבריאות להתקין תקנות שיחייבו צירוף עלון למוצר עישון ויחול איסור שיווק של המוצר, אלא אם כן צורף לו אלון, ככל שיאושרו אכן תקנות כאלה.

דן פרידמן: אני מחברת "דובק".

דן פרידמן: אנחנו מתנגדים לסעיף הזה ומבקשים להסיר אותו.

דן פרידמן: בישיבת הוועדה מה-21.6, יש לי כאן את הפרוטוקול, נאמר שהסעיף הזה יוסר בסופו של דבר.

דן פרידמן: אני יכול גם להקריא.

גליק: היתה הסכמה שהדבר הזה יירד אפילו לפני הקריאה.

איתי עצמון: אני חושב שאתה טועה.

דן פרידמן: יש לי כאן את הפרוטוקול.

דן פרידמן: אני אגיד מדוע אנחנו מתנגדים.

דן פרידמן: העלון הזה לא מוסיף שום מידע.

דן פרידמן: רבותי, יש 65% אזהרה מסמרת שיער על פני החפיסה.

דן פרידמן: מבחינת "דובק" שהיא יצרנית קטנה עם משאבים מאוד מאוד מוגבלים.

דן פרידמן: המכונות שלה לא מסוגלות להכניס את העלון לתוך החפיסות.

דן פרידמן: זה הוצאות כספיות אדירות.

דן פרידמן: מה שאנשים יעשו זה לשלוף את העלון הזה ויזרקו אותו על המדרכה.

דן פרידמן: אף אחד לא יסתכל על זה.

דן פרידמן: זה גם חוזר על עצמו.

דן פרידמן: לכן אין כאן שום ערך מוסף, סתם פגיעה והנזק ל"דובק" הוא אדיר.

דב חנין: אדוני נציג משרד הבריאות רוצה להתייחס?

איתמר גרוטו: קודם כל, זה נבדק במספר מחקרים ונראה שזה עושה תוספת מעבר לאזהרה, כי האזהרה קיימת כבר הרבה שנים.

לאה רוזן: איפה זה קיים?

איתמר גרוטו: זה נבדק במחקרים.

איתמר גרוטו: זה לא קיים באופן גורף במדינה מסוימת אבל זה קיים בכמה ניסויים שעשו.

איתמר גרוטו: לגבי הטענה של הישימות ועובדה שיש כאלה שחושבים שזה עובד.

איתמר גרוטו: חברת "פיליפ מוריס" מכניסה עלון שמפרסם לאייקוס בתוך הסיגריות שלה.

איתמר גרוטו: כנראה שבכל זאת זה יכול לעבוד וזה גם ישים.

דן פרידמן: אנחנו לא "פיליפ מוריס", אנחנו חברה קטנה.

לאה רוזן: אני מאוניברסיטת תל-אביב.

לאה רוזן: יש אינפורמציה מקנדה שהם הכניסו את ה"אינסרטים" בתוך הפקטים שלהם בנוסף לאזהרות גרפיות וזה מעלה את הסיכוי לנסות להפסיק לעשן, רק את ה"אינטסרטים".

לאה רוזן: מעבר לזה, שליש מהמעשנים קוראים את זה באיזה שלב.

לאה רוזן: זה חשוב וזה יכול לעזור לאנשים, גם לחנך אותם לגבי הבעיות וגם לגרום להם להפסיק לעשן.

לאה רוזן: מעבר לזה יש בורות מאוד גדולה בקרב המעשנים.

יעל גרמן: לפי ההיגיון ששמענו כרגע, אז אולי אנחנו צריכים להימנע מעלונים שמצורפים לקופסאות התרופות שמזהירות מהסכנות ומתופעות הלוואי.

יעל גרמן: זה לא מתקבל על הדעת.

יעל גרמן: אנחנו עוסקים פה בחיים.

יעל גרמן: הצעת החוק הזאת שתהפוך לחוק צריכה למנוע מוות וצריכה להציל חיים.

יעל גרמן: כל דבר שיציל, אנחנו צריכים להיות בעד.

דב חנין: נציג ארגון רופאי בריאות הציבור, בבקשה.

חגי לוין: אני מסכים עם חברות הטבק, שאם התמונה שכאן מסכימים לה היתה על האריזה היא היתה יעילה פי עשרה לפחות.

חגי לוין: אבל לצערנו סגן שר הבריאות לא מעוניין באזהרות גרפיות על החפיסות, אז לפחות הוא רוצה שיהיו אזהרות גרפיות בתוך החפיסות בעלון.

חגי לוין: כפי שאמרה דוקטור רוזן, בוודאי שזה צעד מקובל וישים.

יהודה גליק: אני מצטרף למה שאמרה יעל גרמן, שגם היתה שרת הבריאות לשעבר.

יהודה גליק: עלונים מוכנסים היום לקופסאות תרופות.

יהודה גליק: מנכ"ל "דובק" לשעבר נפטר לפני חצי שנה מסרטן ריאות.

יהודה גליק: אז עם כל הכבוד, המוצר הזה הורג אנשים.

יהודה גליק: אני אזכיר את זה עוד פעם.

יהודה גליק: רונה רמון נפטרה אתמול מעישון.

יהודה גליק: המוצרים האלה אנחנו נאבקים כדי להכביד.

יהודה גליק: הסיגריות הן ברכה נוספת לעניין הזה.

דן פרידמן: זה יפגע פגיעה ענישה ב"דובק" בלי ערך מוסף.

איתן כבל: ברשותך, אני נפגשתי איתך ונפגשתי גם עם העובדים.

איתן כבל: מאוד התרשמתי מהעניין הזה, אבל בשורה התחתונה התרשמתי יותר מ-8,000 אנשים שמתים מידי שנה.

דן פרידמן: אני לא מתווכח על שום דבר.

דן פרידמן: אין לזה שום ערך מוסף.

דן פרידמן: גם הראיתי ליועץ המשפטי של הוועדה שבדיון של ה-21.6 כבודו אמר - - -

דב חנין: אדוני, סליחה.

דב חנין: שמענו את דבריך.

דב חנין: תודה לך על ההערה.

דב חנין: עמיתיי חברי הכנסת, אני מציע שאנחנו כן נכלול את הסעיף.

דב חנין: אנחנו נציע שההוראות האלה ייעשו באישור ועדת הכלכלה.

דב חנין: לכן, אם תגידו שזה לא יעיל ואפשר יהיה בהמשך לראות שהדבר הזה לא יעיל ולא מוסיף, המנגנון הזה יאפשר לנו איזה ויסות של העניין.

דב חנין: אני מציע שנאשר את הסעיף כאשר ההוראות האלה ייקבעו באישור ועדת הכלכלה.

דן פרידמן: זאת אומרת, עצם צירוף העלון יהיה באישור ועדת הכלכלה.

דב חנין: נכון.

איתי עצמון: ההוראות שיקבעו חובה.

יעל גרמן: נוסח, נוסח.

שבי גטניו: אני מזכיר שהתחשבות באינטרסים של חברות טבק מהווה פגיעה בבריאות הציבור.

שבי גטניו: אני מציע להתנגד לזה, למשוך את זה.

שבי גטניו: לא "דובק", לא מוות תוצרת הארץ ולא תוצרת חו"ל.

דב חנין: מי בעד סעיף 9ג?

דב חנין: בעד – רוב

דב חנין: נמנעים – אין

דב חנין: הסעיף יישאר וההוראות ייקבעו באישור ועדת הכלכלה.

יעל גרמן: הנוסח.

יעל גרמן: לא עצם הצירוף.

עבד אל חכים חאג' יחיא: אם הבנתי נכון, עלון יהיה.

עבד אל חכים חאג' יחיא: מה יירשם ואיך זה יהיה בתקנות.

עבד אל חכים חאג' יחיא: עלון בכל מקרה יהיה.

עבד אל חכים חאג' יחיא: התוכן והגודל וכל התנאים שלו - - -

דן פרידמן: עצם צירוף העלון, אם אני מבין נכון.

דן פרידמן: התוכן לא מעניין אותנו.

יהודה גליק: אין לי התנגדות, אם קשה להם להכניס את העלון בפנים, שידביקו את העלון בחוץ.

יהודה גליק: הוא לא חייב להיות בפנים.

דן פרידמן: אנחנו צריכים להחליף את כל המכונות.

דב חנין: עם כל הכבוד, אדוני, שמעתי את דבריך.

דב חנין: הסעיף הזה יחסית לחוק הזה הוא סעיף קטן ולא מרכזי.

דב חנין: הצעתי פה מנגנון שיש בו שכל.

דב חנין: אם אדוני צודק, יבוא אדוני לוועדת הכלכלה וישכנע אותנו.

דן פרידמן: אני מסכים לגמרי.

דב חנין: באישור ועדת הכלכלה.

איתי עצמון: אני חייב עוד מילה לנציג "דובק".

איתי עצמון: אנחנו בדקנו בפרוטוקול.

איתי עצמון: הסעיף כמובן אושר ונכלל בנוסח לקריאה ראשונה.

דן פרידמן: נאמר שהוא ירד.

יעל גרמן: זאת אומרת, זאת היתה הטעיה של הוועדה.

דן פרידמן: חס וחלילה, אני הראיתי את הפרוטוקול.

דן פרידמן: נאמר שם במפורש.

דב חנין: אנחנו מצביעים על הנוסח שכולל את א' ו-ב', כאשר ההוראות ייקבעו באישור ועדת הכלכלה.

דב חנין: ברור שעד שלא יהיו הוראות לגבי העלון לא יהיה עלון.

דב חנין: העלון מחייב הוראות.

איתי עצמון: נכון.

דב חנין: אני מעמיד את הסעיף להצבעה.

דב חנין: בעד – רוב

דב חנין: נמנעים – 1 סעיף 9ג(א)(ב) התקבל.

דב חנין: הסעיף אושר.

איתי עצמון: סעיף 9ד.

איתי עצמון: "דיווח בדבר רכיבים של מוצרי עישון 9ד.

איתי עצמון: (א) יצרן או יבואן של מוצרי עישון יגיש לממונה (אני מזכיר שהוא עובד משרד הבריאות – א.ע), בכל שנה עד יום 1 ביוני, מידע כמפורט להלן בדבר כל מוצר עישון שהוא ייצר או ייבא בשנה הקודמת; מידע כאמור יוגש בנפרד לגבי כל מוצר עישון המובחן בדרך כלשהי ממוצר עישון אחר: (1) רשימה של כלל הרכיבים לגבי כל אחד ממוצרי העישון שהוא מייצר או מייבא, מטרת השימוש ברכיבים, שיעורם וכמותם במוצר העישון וכן רשימה של כל חומר הנפלט בעת השימוש במוצר העישון, ולעניין מוצר עישון המכיל טבק – גם רשימה של כל רכיב בתערובת הטבק ושיעורו באותו מוצר; ואולם, ניתן לציין ברשימה לפי פסקה זו חומר טעם וריח בלי לציין את שיעורו, אם שיעורו במוצר נמוך מ־0.1% ממשקל הטבק במוצר והוא אינו נכלל ברשימות החומרים המסרטנים, החשודים כמסרטנים או מסרטנים אפשריים של הסוכנות הבינלאומית לחקר הסרטן Agency for International) (Cancer on – (IARC), Research כפי שהן מתעדכנות מעת לעת; (2) מידע טוקסיקולוגי – מידע תמציתי לציבור בדבר הסיכון לבריאות האדם של כל רכיב המפורט בפסקה (1), ותוצרי הבעירה או הפליטות שלו, לפי העניין, בצורתו הגולמית ובעת השימוש בו, ובכלל זה מידע בדבר השפעתו האפשרית של הרכיב על רמת ההתמכרות של המשתמש במוצר העישון ועל בריאותו; מידע כאמור בפסקה זו יוגש בצירוף פירוט בדבר מקור המידע.

איתי עצמון: (ב) מידע כאמור בסעיף קטן (א) יוגש בצירוף תצהיר מאת היצרן או היבואן שבו יצהיר כי המידע שהגיש אמיתי ושלם, ואם הוא תאגיד – בצירוף תצהיר כאמור מאת המנהל הכללי של התאגיד; נוסף על כך, הממונה רשאי להורות ליצרן או ליבואן להמציא לו סקירה, אישור או חוות דעת לאימות המידע.

איתי עצמון: (ג) הממונה רשאי להורות ליצרן או ליבואן של מוצרי עישון על המתכונת לעריכת המידע כאמור בסעיף קטן (א) ועל אופן מסירתו, ובכלל זה על מתכונת לעריכת מידע שהוא סוד מסחרי ואופן מסירתו.

איתי עצמון: (ד) הממונה יפרסם באתר האינטרנט של משרד הבריאות את המידע שהוגש לו לפי סעיף זה בלא מידע שהוא סוד מסחרי.

איתי עצמון: (ה) שר הבריאות, באישור ועדת הכלכלה של הכנסת, רשאי לקבוע הוראות לעניין סעיף זה, לרבות הוראות שיחייבו יצרן או יבואן של מוצרי עישון לסמן רכיבים המשמשים בייצור מוצרי עישון ותוצרי הבעירה או הפליטות שלהם על גבי חפיסות או אריזות של מוצרי העישון והוראות לעניין אופן בדיקת שיעור הרכיבים ותוצרי הבעירה או הפליטות שלהם כאמור; בתקנות לפי סעיף קטן זה רשאי שר הבריאות לקבוע הוראות שונות לסוגים שונים של מוצרי עישון.

איתי עצמון: (ו) בסעיף זה, "הממונה" – כהגדרתו בסעיף 9א(א);" הסעיף הזה הוסף להצעת החוק עוד בעת הכנת החוק לקריאה הראשונה, לפי בקשת משרד הבריאות.

איתי עצמון: הוא נועד ליישם את סעיף 10 לאמנת המסגרת לפיקוח על טבק, שעניינו חובות דיווח שחלות על יצרנים ויבואנים של מוצרי טבק לגבי רכיבי מוצרי הטבק.

איתי עצמון: הדיווח למשרד הבריאות אמור לאפשר למשרד לבחון שינויים ככל שיידרש, ברגולציה שתחול על מוצרי העישון.

דב חנין: תודה.

דב חנין: כמי שמכיר את הדיונים בחוק, אני מניח שכולנו מסכימים שדיווח זה דבר מצוין.

דב חנין: רופאי בריאות הציבור רוצים להעיר משהו?

חגי לוין: שלוש הערות ענייניות.

חגי לוין: לפי חוק חובת דיווח בדבר הנזקים הנגרמים מעישון מוצרי טבק, חובת הדיווח שם היא עד ה-31.3 בכל שנה.

חגי לוין: לכן אנחנו מציעים לסנכרן על-מנת להקל על יצרני המוצרים הללו ועל-מנת שלציבור יהיה מידע מלא וזה יהיה עד 31.3.

חגי לוין: לגבי סעיף 2, בדבר הסיכון לבריאות האדם מבקשים להוסיף: "והסובבים אותו".

חגי לוין: כידוע, העישון גורם לנזקים חמורים גם לסובבים את המעשן.

איתי עצמון: לא כתוב המעשן, כתוב לבריאות האדם.

דב חנין: תודה אדוני על הערותיך.

דב חנין: נציג "דובק", בבקשה.

דן פרידמן: לגבי העניין של הסעיף הזה, חל בו שינוי מהותי לעומת הדיון האחרון וגם שינוי מהותי לעומת הדיונים שקדמו לו.

דן פרידמן: הסעיף עוסק בשני עניינים, רשימת רכיבים ומידע טוקסיקולוגי.

דן פרידמן: לגבי רשימת הרכיבים, מהדיון הקודם חל פה שינוי, כרגע ניתן לראות את זה בשורה השלישית לסעיף קטן 1, "רשימה של כל חומר הנפלט בעת השימוש במוצר העישון".

דן פרידמן: זאת אומרת, אני עכשיו צריך להקים מעבדות ולבדוק מה נפלט מהמוצר ולהגיד מה זה.

דן פרידמן: לגבי "דובק", חברה קטנה שנאבקת במותגים העשירים והזרים שמיוצרים בתורכיה ובכל העולם, הדבר הזה הוא מכת מוות.

דן פרידמן: אנחנו לא יכולים לעשות את זה.

דן פרידמן: יש עניין של רכיבים ויש עניין של חומר נפלט.

דן פרידמן: המשפט הזה הוסף אני לא יודע מי הוסיף את זה.

איתי עצמון: משרד הבריאות ביקש.

יהודה גליק: טענה נכונה.

דן פרידמן: תודה, חבר הכנסת גליק.

דן פרידמן: גם לגבי הרכיבים אני חייב להגיד שזה מהווה קושי מהותי מאוד לגבי "דובק".

דן פרידמן: אני מבין שקיימת דרישה כזאת, אבל שוב, לגבי דובק, אנחנו לא מתנגדים לעיקרון, אנחנו מדברים רק מהבחינה הכלכלית.

דן פרידמן: לגבי מידע טוקסיקולוגי, שזה סעיף קטן 2, חל שינוי מהותי מאוד בעניין הזה גם.

דן פרידמן: בעבר, או בנוסחים הקודמים דובר "אם המידע ידוע ליצרן או ליבואן".

דן פרידמן: אגב, זה היה גם בגלגול הקודם של הצעת החוק.

דן פרידמן: איפה שהוא בדרך, הדבר הזה שוב מחייב אותנו להקים מעבדות בשוויץ או אני לא יודע איפה.

דן פרידמן: אולי לחברות טבק אחרות יש את האמצעים האלה.

דן פרידמן: לגבי חברת "דובק" זה מכת מוות.

דן פרידמן: אנחנו לא יודעים להגיד מידע טוקסיקולוגי.

דן פרידמן: עם כל הכבוד, לא צריך אותנו בשביל זה.

דן פרידמן: יש מידע רחב ברשת.

דן פרידמן: משרד הבריאות רשאי כמובן לפרסם כל מידע שהוא מוצא לנכון.

דן פרידמן: לא צריך ש"דובק" הקטנה תגיד מידע טוקסיקולוגי.

דן פרידמן: לא רק זה, שינוי את זה "הסיכון לבריאות האדם".

דן פרידמן: רבותיי, כתוב על החפיסות האלה שזה הורג, שזה גורם למחלות, שזה מכיל חומרים מסרטנים.

דן פרידמן: הדבר הזה הוא גלוי וידוע.

דן פרידמן: איזה ערך מוסף הדבר הזה נותן?

דן פרידמן: הערה אחרונה.

דן פרידמן: אם שואלים אותי, אני חושב שזה מזיק ואני אסביר מדוע.

דן פרידמן: מישהו עוד יכול להתעמק בזה ולהסיק מזה שבגלל שיש 0.0 מיליגרם מחומר כזה ולא מחומר אחר במוצר כזה או אחר, הוא פחות מזיק.

דן פרידמן: רבותיי, אנחנו לא מתנגדים למסר.

דן פרידמן: המסר הוא ברור וחד, הוא מופיע על גבי האזהרות.

דן פרידמן: חוץ מלהתנכל ל"דובק" ולחברות הטבק בהוצאות כספיות אדירות, אין לדבר הזה שום ערך מוסף.

דב חנין: תודה על הערות.

עמוס האוזנר: אני ראש המועצה הישראלית למניעת עישון.

עמוס האוזנר: אני רוצה להעיר הערה שצריכה להיות לנגד עינינו לאורך כל הדיון בחוק הזה.

עמוס האוזנר: אין לאף אחד פיקוח על מה שיש בסיגריות.

עמוס האוזנר: אף אחד לא בודק את הסיגריות.

עמוס האוזנר: חברות הסיגריות הן התחנה האחרונה לגמרי בבדיקת המוצר.

עמוס האוזנר: רבותיי, בבדיקות שנמצאו בארצות הברית לתלונות של צרכנים, נמצאו בסיגריות עקבות של ציפורניים, של דם, שערות.

עמוס האוזנר: רבותיי, אף אחד לא בודק.

עמוס האוזנר: המינימום שבמינימום שמופיע כאן זה חובת דיווח.

עמוס האוזנר: זה מינימום שבמינימום, בלי חובת בדיקה בכלל.

עמוס האוזנר: אף אחד גם לא בודק את האמינות של הדיווח הזה.

עמוס האוזנר: לכן, מה שנכתב פה בחוק הזה, זה ממש מינימום שבמינימום.

דן פרידמן: על חומר נפלט?

עמוס האוזנר: כן.

עמוס האוזנר: כל חומר שמגיע לתוך - - -

דן פרידמן: לא, זה שני דברים שונים.

עמוס האוזנר: יש לי הערה לגבי ניסוח החוק.

עמוס האוזנר: כתוב פה שלא יפורסם מידע שהוא סוד מסחרי.

עמוס האוזנר: אז מתעוררת השאלה מי יקבע מה הוא סוד מסחרי?

איתי עצמון: מי שמפרסם את המידע, שהוא משרד הבריאות.

איתי עצמון: משרד הבריאות הוא זה שאמור לפרסם את המידע לציבור.

עמוס האוזנר: צריך שזה יהיה כתוב.

איתי עצמון: זה כתוב.

גדי לוי: אני מפורום יבואני הסיגרים.

גדי לוי: כמו שתיארנו בפעם הקודמת, לגבי המוצרים שלנו מדובר בכמות גדולה מאוד של מוצרים.

גדי לוי: הרבה מאוד יצרנים קטנים, בוטיקים, אף אחד מהם לא יכול לספק את כל הרכיבים והבדיקות הטוקסיקולוגיות.

גדי לוי: אנחנו לא נגד החוק.

גדי לוי: אנחנו מוכנים לפרסם את הרכיבים במידה וניתנים לנו הרכיבים, במידה ויש את הדבר הזה והספק יכול לספק לנו את העניין הזה.

גדי לוי: אין גם תקן בעולם לסיגרים, אין שום תקן בדיקה לעניין הזה.

גדי לוי: זה בלתי אפשרי.

שבי גטניו: אני מסב את תשומת לב הוועדה וחברי הכנסת.

שבי גטניו: יש כאן תזמורת.

שבי גטניו: אני לא יודעת אם היא מתוזמנת או לא, אבל לא יתכן שכל רגע נוגסים בחוק בגלל "דובק" ובגלל הציונות בהרג יהודים וישראלים בכלל, ואחרי זה בגלל זה נחריג את ההוא וכדומה.

שבי גטניו: זה מדרון חלקלק, איתן אמר את זה.

שבי גטניו: הדבר החשוב זה 8,000 איש.

שבי גטניו: אני אשמח שלא תהיה תוצרת כחול לבן שהורגת אזרחים.

דב חנין: תודה רבה.

דב חנין: משרד הבריאות, תשובות על הכול.

אודי קלינר: לגבי "דובק".

אודי קלינר: סעיף 5(3) באמנה אומר במפורש שאין להתחשב בתעשייה המקומית לעומת שאר העולם.

אודי קלינר: עם כל הצער, זה חלק מהאמנה ואנחנו גם חתומים עליה.

אודי קלינר: שניים.

אודי קלינר: אנחנו לא מבקשים פה מחקר עצמאי של כל חברה.

אודי קלינר: אם יש לך את המידע על המרכיבים, אתה יכול להיעזר במידע הקיים בחוץ.

דן פרידמן: חומר שנפלט מהמוצר.

אודי קלינר: את הניתוח עצמו אתה צריך לעשות, אבל פעם שאתה יודע את החומר, המידע והשפעתו על האדם זה כבר מידע ידוע ורק תצרף אותו מהמידע הקיים בעולם.

דן פרידמן: לא, זה דבר שצריך לחלץ אותו.

דן פרידמן: צריך להגיד מה נפלט מהמוצר.

דן פרידמן: זה משהו חדש.

דב חנין: סליחה.

דב חנין: אני רוצה לקבל תשובה לשתי שאלות נקודתיות.

דב חנין: שאלה ראשונה היא שאלת החומר הנפלט.

דב חנין: טוענים נציגי "דובק" שהם לא יודעים מה נפלט.

דב חנין: אנחנו יודעים מה יש בתוך הסיגריה, אנחנו לא יודעים מה נפלט.

דב חנין: אין לנו את היכולת להצהיר על זה שנפלט דבר כזה או אחר כי אנחנו באמת לא יודעים.

דב חנין: אותו דבר טוענים יבואני הסיגרים.

דב חנין: זאת טענה ראשונה שאני רוצה עליה תשובה נקודתית.

דב חנין: נקודה שנייה זה המידע הטוקסיקולוגי.

דב חנין: למה מבחינת משרד הבריאות אתם צריכים שהם יגידו לכם.

דב חנין: לכם אולי יש יותר מידע מהם על מה הם הנזקים שבכל מיני חומרים.

דב חנין: מה המשמעות שהם יכתבו לכם שהחומרים האלה מזיקים כאשר יש לכם ידע עצמאי כמשרד הבריאות לגבי במה הדברים האלה מזיקים ומה הם עושים.

דב חנין: מה המשמעות שדווקא הם יכתבו לכם את המידע הטוקסיקולוגי במידע שלהם אליכם?

דב חנין: למה זה?

אודי קלינר: החומר הנפלט זה משהו שמקובל היום בעולם.

אודי קלינר: זה לא משהו שאנחנו המצאנו אותו.

אודי קלינר: אנחנו לא הראשונים.

אודי קלינר: אם אפשר לדווח במדינה אחת, אפשר לדווח גם במדינה שנייה.

אודי קלינר: אני לא רואה שיש להם חומר שאפשר לדווח שם אבל אי-אפשר לדווח פה.

אודי קלינר: לגבי המידע.

אודי קלינר: זה נכון שיש לנו הרבה מידע עצמאי אבל יש להם גם את העבודות שלהם.

דן פרידמן: אין לנו שום עבודות.

אודי קלינר: - הם כותבים גם את הנזק שהם עושים.

דן פרידמן: למה מחקתם "אם המידע ידוע"?

שירה כסלו: אני רוצה להגיד משהו כללי כמסגרת.

שירה כסלו: כרגע הסעיף הזה מדבר על הדיווח על התחולה.

שירה כסלו: דרך אגב, זה לא דיווח שהולך לקהל הרחב אלא הוא מיועד למשרד הבריאות.

שירה כסלו: על הבסיס הזה אפשר יהיה לקבוע את הסטנדרטים, כמו, לדוגמא, מה שראינו עם מגבלת הניקוטין.

שירה כסלו: ברגע שמשרד הבריאות לא ידע לגבי הטוקסיקולוגי או לגבי הנפלט, הוא לא יוכל להגיד זה יותר או זה פחות.

שירה כסלו: זה כלי עבודה רגולטורי.

שירה כסלו: הוא לא מיועד לקהל הרחב.

דן פרידמן: לא על זה אני מדבר בכלל, אם זה מיועד לקהל הרחב או למשרד הבריאות.

קריאה: לגבי המידע הטוקסיקולוגי.

קריאה: לחברות הטבק – אולי התאגידים הבינלאומיים יותר מאשר "דובק", יש להם מחקרים פנימיים שהם לא חושפים.

קריאה: הסעיף הזה, המידע הטוקסיקולוגי מחייב אותם גם לפרסם מחקרים שהם עשו, שאולי לא ידועים למשרד הבריאות.

קריאה: לכן הסעיף הזה הוא חיוני.

דב חנין: חבר הכנסת גליק, בבקשה.

יהודה גליק: אני מקבל את הטענה שהם לא צריכים לקחת אחריות על מה נפלט.

יהודה גליק: לגבי הטוקסיקולוגי, להחזיר את הנוסח הקודם, "אם המידע ידוע".

יהודה גליק: בעצם אומרים פה, שאם אתם יודעים משהו ואתם מסתירים מהציבור תפרסמו.

יהודה גליק: לכן, אם המידע ידוע לכם, אתם מתבקשים.

יהודה גליק: זה היה הנוסח המקורי.

יהודה גליק: הטענה היתה שהם יודעים רק שהם מסתירים מהציבור ועל זה רצינו להיאבק.

יהודה גליק: לכן אני חושב שהנוסח המקורי "אם המידע ידוע" הוא בהחלט לגיטימי.

יעל גרמן: אני לא חושבת שניתן לקבל טענה שמי שמייצר איזה מוצר לא יודע את תופעות הלוואי שלו.

יעל גרמן: זה לא יכול להיות.

עמוס האוזנר: יותר מחמישים שנה.

יעל גרמן: יותר מחמישים שנה, כפי שאומר עמוס.

יעל גרמן: זה לא יעלה על הדעת.

יעל גרמן: דב ידידי, אני מבקשת שתקשיב.

יעל גרמן: מילא, כשמישהו אומר לי שהוא מייבא את המוצר, אני עוד מסוגלת להבין שאם הוא מייבא אין לו אחריות על בדיקות ועל מה יש ומה נפלט.

יעל גרמן: אבל יצרן שלא עושה בדיקות של מה נפלט?

יעל גרמן: זה חוסר אחריות.

יעל גרמן: אם הוא חסר אחריות, אנחנו אלה שצריכים לבוא ולדרוש ממנו את האחריות שהוא לא עושה עד היום, 50 שנה.

דן פרידמן: "דובק" לא צריכה שק חבטות בעניין הזה.

דן פרידמן: לא היתה שום חובה על "דובק" מעולם לעשות מדידה של הפליטות.

דן פרידמן: יכול להיות שהן גם משתנות מאדם לאדם, אני באמת לא יודע להגיד.

יעל גרמן: "דובק" היתה צריכה לעשות את זה, במסגרת האחריות של יצרן, בפרט חברה של סיגריות.

דן פרידמן: חברת הכנסת גרמן, האחריות הזאת לא קיימת היום.

דן פרידמן: אי-אפשר להכניס אותה בדלת האחורית דרך החוק הזה.

דן פרידמן: אני שב ואומר, מבחינת הצרכן, אני לא מתווכח עם מה שנאמר פה.

דן פרידמן: אין בזה שום ערך מוסף חוץ מלהרגיש שאיכשהו חבטנו ב"דובק".

איתן כבל: כל העניין זה הסתרת המידע.

איתן כבל: אפשר לחשוב שמישהו מאיתנו קורא את האותיות הקטנות.

איתן כבל: מנקודת המבט שלי, כל מידע שנמצא בידיכם ומסתבר שאתם מסתירים, זאת עבירה פלילית צריכה להיות.

איתן כבל: זאת עבירה פלילית אם אתם יודעים שיש מידע ואתם לא העברתם אותו.

איתן כבל: בסוף אני אספר לכם שאני הייתי שותף בסרט המקור שהיה על "פיליפ מוריס".

דב חנין: חבר הכנסת חאג' יחיא.

עבד אל חכים חאג' יחיא: דיברו פה על זה שהמידע בהישג יד.

עבד אל חכים חאג' יחיא: יש חברות שמייבאות והמידע לא נמצא בעולם.

עבד אל חכים חאג' יחיא: השאלה לחבריי הוועדה, האם אנחנו פה נחייב אותם שיעשו את בדיקות המעבדה שלהם או להסתפק בזה שאין מידע?

עבד אל חכים חאג' יחיא: אם אנחנו מדברים על-כך שהמידע בהישג יד, זה משהו שונה.

עבד אל חכים חאג' יחיא: אם מישהו מייבא סיגרים ואתם אומרים שאין מקום בעולם שכותבים את הרכיבים - - -

דן פרידמן: על הפליטות?

עבד אל חכים חאג' יחיא: לא רק הפליטות.

עבד אל חכים חאג' יחיא: הפליטות זה נושא אחר, אני מדבר על המרכיבים.

עבד אל חכים חאג' יחיא: אם אין בעולם ואנחנו נחייב אותם להכניס אותם למעבדה ולהגיד את הרכיבים, או שאנחנו נסתפק במה שיש בעולם?

דב חנין: כדי לא לעשות מזה יום לימודים ארוך.

דב חנין: אני מנסה לומר את הדבר הבא.

דב חנין: אם הם צריכים לעשות או לא צריכים לעשות, אני כבר במקום אחר.

דב חנין: אני אומר שאם יש מידע בידיים שלהם.

קריאה: חבר הכנסת כבל, הסעיף הזה כולל שני חלקים.

קריאה: מידע אחד מדבר על רכיבים - - -

איתן כבל: יקירי, אני חושב שהלכתי לקראתכם בהצעה הזאת מעל ומעבר.

שבי גטניו: המטרה שלהם עכשיו זה למשוך זמן.

עבד אל חכים חאג' יחיא: תיקח את זה בשתי ידיים ואל תתווכח.

עבד אל חכים חאג' יחיא: אם אין לך את המידע על הפליטה - - -

דב חנין: אני רוצה לסכם את הדיון.

דב חנין: הסיכום שאני מציע הוא כזה: אני מבין שמשרד הבריאות מוכן להוסיף ברישה של סעיף פסקה 2 "אם המידע ידוע ליצרן או ליבואן", מכוח הרציונל שדיבר עליו חבר הכנסת כבל, שהוא רציונל של מלחמה נגד הסתרה.

דב חנין: אני רוצה להסב את תשומת לבכם לשני דברים.

דב חנין: דבר ראשון, סעיף קטן ג' "הממונה", כלומר משרד הבריאות, "רשאי להורות ליצרן או ליבואן להוסיף עוד מידע".

דב חנין: לכן יש פה כלי למשרד הבריאות לדרוש עוד.

דב חנין: נקודה נוספת.

דב חנין: אני רוצה לומר לכם בצורה ברורה, שאם אתם תקראו את החוק עד הסוף, אתם תראו שהסתרת מידע שהיה ידוע אבל לא נמסר, הוא עבירה פלילית.

דן פרידמן: אני מבין את מה שנאמר אבל זה לא נותן מענה לסעיף 1, שבו אני צריך לתת רשימה של כל חומר הנפלט.

דן פרידמן: סעיף 1 זה לא המצוי ברשותו, זאת הבעיה.

דב חנין: משרד הבריאות.

דב חנין: מבחינתי, השאלה הזאת היא שאלה מקצועית ואני לא יודע לענות עליה.

דב חנין: אני מבין שהיצרן יודע איזה חומרים יש לו בתוך המוצר ויכול להיות שהוא לא יודע מה נפלט.

דב חנין: התשובה שקיבלתי מכם היא שזה מה שמקובל בעולם.

קריאה: בדירקטיבה כתוב שבאופן כללי כן צריך לדווח אבל כשיורדים לרזולוציות זה עניין של אם יש את המידע.

קריאה: אני מדבר על סיגרים כמובן.

יעל גרמן: זה לא הגוני שיצרן לא יידע מה נפלט מהמוצר שלו.

קריאה: לסיגרים יש החרגה בדירקטיבה.

אודי קלינר: רק לסיגרים יש את ההחרגה הזאת לא לכל הפלטות.

דב חנין: משרד הבריאות, אתם מציעים בנקודה הזאת להחריג סיגרים לגבי תוצרי הפליטה?

דן פרידמן: לגבי מוצרי הפליטה יאושר רק למה שנמצא ברשותנו.

דן פרידמן: לא נסתיר כלום.

דב חנין: שאלתי את משרד הבריאות לגבי הסיגרים.

אודי קלינר: לא על המרכיבים, רק על הפליטה.

דן פרידמן: ברשות הוועדה, אני מבקש, אנחנו לא נסתיר כלום.

דן פרידמן: גם לגבי הפליטה, אם זה מצוי ברשותנו, ניתן אותו.

דן פרידמן: אנחנו לא יכולים להקים מעבדה.

דן פרידמן: אתם תשלחו מאות עובדים הביתה, עובדים ישראלים.

דן פרידמן: אני מבקש, אם מצוי ברשותנו, ניתן.

דב חנין: אני מציע לחתוך את הקשר הגורדי הזה.

דב חנין: הפתרון נמצא בסעיף קטן ג'.

דב חנין: אני מבקש, אדוני היושב ראש, תרחיב אותו כך שלמשרד הבריאות תהיה אפשרות להרחיב את הדרישות שלהם ולדרוש דברים נוספים ככל שיהיה צורך בזה.

איתי עצמון: להשלים מידע.

דן פרידמן: אבל אם אנחנו - - -

איתן כבל: אתה לא מבין מה שאומרים לך?

איתן כבל: הלך לקראתך.

איתן כבל: תצביע וגמרנו.

איתן כבל: הלך לקראתך מעל ומעבר.

שבי גטניו: אני בעד להוציא אותו, הוא לא מפסיק להפריע.

דב חנין: היועץ המשפטי, אנא עבור על הסיכום.

איתי עצמון: אני מסכם את ההחלטות כפי שאני הבנתי אותן.

איתי עצמון: בסעיף קטן א(1), בעניין רשימה של כל חומר נפלט בעת השימוש במוצר, כאן יוחרגו סיגרים.

קריאה: סליחה, ומה עם הסיגריות האלקטרוניות?

קריאה: מה עם כל ענף האידוי?

קריאה: מה זה שונה?

קריאה: מה עם כל ענף האידוי?

קריאה: מאיפה יהיו לנו כל הממצאים האלו?

קריאה: אנחנו יודעים מה נפלט מהאדים האלה?

דב חנין: נדמה לי שלא הקשבתם לסיכום כי בסיכום היתה בדיוק תשובה להערה הזאת.

דב חנין: אדוני היועץ המשפטי, בבקשה.

איתי עצמון: אמרתי, שאם הבנתי נכון, לעניין חובת הדיווח של רשימה של כל חומר הנפלט בעת השימוש במוצר, לעניין הזה יוחרגו סיגרים, אם הבנתי נכון את ההחלטה.

איתי עצמון: בפסקה 2, לעניין מידע טוקסיקולוגי, הרי ש"אם המידע ידוע ליצרן או ליבואן" תוחזר, דהיינו, לא תימחק.

איתי עצמון: אבל סעיף קטן ג', לעניין סמכות הממונה במשרד הבריאות לתת הוראות ליצרן או ליבואן, כאן תיווסף סמכות לדרוש מידע נוסף, להשלים מידע שכבר נמסר.

איתי עצמון: זאת כדי לוודא שאם היה צריך להימסר מידע כזה והוא ידוע ליצרן או ליבואן ולא נמסר, תהיה סמכות לדרוש אותו.

דן פרידמן: אם רוצים לא להתחשב ב"דובק", תבינו שזה מה שעושים.

דן פרידמן: הסעיף הזה לא עוזר לי.

דן פרידמן: ברגע שלפי סעיף 1 אני חייב לתת רשימה של כל חומר שנפלט - - -

שבי גטניו: למה אני צריך לעזור לך?

שבי גטניו: זה אסור על-פי אמנת המסגרת.

דן פרידמן: אני מבקש, רק תכתבו פה "אם זה ידוע לי".

דן פרידמן: אנחנו לא נסתיר כלום.

יעל גרמן: למה שזה לא יהיה ידוע?

יעל גרמן: למה?

דן פרידמן: את "אם ידוע" צריך להוסיף גם לגבי הפליטות.

דן פרידמן: זאת בקשתנו.

יעל גרמן: לא יכול להיות שבתור יצרן הוא לא יודע.

יהודה גליק: לפי הפשרה שלך, תוסיף את "אם ידוע" בסעיף 1 אבל משרד הבריאות יכול לדרוש.

יעל גרמן: יהודה, למה שלא יהיה ידוע?

דן פרידמן: כי לא ידוע, זאת עובדה.

דן פרידמן: את רוצה, תסגרי את "דובק".

יעל גרמן: אתה לא צריך לסגור, אתה פשוט צריך לקחת אחריות.

דן פרידמן: זאת חברה שנאבקת על חייה.

דן פרידמן: רוצים שייקחו עובדים מתורכיה, שיסגרו את התעשייה הישראלית.

דב חנין: הסיכום שביקשתי שנצביע עליו הוא, שהחומר הנפלט, ככל שהוא ידוע, אבל למשרד הבריאות תהיה סמכות לדרוש עוד.

דב חנין: אנחנו נתקן את סעיף ג', "ככל שייראה בעיניו".

דב חנין: זאת אומרת, משרד הבריאות יוכל לדרוש.

דב חנין: << יור >> אני מעמיד להצבעה את הסעיף עם התיקונים.

איתמר גרוטו: בדירקטיבה האירופאית יש שלושה חומרים שחייבים למדוד אותם לגבי סיגריות: פחמן חד חמצני, ניקוטין ויתרן.

איתמר גרוטו: יש אפילו הפנייה לתקן.

איתמר גרוטו: השאלה אם אפשר לדרוש את זה ספציפית.

דב חנין: שלושת הדברים שנמצאים בדירקטיבה ושנפלטים, יידרשו ספציפית.

דב חנין: דברים אחרים שנפלטים, ככל שהם ידועים.

דב חנין: אבל לכם תהיה הסמכות לדרוש מידע נוסף.

איתי עצמון: זה רק לגבי סיגריות?

איתמר גרוטו: כן.

דב חנין: אם כן, אני מעמיד להצבעה את הסעיף על כל תיקוניו.

דב חנין: מי בעד?

דב חנין: מי נגד?

דב חנין: בעד – רוב

דב חנין: נמנעים – 1 סעיף 9ד עם התיקונים התקבל.

דב חנין: הסעיף התקבל.

איתי עצמון: הסעיף הבא הוא ארוך אבל הוא לא מסובך, הוא סעיף עונשין.

איתי עצמון: "תיקון סעיף 11 15.

איתי עצמון: בסעיף 11 לחוק העיקרי, במקום סעיפים קטנים (א) ו־(א1) יבוא: "(א) העושה אחד מאלה, דינו – קנס כאמור בסעיף 61(א)(4) לחוק העונשין, ואם נעברה העבירה על ידי תאגיד – כפל הקנס כאמור:

איתי עצמון: " סכומו עומד היום על 226,000 שקלים חדשים.

איתי עצמון: סכום מקסימלי, כמובן, שבית משפט רשאי להשית על מי שיורשה בעבירה.

איתי עצמון: ואם נעברה עבירה על-ידי תאגיד, כפל הסכום, כאמור.

עבד אל חכים חאג' יחיא: זה סכום נקוב או עד.

איתי עצמון: הסכום נקוב בחוק העונשין אבל יש סמכות ושיקול דעת לבית המשפט לקבוע את הקנס עד הסכום הזה.

איתי עצמון: "(1) עושה פרסומת בשבח העישון כשלעצמו, בניגוד להוראות סעיף 2; (2) עושה פרסומת למוצר עישון, בניגוד להוראות סעיף 3; (3) מציג מוצר עישון למכירה, בניגוד להוראות סעיף 4א; (4) עושה שימוש בשמם או בדמותם של בני אדם, של בעל חיים או של אבר מאבריהם, או בתמונה של פרי או צמח אחר, לרבות בציור או בהנפשה, בפרסומת מותרת למוצר עישון או בסימון חפיסה או אריזה של מוצר עישון, בניגוד להוראות סעיף 5(א); (5) עושה יותר מפרסומת מותרת אחת באותה מהדורה של עיתון, בניגוד להוראות סעיף 6(א); (6) עושה פרסומת מותרת בלי שנכללת בה אזהרה, בניגוד להוראות לפי סעיף 7; (7) מייצר, משווק או מאחסן מוצר שאינו מוצר עישון בניגוד להוראות סעיף 7א(א); (8) מכנה מוצר עישון בשם או בכינוי זהה או דומה לשם מסחרי או למותג של מוצר שאינו מוצר עישון, בניגוד להוראות סעיף 7א(ג); ׁ(8א) מייצר, משווק או מאחסן לשם שיווק צעצוע או ממתק בצורה של סיגריה, בניגוד להוראות סעיף 7א(ד); (9) מייצר, משווק או מאחסן סיגריה אלקטרונית, מחסנית או חומר מילוי המכילים ניקוטין בריכוז העולה על 20 מיליגרם למיליליטר, בניגוד להוראות סעיף 7ג(א); (10) משווק חומר מילוי בניגוד להוראות סעיף 7ג(ב); (11) משווק או מפיץ לצרכן מוצר עישון, בניגוד להוראות סעיף 8(א); (12) מפיץ, מחלק או משאיל מוצר עישון לאדם אחר במסגרת מסחרית, בניגוד להוראות סעיף 8(ב); (13) מוכר או משכיר מוצר עישון לקטין, בניגוד להוראות סעיף 8א(א) או (א1); (14) משווק מוצר עישון בלי שמודפסת עליו אזהרה, בניגוד להוראות לפי סעיף 9.

איתי עצמון: (15) משווק מוצר עישון (זה צריך להיות מוצר עישון, בעקבות ההרחבה שאושרה כאן בוועדה – א.ע) בחפיסה או באריזה, בניגוד להוראות סעיף 9א1.

איתי עצמון: (א1) העושה אחד מאלה, דינו – קנס כאמור בסעיף 61(א)(3) לחוק העונשין, ואם נעברה העבירה על ידי תאגיד – כפל הקנס כאמור:

איתי עצמון: " הסכום עומד היום על 75,300 שקלים חדשים ואם נעברה עבירה על-ידי תאגיד, כפל הקנס כאמור.

איתי עצמון: "(1) מכנה עסק או פעילות מסחרית שאינם קשורים לסחר במוצרי עישון בשם או בכינוי זהה או דומה לשם מסחרי או למותג של מוצר עישון, בניגוד להוראות סעיף 7א(ב); (2) מציב מכונה למכירת מוצרי עישון, בניגוד להוראות סעיף 7ב; (2א) מייצר, משווק או מאחסן לשם שיווק מוצר עישון בטעם או בריח מובחן, בניגוד להוראות סעיף 7ד;" הסעיף הזה בעצם מותנה בעבירה על סעיף שטרם אושר לעניין איסור שיווק בטעמים אז אני מדלג עליו.

איתי עצמון: (3) לא מגיש דוח כאמור בסעיף 9א, או מגיש דוח חלקי או דוח הכולל פרט שגוי, בניגוד להוראות אותו סעיף; (4) משווק מוצר עישון שחפיסתו או אריזתו אינה מסומנת, בניגוד להוראות סעיף 9ב; (5) משווק מוצר עישון בחפיסה או באריזה, בלא שמצורף להן עלון, בניגוד להוראות סעיף 9ג; (6) לא מגיש מידע כאמור בסעיף 9ד, או מגיש מידע חלקי או לא נכון, בניגוד להוראות אותו סעיף; (7) מייצר או מייבא מוצר עישון ולא מסמן את רכיביו, בניגוד הוראות לפי סעיף 9ד(ה).

איתי עצמון: " "הוספת סעיף 11ב 16.

העיקרי יבוא: "אחריות נושא משרה בתאגיד 11ב.

העיקרי יבוא: (א) נושא משרה בתאגיד חייב לפקח ולעשות כל שניתן למניעת ביצוע עבירה לפי סעיף 11 בידי התאגיד או בידי עובד מעובדיו; המפר הוראה זו, דינו – קנס כאמור בסעיף 61(א)(3) לחוק העונשין.

העיקרי יבוא: (ב) נעברה עבירה לפי סעיף 11 על ידי תאגיד או על ידי עובד מעובדיו, חזקה היא כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

העיקרי יבוא: (ג) בסעיף זה, "נושא משרה בתאגיד" – מנהל פעיל בתאגיד, שותף למעט שותף מוגבל, או בעל תפקיד אחר בתאגיד האחראי מטעם התאגיד על התחום שבו נעברה העבירה.

העיקרי יבוא: " אני אסביר בכמה משפטים את שני הסעיפים האלה, שמחליפים למעשה את סעיף העונשין הקיים היום בחוק שלא מפרט את ההפרות שיהוו עבירות פליליות על הוראות החוק.

העיקרי יבוא: זה גם לא כולל היום סעיף שעניינו אחריות נושא משרה בתאגיד כפי שמקובל היום בחקיקה עדכנית.

העיקרי יבוא: מה שמוצע כאן זה לפרט את העבירות כפי שמקובל היום וליצור מדרג ענישה סביר לפי מהות העבירה וחומרתה.

דב חנין: הערות?

איתן כבל: אני חייב שנסיים.

איתן כבל: יש לנו עוד רביזיות.

איתן כבל: אנא, אם זה לא רק מישהו שרוצה רק להקשיב לעצמו, תנו לנו להצביע.

עמוס האוזנר: מה שחסר כאן "במי שאוסר פרסומת מותרת בעיתון בלי מודעת הנגד".

עמוס האוזנר: זה לא מופיע בסעיפי העונשין כאן.

איתי עצמון: אני אסביר ואם יהיה צורך נציגת משרד המשפטים תרחיב.

עמוס האוזנר: זה לא רלוונטי.

עמוס האוזנר: כאשר זה היה במצורף, אז היה ברור.

עמוס האוזנר: היום הוא יכול לעשות את זה בנפרד.

איתן כבל: תן לנציגת משרד המשפטים לענות.

יהודה גליק: יש לי שלוש הערות.

יהודה גליק: בעקבות התיקון שעשינו, סעיף 15 צריך להיות "משווק מוצר עישון" ולא משווק "מוצרי טבק".

איתן כבל: בכל מקום שיהיה כתוב.

איתי עצמון: אני אגיד באופן כללי שאנחנו נתאים את סעיפי העונשין לכל התיקונים שאושרו בוועדה בסעיפים המהותיים.

יהודה גליק: ביחס בין 12 ל-13.

יהודה גליק: ב-12 אתה אומר "מחלק במסגרת מסחרית".

יהודה גליק: ב-13 אתה אומר "מוכר, משכיר".

יהודה גליק: מה לגבי מחלק מוצר עישון לקטין?

יהודה גליק: אני שיהיה גם "מוכר, משכיר או מחלק מוצר עישון".

איתי עצמון: אני מזכיר אבל שהעבירות צריכות להתאים לסעיף המהותי.

יהודה גליק: אני לא רוצה שאדם יחלק מוצר עישון לקטין.

יהודה גליק: שם היה אסור לחלק רק אם זה במסגרת אירוע עסקי.

איתן כבל: ניצחון בחירות בעיריית ירושלים, למשל.

יהודה גליק: פה מדובר רק במסגרת מסחרית.

דב חנין: תודה, הערה חשובה.

דב חנין: עוד הערות?

יהודה גליק: בעבר ראינו שהקנסות האלה גורמות לנזק.

יהודה גליק: מה זאת אומרת?

יהודה גליק: היתה תכנית של ערוץ 10 והראו שהראו שאף אחד לא אוכף את החוק של מי שמוכר לקטין כי יש על זה קנס ענקי.

יהודה גליק: יש מה שנקרא קנסות מנהליים.

יהודה גליק: לאפשר קנסות מצומצמים יותר שבהם פקח יכול לתת קנס של 500 שקלים.

יהודה גליק: ברגע שהקנסות על 75,000 שקלים, אף אחד לא ילך לבעל פיצוצייה וייתן לו - - -

איתי עצמון: הקנסות האלה זה רק כאשר עניין מגיע לדיון בבית משפט.

יהודה גליק: אז עוד יותר.

איתי עצמון: לא מדובר על סמכות בצורה מנהלית.

יהודה גליק: השאלה אם אפשר להוסיף, שתהיה אפשרות של ענישה מנהלית?

דב חנין: משרד המשפטים, מה דעתכם על עיצומים מנהליים?

דנה רוטשילד: אני מייעוץ וחקיקה פלילים במשרד המשפטים.

דנה רוטשילד: אני אתייחס קודם לסעיף העונשין ואחר-כך לסוגיה שעלתה פה.

דנה רוטשילד: לגבי ההערה ביחס למודעת הנגד, אז החובה על מודעת הנגד כן נכללת כעבירה פלילית, כיוון שמי שעושה פרסומת למוצר עישון בניגוד להוראת סעיף 3, באופן שכולל את כל הסייגים שלו, הדבר יהווה עבירה פלילית.

דנה רוטשילד: מה שלא נכנס תחת הסעיף הזה, זה למעשה הנוסח עצמו שהוא יותר גמיש.

איתי עצמון: הנוסח והצורה של המודעה.

דנה רוטשילד: דבר שמפורסם ומשתנה באתר משרד הבריאות.

דנה רוטשילד: אבל עצם פרסום מודעת הנגד אכן מתחייבת ותהווה עבירה פלילית, ככל שלא תיעשה כזאת.

דנה רוטשילד: מעבר לכך, אני רק רוצה לציין שכנראה נפלה טעות ולבקש לעשות שינוי קל בסעיף 15א(8)(א), האיסור הנוגע לאדם שמייצר, משווק או מאחסן לשם שיווק צעצוע או ממתק בצורה של סיגריה, נוסף במדרג החומרה הגבוה בעבירות העונשין.

דנה רוטשילד: אנחנו סבורים והיתה גם הסכמה על זה, שראוי שזה יהיה במדרג הנמוך יותר.

איתי עצמון: אני מוכרח לומר שהנוסח היה בתיאום איתכם.

יהודה גליק: אתם יכולים לקחת על עצמכם.

דנה רוטשילד: מדובר באיסור מאוד רחב.

איתי עצמון: אפשר לשנות אבל לא היה כאן שינוי שלא נעשה בתיאום איתכם.

דנה רוטשילד: לדעתנו, כיוון שמדובר באיסור מאוד רחב, נכון שזה יהיה במדרג היותר נמוך.

איתי עצמון: אנחנו רוצים להעביר לסעיף קטן (א)(1)?

דב חנין: כן, זה מה שמבקשים.

דנה רוטשילד: כן.

דנה רוטשילד: לעניין הסוגיה שהועלתה פה.

דנה רוטשילד: נוסח סעיף החובה שמנוסח כיום לא מתאר את מה שהתבקש כאן בנושא של חלוקה.

דנה רוטשילד: יש לנו עמדה בנושא הזה וזה לא הועלה לדיון.

דנה רוטשילד: אתם רוצים שאני אתייחס לעניין של קטינים?

איתן כבל: ממש במשפט.

דנה רוטשילד: זה נכון שיש קושי היום בהקשר של האכיפה של האיסור וזה לטעמנו הקושי המרכזי.

דנה רוטשילד: אנחנו סבורים שנכון קודם להסדיר את עניין האכיפה ורק אחר-כך להרחיב, אם בכלל, סעיפים כאלה.

דנה רוטשילד: קודם צריך למצות את הדין הקיים.

דנה רוטשילד: לגבי ענישה וקביעה של עבירה מנהלית באופן כללי, זה נושא שיש צורך להסדיר אותו בתקנות לפי חוק העבירות המנהליות.

דנה רוטשילד: לשם כך יש צורך גם בגורם אוכף, שזה נושא שלצערנו לא מוסדר כיום ומכאן עיקר הקושי.

דב חנין: תודה.

דב חנין: עם כל הכבוד, אני לא מקבל את עמדת משרד המשפטים בעניין של חלוקה לקטינים.

דב חנין: אני מכיר את בעיית האכיפה, היא בעיה גדולה ורצינית, אבל אני חושב שצריך לקבוע איסור שלא מחלקים לקטינים, אדוני היועץ המשפטי.

דנה רוטשילד: תן לי להשלים את ההתייחסות.

דנה רוטשילד: התייחסתי בעיקר לנושא של העבירה המנהלית.

דנה רוטשילד: לדעתנו, עצם קביעה של איסור פלילי על חלוקה בכלל לקטינים או כל העברה של סיגריה לקטנה הוא איסור רחב מידי.

דנה רוטשילד: ספק בעיניי אם חלקים מהציבור יצליחו לעמוד בו.

דנה רוטשילד: אני אציין שידוע שלמרות האיסורים ולמרות שכמובן אנחנו מתכוונים למנוע עישון של קטינים, ישנם גם קטינים שמעשנים.

דנה רוטשילד: ככל שיש כוונה ליצור איסור כזה, יכול להיות שיש לו גם השלכות לעניין עבודה עם קטינים בסיכון גבוה.

דנה רוטשילד: חשוב בהיבטים האלה לערב ולשמוע גם את משרד הרווחה ואת משרד הבריאות.

איתן כבל: יש עוד הרבה דברים, החוק לא שלם.

יהודה גליק: אבל למכור ולחלק - - -

איתן כבל: אתה צודק, אבל אתה שומע את משרד המשפטים.

איתן כבל: אני לא אלך עכשיו לפתוח את הדיון הזה.

דב חנין: גם בעניין העיצומים המנהליים שזה רעיון טוב, זה לא יקרה אם אנחנו רוצים לגמור את החוק כרגע.

יהודה גליק: אבל לחלק לקטין - - -

איתן כבל: אתה שומע מה שהיא אומרת.

איתן כבל: באמת חבל.

דב חנין: לא נלך למהלכים שיסבכו אותנו כרגע, את החוק הזה צריך להעביר.

יהודה גליק: מוכר, משכיר או מחלק.

דב חנין: תודה רבה.

דב חנין: אני מעמיד את הסעיפים 15 ו-16 להצבעה, עם השינויים שהסכמנו.

דב חנין: מי בעד?

דב חנין: מי נגד?

דב חנין: בעד – רוב

דב חנין: נמנעים – אין סעיפים 15 ו-16 כולל השינויים שהוסכמו נתקבלו.

דב חנין: אין מתנגדים, אין נמנעים, אושר פה אחד.

דב חנין: עכשיו נעבור על כל סעיפי התיקונים העקיפים.

איתי עצמון: לפני כן יש עוד שני תיקונים.

איתי עצמון: בסעיף 17 להצעת החוק "ביטול סעיפים 12 ו-13.

איתי עצמון: 17.

איתי עצמון: סעיפים 12 ו־13 לחוק העיקרי – בטלים.

איתי עצמון: " הסעיפים האלה קובעים אחריות פלילית שילוחית, שלא תואמת היום את עקרונות דיני העונשין.

איתי עצמון: בכלל, כל הסעיפים שנוגעים גם לעבירות וגם לענישה, הם סעיפים שכנראה נקבעו בשנות השמונים.

איתי עצמון: מאז חוק העונשין תוקן, נקבעו עקרונות חדשים בדיני העונשין שכבר לא מאפשרים הטלת אחריות שילוחית בצורה כזאת כפי שנקבע היום.

איתי עצמון: מעבר לכך, סעיף 13 קובע חזקה שלפיה אם נעשה פרסומת למוצר טבק, רואים את היצרן או היבואן כאחרים לה.

איתי עצמון: גם זה נוסח שלא מקובל היום באף חקיקה עדכנית ולכן מוצע לבטל את שני הסעיפים.

דב חנין: תמשיך הלאה.

איתי עצמון: הוספת סעיף 15א 18.

העיקרי יבוא: "שמירת דינים 15א.

העיקרי יבוא: (א) אין בהוראות חוק זה כדי לגרוע מהוראות לפי כל דין, לרבות הוראות לפי פקודת הרוקחים [נוסח חדש], התשמ"א–1981‏, פקודת הסמים המסוכנים [נוסח חדש], התשל"ג–1973‏, חוק המאבק בתופעת השימוש בחומרים מסכנים, התשע"ג–2013‏, ופקודת הטבק‏, ובכלל זה מחובות או מהגבלות שנקבעו בהם לגבי מוצר עישון, לרבות חובת קבלת היתר או רישיון הנדרש למוצר עישון.

העיקרי יבוא: (ב) בלי לגרוע מכלליות האמור בסעיף קטן (א), בשיווק מרחוק באינטרנט של מוצר עישון, יראו עוסק המציג לצרכן פרטים כאמור בסעיף 4א(ב)(2) כמי שממלא אחר חובות הגילוי לעניין התכונות העיקריות של הנכס כאמור בסעיף 14ג(א)(2) לחוק הגנת הצרכן, התשמ"א–1981; לעניין זה, "שיווק מרחוק" – כהגדרתו בסעיף 14ג(ו) לחוק האמור.

העיקרי יבוא: " סעיף קטן א', אני חושב שאין צורך להסביר, הו מאוד ברור ומאוד שגור בהרבה דברי חקיקה.

העיקרי יבוא: מילה לגבי סעיף קטן ב' המוצע, שהוסף בעקבות הערת משרד המשפטים.

העיקרי יבוא: סעיף 4א אוסר הצגת מוצרי עישון למכירה, בין היתר באינטרנט.

העיקרי יבוא: אם אתם זוכרים, נקבע שגם שבשיווק באינטרנט מותר להציג פרטים בסיסיים בלבד לגבי מוצרי העישון.

העיקרי יבוא: החשש שנציגי משרד המשפטים העלו, שהעוסקים ישתמשו בחובת הגילוי לפי חוק הגנת הצרכן בעסקת מכר מרחוק לגבי תכונות עיקריות של הנכס, כדי להרחיב את הפרטים ולהוסיף עוד פרטים לגבי מוצרי העישון הנמכרים באינטרנט ולכן נקבעה ההוראה הזאת.

דב חנין: תודה, אפשר להצביע.

דב חנין: מי בעד?

דב חנין: מי נגד?

עמוס האוזנר: סליחה, לי היתה הערה לגבי ביטול סעיף 13.

עמוס האוזנר: זה לא אתם תאכפו את זה, זה אנחנו הארגונים.

עמוס האוזנר: איך אנחנו יכולים לאכוף כאשר אנחנו רואים שברור שהיא אסורה אבל אנחנו לא יכולים לבדוק מי עשה אותה?

עמוס האוזנר: יש לנו את הסעיפים שהיה קיים בחוק הקודם, סעיף 13, שיש חזקה שעשה אותה היצרן או היבואן.

דב חנין: אני אתן לך תשובה לגמרי אמיתית, אדוני.

דב חנין: אתה מעלה שאלה מאוד חשובה.

דב חנין: משרד המשפטים מתנגד לניסוח של סעיף כזה בחוק עכשווי.

דב חנין: אם אדוני רוצה שנמשיך את הוויכוח, אנחנו נמשיך אותו ולא יהיה חוק.

דב חנין: זה המצב.

דב חנין: אנחנו צריכים להתחשב פה בעמדה של משרד המשפטים ולכן אנחנו נאשר את הסעיפים האלה.

עמוס האוזנר: לא משרד המשפטים הביא את החוק הזה, אנחנו הבאנו את החוק הזה.

דב חנין: אני אסביר את זה בעברית יותר פשוטה.

דב חנין: יש אפשרות להצביע על הסעיף ויש אפשרות לא להצביע על הסעיף, כי הממשלה לא מסכימה למה שאדוני מבקש.

דב חנין: אם אדוני רוצה שלא נצביע על הסעיף, אז לא נצביע על הסעיף ונמשיך להתווכח.

דב חנין: יכול להיות שאדוני ישכנע את כולנו, אבל הממשלה לא מסכימה.

דב חנין: מי בעד?

דב חנין: מי נגד?

דב חנין: בעד – רוב

דב חנין: נמנעים – אין סעיפים 17 ו-18 התקבלו.

דב חנין: סעיפים 17 ו-18 התקבלו.

איתי עצמון: סעיף 19.

איתי עצמון: "תיקון חוק למניעת העישון במקומות ציבוריים והחשיפה לעישון 19.

איתי עצמון: בחוק למניעת העישון במקומות ציבוריים והחשיפה לעישון, התשמ"ג–1983‏ – (1) בסעיף 1(ב), במקום הסיפה החל במילים "כל מוצר טבק" יבוא "מוצר עישון כשהוא דולק; בחוק זה, "מוצר טבק", "מוצר עישון" ו"עישון" – כהגדרתם בחוק איסור פרסומת והגבלת השיווק של מוצרי טבק ועישון, התשמ"ג–1983.

איתי עצמון: "; (2) בסעיף 2א(ב)(1), במקום "סיגריה, סיגרילה, נרגילה, סיגר או מקטרת כשהם דלוקים" יבוא "מוצר עישון כשהוא דולק"; (3) בסעיף 8(א), במקום "סיגריה, סיגרילה, סיגר או מקטרת כשהם דלוקים" יבוא "מוצר עישון כשהוא דולק"; (4) בסעיף 9, בכל מקום, במקום "סיגריה, סיגרילה, סיגר או מקטרת כשהם דלוקים" יבוא "מוצר עישון כשהוא דולק".

איתי עצמון: התיקון העקיף הזה נועד למעשה להתאים גם את המונחים וגם את הרחבת התכולה של החוק שבו אנחנו דנים היום.

איתי עצמון: כלומר, במקום מוצר טבק, הגדרה רחבה של מוצר עישון.

איתי עצמון: האיסורים שקיימים בחוק למניעת העישון במקומות ציבוריים והחשיפה לעישון, יותאמו כך שיחולו על מוצרי עישון בהגדרה רחבה, דהיינו, לא רק על מוצר טבק.

איתן כבל: עמוס, בבקשה.

עמוס האוזנר: נרגילה היא מוצר שהיא סיגריה אלקטרונית והיא נוזל והיא לא דולקת.

עמוס האוזנר: זה מוצר שהוא מופעל.

עמוס האוזנר: לכן צריך להיות "דולק או מופעל?

איתי עצמון: משרד הבריאות?

מיכל גולדברג: כן.

דב חנין: צודק, תודה.

איתן כבל: תודה.

איתן כבל: מי בעד עם התוספת?

איתן כבל: בעד – רוב

איתן כבל: נמנעים – אין סעיף 19 עם התיקון נתקבל.

איתן כבל: אושר.

איתי עצמון: "תחילה 20.

איתי עצמון: (א) תחילתו של חוק זה חודשיים מיום פרסומו.

איתי עצמון: (ב) על אף האמור בסעיף קטן (א) – (1) תחילתם של סעיפים 9 ו-11(א)(14) לחוק העיקרי, כנוסחם בחוק זה, לעניין מוצר עישון שאינו מוצר טבק, ארבעה חודשים מיום פרסומו של חוק זה;" הפסקה הזאת מדברת על האזהרות על חפיסות ואריזות שיהיו חייבים להדביק או לקבוע על מוצרי עישון שאינם מוצרי טבק וסעיף העונשין המותאם.

איתי עצמון: "(2) תחילתם של הסעיפים המפורטים להלן, כנוסחם בחוק זה, שישה חודשים מיום פרסומו של חוק זה: (א) ההגדרה "שיווק" בסעיף 1 לחוק העיקרי;" (ב) סעיף 4א לחוק העיקרי; לגבי ב', סעיף 4א לחוק העיקרי, אני מבין שהיתה בקשה.

איתי עצמון: זה הסעיף שנוגע לאיסור הצגה למכירה של מוצרי עישון.

איתן כבל: זה שנה.

איתי עצמון: "שנה מיום פרסומו של חוק זה.

איתי עצמון: אני בסעיף 20 2(ב).

יהודה גליק: סעיף 4א יהיה שנה.

איתי עצמון: כן.

איתי עצמון: "(ג) סעיף 5(א) לחוק העיקרי; (ד) סעיף 7א(ד) לחוק העיקרי; (ה) סעיף 7ד לחוק העיקרי; (ו) סעיף 9א1 לחוק העיקרי; (זה עניין החפיסות האחידות – א.ע).

איתי עצמון: " לגבי ז', אני לא אפנה כאן כרגע כי יכול להיות שיהיו עוד שינויים בהפניות.

איתי עצמון: כל ההוראות העונשיות שבעצם אמורות לקבוע עבירות על הפרת הסעיפים המהותיים שעכשיו הקראתי.

איתי עצמון: מדובר כאן על תחילה של 6 חודשים.

איתי עצמון: לעניין סעיף 7ד, זה עוד לא אושר.

איתי עצמון: מדובר על איסור ייצור ושיווק של מוצר עישון בטעמים אז אני כרגע לא מתייחס לזה.

איתי עצמון: אני ממשיך להקריא ברצף.

איתי עצמון: "דיווחים ראשונים 21.

איתי עצמון: דיווח ראשון לפי סעיף 9א לחוק העיקרי, כנוסחו בחוק זה, לעניין פרסומות למוצרי עישון שאינם מוצרי טבק, ודיווח ראשון לפי סעיף 9ד לחוק העיקרי, כנוסחו בחוק זה, יוגשו עד יום ט' בסיוון התש"פ (1 ביוני 2020).

איתי עצמון: הוראות מעבר לעניין אזהרות על גבי חפיסות או אריזות של מוצרי עישון 22.

איתי עצמון: (א) החל מיום התחילה כאמור בסעיף 20(א), לעניין מוצרי טבק, כל עוד לא נקבעו הוראות לפי סעיף 9(ג) לחוק העיקרי כנוסחו בחוק זה לעניין מוצרים אלה, יחולו הוראות צו הגבלת הפרסומת והשיווק של מוצרי טבק (שינוי נוסחי אזהרה), התשס"ג–2002, (בסעיף זה – צו שינוי נוסחי אזהרה) למעט סעיף 3(ב)(2) לצו האמור, וסעיף 3(ג) לצו יחול בשינוי זה: במקום "32%" יקראו "לפחות 65%".

איתי עצמון: " למעשה, זאת הוראה מיוחדת שמחילה את ההוראות שקיימות היום בצו הנוגע לנוסחי אזהרה בעניין מוצרי טבק.

איתי עצמון: בעצם, מחילים את הצו הזה בהתאמה להגדלת השטח של האזהרה כפי שאישרה הוועדה קודם לכן.

איתי עצמון: "(ב) החל מיום התחילה כאמור בסעיף 20(ב)(1), לעניין מוצרי עישון שאינם מוצרי טבק (שלגביהם אין היום נוסחי אזהרות שחובה להדביק – א.ע), כל עוד לא נקבעו הוראות לפי סעיף 9(ג) לחוק העיקרי כנוסחו בחוק זה, יחולו על אזהרות שיש להדביק או להדפיס על אריזותיהם של מוצרים אלה הוראות סעיף 3(ב) ו-(ג) לצו שינוי נוסחי אזהרה, כל עוד הצו האמור לא שונה או בוטל לפי סעיף 9(ג) לחוק העיקרי כנוסחו בחוק זה, ובכפוף להוראות אלה: (1) פסקה (2) של סעיף 3(ב) האמור – לא תחול;

בשינוי זה: כאן מדובר על החלת ההוראות שנוגעות לאזהרה ולמאפיינים שלה שקיימות היום בהוראות שקיימות היום בצו לגבי מוצרי טבק, בעצם מחילים את ההוראות האלה לגבי מוצרי עישון שאינם מוצרי טבק, כל עוד השר לא שינה או לא קבע בחקיקת משנה הוראות אחרות.

בשינוי זה: בעצם, ההוראות האלה נועדו לאפשר כניסה לתוקף מהירה של ההסדרים חדשים.

בשינוי זה: את התוספת, אדוני, הוועדה כבר אישרה.

יהודה גליק: 7ד, אמרת שבסוף נצביע עליו.

איתן כבל: תן לי לסיים קודם את הדברים.

קריאה: רק לעניין התחולה.

קריאה: דיברתם על חלק מההוראות שהארכתם לשנה.

קריאה: בוודאי שלעניין החפיסות האחידות, שזה שינוי מאוד דרמטי, אנחנו מבקשים שסעיף התחילה יהיה יותר ממושך.

קריאה: כשהיו צריכים להחליף את האריזות של אייקוס, עשו את זה בן לילה.

קריאה: אתם עושים פה מהפכה גדולה, תאפשרו לנו להתארגן.

שבי גטניו: חצי שעה עם פוטושופ.

יהודה גליק: זאת בקשה לגיטימית.

איתן כבל: חברות וחברים, אנחנו עושים פה חוק ענק ועצום שמשנה את פני השוק.

איתן כבל: אני חושב שזה לגיטימי לקבל את העניין הזה.

דן פרידמן: יש כאן איזה פיצול מסוים.

דן פרידמן: הנושא של האריזות האחידות, בגלל שיש לנו מלאי של אריזות ואלה אריזות יקרות, אנחנו נבקש שנה.

איתן כבל: אמרנו שנה.

דן פרידמן: אם תשימו לב, סעיף 9 עוסק בשינוי גודל האזהרות מ-30% ל-65% ויש לו מועד תחילה שונה של חודשיים.

דן פרידמן: אין היגיון לפצל.

שבי גטניו: תראה איך אחד עובד בשביל השני.

איתן כבל: העניין ברור.

דן פרידמן: אין היגיון גם לעשות פעמיים שינוי של האריזות.

דן פרידמן: שיהיה פעם אחת בתוך שנה, האריזות החדשות עם האזהרות החדשות.

איתן כבל: בסדר גמור.

דן פרידמן: אני מקווה שאצליח לשכנע את הוועדה שלא יהיה עלון בסוף, אבל העלון הוא גם חודשיים.

איתן כבל: כיוון שמדובר במהפכה שלמה בעניין הזה, התחילה של כניסת החפיסות החדשות האחידות, הכיתוב והאזהרות שכתובת עליהן תיכנסנה יחד באותו מועד, שנה.

איתן כבל: זה מיותר שיהיו שני מועדים.

יהודה גליק: שני דברים שנה, התצוגה והחפיסה.

איתי עצמון: וגם האזהרות.

קריאה: סיגריה אלקטרונית זה לא ניקוטין.

איתן כבל: אני מעלה להצבעה עם התוספות והשינויים, סעיפים 19 עד 22.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין סעיפים 19 עד 22 עם התוספות ושינויים נתקבלו.

איתן כבל: הסעיפים אושרו.

איתן כבל: יש לנו עוד רביזיות.

איתי עצמון: הבקשה הראשונה היא בקשה לדיון מחדש של ח"כ עיסאווי פריג' לדיון מחדש בסעיף 2 לחוק שהחליף בעצם את המונחים מ"מוצר טבק" ב"מוצר עישון" והרחיב את התחולה של החוק.

איתי עצמון: בקשה נוספת שלו זה בהגדרות של חומר מילוי.

יהודה גליק: הוא עשה רביזיה מ-1 עד 7.

איתי עצמון: אני רק אגיד מה.

איתי עצמון: בהגדרות "חומר מילוי" ההגדרה "מחסנית וסיגריה אלקטרונית" ובהגדרה של "מוצר עישון".

איתי עצמון: אני אגיד רק שבהגדרת מוצר עישון, משרד הבריאות מבקש בכל זאת לפתוח את ההגדרה לדיון מחדש ולתקן אותה כך שיובהר שמוצר עישון הוא כל אחד מהמפורטים, למעט אם הוא תכשיר בפנקס.

איתן כבל: אני מעלה להצבעה את ההצעות של עיסאווי.

איתי עצמון: יש תיקונים שמשרד הבריאות מוכן לקבל.

איתן כבל: מי בעד הרביזיה?

איתן כבל: מי נגד?

איתן כבל: בעד – מיעוט

איתן כבל: נמנעים – אין הרביזיות של ח"כ עיסאווי פריג' לא התקבלו.

איתן כבל: הבקשות לדיון מחדש לא התקבלו.

איתן כבל: להוציא סעיף משרד הבריאות.

איתי עצמון: שתי הבקשות שלגביהן משרד הבריאות מוכן לקבל את התיקון זה ההגדרה "מוצר עישון" והגדרה "סיגריה אלקטרונית".

איתן כבל: מי בעד אישור הרביזיה?

איתן כבל: מי נגד?

איתן כבל: בעד – רוב

איתן כבל: נמנעים – אין הרביזיות התקבלו.

איתן כבל: הרביזיות התקבלו.

איתי עצמון: לגופו, הגדרה של "מוצר עישון", אני מקריא את ההגדרה המתוקנת: "כל אחד מהמפורטים להלן למעט אם הוא תכשיר הרשום בפנקס או תכשיר המשווק לפי היתר שניתן לפי סעיף 47א לפקודת הרוקחים (נוסח חדש), התשמ"א-1981.

איתי עצמון: " בהגדרה "סיגריה אלקטרונית", כיון שהוספנו את ההבהרה הזאת לגבי כל מוצרי העישון, אני מוחק את הרישה "והכול למעט אם המוצר הוא תכשיר הרשום" וכו'.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין

איתן כבל: אושר.

איתי עצמון: הבקשה הבאה היא בקשה שלך, אדוני, לדיון מחדש בהגדרה פרסומת.

יהודה גליק: תוריד את הבקשה.

איתן כבל: לא סתם הגשתי אותה, היא עניינית.

איתי עצמון: אני אזכיר.

איתי עצמון: אנחנו מדברים על בקשות לדיון מחדש בהגדרה "פרסומת" ובהגדרה "פרסומת למוצר עישון".

איתי עצמון: עלו כאן בוועדה הצעות בכל זאת לאפשר את ההרחבה של ההגדרה כך שהיא תחול גם על קידום מכירות או על פרסומות בלתי מודעות, פרסומות סמויות וכדומה.

איתי עצמון: בעקבות הטענות האלה, או ההצעות האלה, גיבשתי עם משרד הבריאות ומשרד המשפטים תיקונים כך שבהגדרה "פרסומת" אנחנו נשאיר את המחיקה של ההגדרות "פרסומת אגב", "פרסומת בלתי מודעת סמויה ועקיפה" אבל להגדרות האלה יתווספו: "פרסומת למוצר עישון", כך שיהיה כתוב: "לרבות פרסומת עקיפה, פרסומת אגב, פרסומת סמויה, פרסומת בלתי מודעת, מתן חסות או קידום מכירות".

ההגדרות הבאות: "פרסומת עקיפה - פרסומת למוצר שאינו מוצר עישון שמטרתה בין היתר לקדם שיווק של מוצר עישון מסוים.

ההגדרות הבאות: פרסומת אגב - פרסומת המופיעה לכאורה כבדרך אגב.

ההגדרות הבאות: פרסומת סמויה- פרסומת המשודרת באופן שצופה סביר עלול שלא לזהות כי יש בה פרסומת למוצר.

ההגדרות הבאות: פרסומת בלתי מודעת– פרסומת המשודרת באופן שבו מועבר מסר פרסומי לצופים בלי שהם מודעים לכך באופן מלא, בתמונות חטופות או בצורה אחרת.

ההגדרות הבאות: ".

איתן כבל: מי בעד הרביזיה?

איתן כבל: בעד – רוב

איתן כבל: נמנעים – אין הרביזיה התקבלה.

איתן כבל: מי בעד התיקונים?

איתן כבל: בעד – רוב

איתן כבל: נמנעים – אין התיקונים התקבלו.

איתן כבל: התיקונים אושרו.

איתי עצמון: יש רביזיה נוספת לעניין המודעה בדבר נזקי עישון שתפורסם בעיתון מודפס, מה שנקרא "מודעת הנגד".

איתי עצמון: היתה הצעה של עורך דין האוזנר, שנשלחה אלינו, לתת סמכות למנכ"ל משרד הבריאות לקבוע נוסחי מודעות לפי סוגי עיתונים.

איתי עצמון: כלומר, לעיתון יומי, למגזין וכדומה.

איתי עצמון: הבקשה הזאת היא לעניין סעיף 8(3) להצעת החוק, תיקון לסעיף 6ב לחוק העיקרי.

לאה ורון: על הנוסח השונה של המודעות בסוגים שונים של עיתונות.

דב חנין: אתם יכולים להסכים לזה.

יהודה גליק: נותנים לכם סמכות להחליט.

סימן טוב: בסדר.

איתן כבל: מי בעד הרביזיה?

איתן כבל: בעד – רוב

איתן כבל: נמנעים – אין הרביזיה התקבלה.

איתן כבל: הרביזיה אושרה.

איתן כבל: מי בעד התיקון שמסמיך את המנכ"ל לקבוע נוסחי מודעות שונים לפי סוגי עיתונים?

איתן כבל: בעד – רוב

איתן כבל: נמנעים – אין התיקון התקבל.

איתן כבל: התיקון אושר.

איתי עצמון: הבקשות הבאות הן בקשות של ראש הוועדה וחבר הכנסת חאג' יחיא לעניין סעיף 4א המוצע.

איתי עצמון: אני מזכיר, הוא נוגע לאיסור הצגת מוצרי עישון ולמכירה וסייגים לייצור, הן בחנויות פיזיות והן באינטרנט.

איתי עצמון: סעיף 4א ייכנס לתוקף בתוך שנה מיום פרסומו, את זה הוועדה כבר אישרה.

איתי עצמון: עכשיו הבקשה היא לגופו של הסעיף.

איתן כבל: מי בעד הרביזיה?

איתן כבל: מי נגד?

איתן כבל: בעד – רוב

איתן כבל: נמנעים – אין הרביזיה התקבלה.

איתן כבל: הרביזיה אושרה.

איתן כבל: הסעיף נשאר כפי שהוא.

דב חנין: אם הסעיף נשאר כמו שהוא צריך להצביע עליו.

איתי עצמון: הוא הצביע, הוא אמר על הסעיף הזה מצביעים.

קריאה: האם חומר מילוי לסיגריה אלקטרונית שלא מכיל ניקוטין גם צריך אזהרה שמוצר זה מכיל ניקוטין בריכוזיות גבוה, תיזהר, זה הורג אותך, מסרטן אותך?

יהודה גליק: אם אין לך ניקוטין אז לא.

דב חנין: לא, יש נוסח אחר.

קריאה: - - -

איתן כבל: יקירי, תקשיב לי טוב טוב.

איתן כבל: אני לא מתכוון לנהל עכשיו את הדיון הזה.

איתן כבל: אדוני, יש משרד הבריאות, יש את פרופסור גרוטו.

איתן כבל: אני לא פותח את הדיון.

איתן כבל: זה דיון מקצועי.

איתן כבל: אתם תצטרכו להגיש אליהם את הבקשה ולראות האם הדברים האלה עומדים.

קריאה: - - -

איתן כבל: יש לך עוד זמן, זה לא מחר בבוקר.

איתן כבל: מחר בבוקר אתה מגיש את הבקשה.

איתן כבל: תגיש לו את הבקשה, הוא יבדוק האם זה עומד בקריטריונים כן או לא.

איתן כבל: אני רק רוצה לומר שסעיף 4א אושר.

איתי עצמון: אישור הצגה למכירה.

<< אורח >> דוד קינן: אדוני, אם אתה זוכר, לפני הקריאה הראשונה נמחק סעיף שאפשר תקשורת דיבור ישיר לאדם מעל גיל 18 שנתן הסכמה מפורשת בכתב וכל עוד הוא מסכים לזה, לקבל דבר פרסומת.

<< אורח >> דוד קינן: הסעיף נמחק ואתה אמרת שנקיים על-כך דיון.

<< אורח >> דוד קינן: אדוני, מדובר במוצר חוקי שבו אני לא יוזם פרסומת.

<< אורח >> דוד קינן: כמו שחבר הכנסת גליק אומר, אם מוחמד לא יבוא להר, ההר יבוא למוחמד.

<< אורח >> דוד קינן: זה לא המקרה.

<< אורח >> דוד קינן: מדובר על מעשן בגיר שמעוניין לקבל פרסומת, מבקשת לקבל מידע.

יהודה גליק: הוא יכול ללחוץ בטעות במחשב.

<< אורח >> דוד קינן: אם הוא לחץ בטעות הוא יכול להסיר את ההסכמה שלו בכל רגע נתון.

יהודה גליק: הוא יכול להיכנס לאתר שלך.

<< אורח >> דוד קינן: הוא לא יכול להיכנס לאתר שלי, כי לא הסכמת לתת לי אתר, אדוני.

יהודה גליק: למה?

<< אורח >> דוד קינן: ככה.

<< אורח >> דוד קינן: אתה לא הסכמת.

<< אורח >> דוד קינן: הרסת את האינטרנט, גם אין אתרי אינטרנט.

<< אורח >> דוד קינן: תסתכל על החוק, זה החוק.

<< אורח >> דוד קינן: אין היום אפשרות לעשות אתר אינטרנט.

<< אורח >> דוד קינן: אז אנחנו מדברים על מצב שבו אדם שמעשן - - -

יהודה גליק: מה פתאום?

<< אורח >> דוד קינן: תסתכל אדוני, זה מה שאתה עשית.

<< אורח >> דוד קינן: זאת הצעה שלך היתה.

איתן כבל: אני אומר לך, עכשיו אני עושה רביזיה.

איתן כבל: אני הגעתי איתם להבנות ונגמר.

<< אורח >> דוד קינן: אדוני, בבקשה - - -

איתן כבל: אצלי הסכמה היא הסכמה.

<< אורח >> דוד קינן: אדוני, זה נושא קריטי.

<< אורח >> דוד קינן: אנא ממך.

<< אורח >> דוד קינן: אדם מעל גיל 18 - - - זה לא יפה – לא איתי.

<< אורח >> דוד קינן: יש לי רוב להעביר מה שאני רוצה גם במליאה אבל אני לא עושה את זה, אני מכבד.

<< אורח >> דוד קינן: אני לא רגוע עד שהחוק יעבור.

לאה ורון: הוא מתשע בבוקר על הכיסא.

יהודה גליק: מה עם הנושא של הטעמים?

<< אורח >> דוד קינן: אדוני, להטיל עלי אחריות פלילית על זה שאני מתקשר עם אדם בגיר מעשן שמבקש לקבל מידע על מוצר חוקי בישראל, זה פשוט לא סביר.

קריאה: תחסוך את הספאם הזה מהציבור.

קריאה: בלי זה החוק הזה לא שווה כלום.

<< אורח >> דוד קינן: אבל אם הולכים על הצעד הזה, הולכים.

<< אורח >> דוד קינן: אנחנו לא בצעד הזה.

<< אורח >> דוד קינן: החוק הזה מדבר על איסור פרסומת.

קריאה: זאת אחת הדרכים החזקות ביותר לפרסומת.

<< אורח >> דוד קינן: אדוני, אדם שמבקש לקבל מידע ולמנוע ממנו את המידע כשהוא בגיר - - -

איתן כבל: אני אגיד לך מה אני אעשה?

איתן כבל: אני אטיל את זה לפתחו של המבקש.

איתן כבל: ההחלטה נתונה לפניו.

איתן כבל: אם הוא יבקש רביזיה על זה, אני אהיה מוכן לפתוח רביזיה.

איתן כבל: אם הוא לא מוכן, אני ממשיך.

<< אורח >> דוד קינן: אדוני אני מבקש על מבקש מידע.

איתן כבל: אסנת, בבקשה.

אוסנת הילה מארק: אני רוצה להעלות פה את הנושא של הקופסאות האחידות.

אוסנת הילה מארק: אמנם אכן עברנו את זה ודיברנו על זה לא מעט, אבל אני חושבת שזה נושא חדש.

אוסנת הילה מארק: אני רוצה שזה יירשם כנושא חדש.

איתן כבל: אני מודיע לכם כאן שאין בינינו הבנות.

איתן כבל: אם אני לא מעביר את החוק עכשיו, אין בינינו הבנות.

איתן כבל: אני מגיש רביזיה על הכול.

איתן כבל: אני מבטל את כל ההסכמות בינינו.

איתן כבל: ככה לא נוהגים.

איתן כבל: זה לא חברי, זה לא מקובל עלי.

איתן כבל: אפילו ברחוב ככה לא מתנהגים.

איתן כבל: אין לי בעיה להעלות את זה.

איתן כבל: מה, אתם חושבים שאני מפחד מעניין של רוב?

איתן כבל: לא דואג ולא מודאג.

איתן כבל: אני אומר לך, גברתי, אם את לא מושכת - -

יהודה גליק: - - -

אוסנת הילה מארק: גליק, תן לו לפחות לשכנע אותי.

איתן כבל: גברתי, אני בן אדם שמילתו היא מילה.

איתן כבל: זאת היתה ההסכמה ועל זה דיברנו.

איתן כבל: אם גברתי מתעקשת, אז גם אני אתעקש.

אוסנת הילה מארק: אוקיי, אני מושכת.

איתן כבל: תודה.

<< אורח >> דוד קינן: אדוני, אפשר לחזור לנושא שלנו?

<< אורח >> דוד קינן: אנשים שנתנו הסכמה מראש, מבקשים לקבל מידע - - -

אוסנת הילה מארק: מה עם הטעמים?

איתן כבל: את זה אני לא מבקש ממך למשוך.

לאה ורון: חברת הכנסת מארק משכה את הבקשה שלה לנושא חדש בנושא של הקופסאות.

איתן כבל: אני מאלה שלא אתאבד על זה ולא מגיל 18.

איתן כבל: אם אתה רוצה אני מוכן לדון בהעלאת הגיל.

איתן כבל: זה נתון לפתחו של חברי.

איתן כבל: אני לא אכריח מישהו לפתוח דיון.

<< אורח >> דוד קינן: מר גליק, לא הגיוני - - -

יהודה גליק: אם אדם פנה ביוזמתו וביקש מידע מותר.

קריאה: אנחנו מתנגדים.

קריאה: זה הורס את כל החוק.

איתן כבל: עמוס, אני רוצה להזכיר לכל אלה שמטיפים לי וליהודה.

איתן כבל: מה שאנחנו עברנו בחוק הזה, אתם לא עברתם.

איתן כבל: אני לא באתי לספר לכם מה עברתי בחוק הזה וזה עוד לא הסתיים.

איתן כבל: אני אדם פוליטי.

איתן כבל: אני לא איש שמתנדב באיזו עמותה ואינני מזלזל בזה.

איתן כבל: אני אדם פוליטי וגם אני צריך לחיות ולראות איך אני מוצא את עצמי בעניין הזה.

איתן כבל: בשונה מכן, אני לא דווקן.

איתן כבל: יהודה, אני רוצה שתקשיב, זה נתון לפתחך.

איתן כבל: מה אמרתי?

איתן כבל: עם כל הכבוד, אנחנו מביאים פה חוק דרקוני מאוד מאוד.

איתן כבל: אין לי בעיה איתו, שלא תטעו.

איתן כבל: אני רוצה שלא יעשנו.

איתן כבל: אני אומר זאת בצורה מפורשת.

איתן כבל: יחד עם זאת אני אומר את הדבר הבא.

איתן כבל: לגבי מעשנים, אם מישהו מיוזמתו מבקש.

איתן כבל: בעניין הזה אני רוצה להציע - - -

דב חנין: אם הוא מבקש בכתב.

איתן כבל: בכתב הוא מבקש, מגיל 21.

<< אורח >> דוד קינן: ממילא הוא יוכל להסיר את עצמו.

איתן כבל: אתה מפריע לי.

איתן כבל: אני מנסה לעזור לך קצת ואתה מבלבל לך את המוח.

<< אורח >> דוד קינן: סליחה אדוני, לא התכוונתי לבלבל לך את המוח.

איתן כבל: אתה כן התכוונת, אתה ותיק פה.

לאה ורון: אני רק מבקש להודיע שניתן אישור של יושב ראש הכנסת לקיים את הישיבה עד 16:10.

איתן כבל: אני שואל את אדוני אם הוא מוכן.

יהודה גליק: אם אדם פנה ביוזמתו בכתב מעל גיל 21.

קריאה: - -

איתן כבל: אל תידחף למה שאתה לא צריך.

איתן כבל: זה לא קשור בכלל.

איתי עצמון: ההחלטה היא, שאם אדם פנה בכתב והוא מעל גיל 21, ניתן לשלוח לו בדיוור ישיר חומר פרסומי על מוצרי עישון?

יהודה גליק: לא.

יהודה גליק: חומר למה שהוא ביקש.

דב חנין: אפשר לענות לפנייתו.

סימן טוב: בלי סרטונים.

איתן כבל: בלי סרטונים.

דב חנין: רק תשובה, לענות לו בכתב

איתן כבל: מי בעד התיקון הזה?

איתן כבל: מי נגד?

איתן כבל: בעד – רוב

איתן כבל: נמנעים – אין התיקון התקבל.

איתן כבל: אושר.

איתן כבל: לגבי הטעמים.

סימן טוב: אני רוצה להודות לך, אדוני היושב ראש על כל העבודה שעשית פה בכל הדיונים.

סימן טוב: בכל זאת, התחלה טובה.

סימן טוב: אנחנו ממש מפצירים בכם להכליל את האיסור על טעמים.

סימן טוב: אתם עושים חוק מאוד מאוד חשוב ודרמטי אבל העתיד הוא שם.

סימן טוב: אנחנו רואים את המגמות, אנחנו רואים מה קורה בעולם.

סימן טוב: אנחנו רואים מה מדבר לבני נוער וילדים וזה הדבר הזה.

סימן טוב: זאת הפרצה הבאה שאנחנו צריכים לסתום אותה ואנחנו רוצים לסתום אותה עכשיו.

סימן טוב: ראיתם כמה זמן לקח - - -

יהודה גליק: יש דבר כזה - - -

איתי עצמון: אנחנו לא יכולים לסיים את הדיונים בהצעת החוק.

סימן טוב: אתם ראיתם כמה זמן לקח לכנסת לאשר את החוק הזה.

סימן טוב: אם עכשיו נצטרך לבוא עם הליך חדש מהתחלה, אנחנו פשוט נפסיד דור שלם של צעירים.

סימן טוב: אמר פה היועץ המשפטי שזה לא באמת נושא חדש, זה עניין מלאכותי.

אוסנת הילה מארק: זה - - -

איתן כבל: אני לא אמנע ממך, אל תדאגי.

איתן כבל: בכל מקרה תינתן לך הזכות לטעון טענת נושא חדש, אל תהיה מודאגת.

סימן טוב: זה לא עניין חדש.

סימן טוב: זה לא נושא חדש.

אוסנת הילה מארק: אני יודעת שאתה שומר על האינטרסים גם שלי.

סימן טוב: זה לא נושא חדש באמת.

סימן טוב: אני מבקש מכם להתעלות כרגע על השיקולים האלה.

איתן כבל: תן לי להתקדם, אני רוצה לסכם.

איתן כבל: אני רוצה לסכם.

איתן כבל: אני מעלה את זה להצבעה.

איתן כבל: אני אאפשר לחברת הכנסת מארק להעלות את הבקשה שלה בוועדת הכנסת בטענה לנושא חדש.

איתן כבל: אני מודיע לך גברתי, אם תתקבל טענה של נושא חדש זה ירד.

לאה ורון: אם תתקבל טענות נושא חדש, אז הסעיף לא ייכלל בהצעת החוק, ככל שתמצא לנכון, זה מה שהודעת.

איתי עצמון: לפי סעיף 85 לתקנון, הוועדה לא יכולה לסיים את הדיון בהצעת החוק אלא לאחר החלטת ועדת הכנסת.

איתן כבל: כן, אין בעיה.

איתן כבל: אני מבקש, גברתי, שנעשה כל מאמץ שזה יובא מחר.

איתן כבל: אני מבקש שאתה או סגן השר יגיעו.

סימן טוב: אני אגיע.

איתן כבל: אם זה חשוב, זה חשוב שזה ייאמר.

איתן כבל: אני מציע לך להפעיל גם גורמים נוספים.

איתן כבל: אם נידרש לדיון נוסף, אני אעשה אותו ביום חמישי.

יהודה גליק: הבאתי את מיקי זוהר על הקו.

יהודה גליק: הוא יו"ר ועדת הכנסת והוא יקיים את הדיון.

איתן כבל: אמרתי את הדבר הבא, אני מדבר בעברית מדוברת.

איתן כבל: אנחנו מעלים להצבעה את עניין הטעמים.

איתן כבל: כמובן היא תגיש את הבקשה וזה בסדר גמור.

איתן כבל: אם לא תאושר טענת נושא חדש, אז מה טובו אוהליך יעקב.

איתן כבל: אם תאושר, ביום חמישי בבוקר נתכנס לסגירת הדיון.

קריאות: זה גזר דין מוות.

קריאה: אדוני, מנטה הוא לא טעם מובחן.

איתן כבל: מי בעד הסעיף כפי שהוקרא לגבי טעמים 7ד?

איתן כבל: מי נגד?

איתן כבל: בעד – רוב

איתן כבל: נמנעים – אין סעיף 7ד התקבל.

איתן כבל: הסעיף אושר.

איתן כבל: גברתי רוצה להגיש טענת נושא חדש, בבקשה.

איתן כבל: יקיריי, תם ונשלם.

אוסנת הילה מארק: רגע, מה עם הנושא של תחילת החוק.

איתן כבל: את זה סידרנו, דחינו.

איתן כבל: אוסנת, את מה שביקשנו לגבי הבקשה שלהם, דחינו בשנה.

אוסנת הילה מארק: זה העניין של העסקים הקטנים.

איתן כבל: תאמיני לי שמילה שלי זאת מילה.

איתן כבל: לטעמים, שנה תחילה אני נותן.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים – אין ההצעה התקבלה.

איתן כבל: אושר.

איתן כבל: תודה רבה לכם, הישיבה נעולה.